
CUVÂNT ÎNAINTE 


Românul s-a născut poet; în floarea vârstei, 
citind ziarele, a devenit critic, iar spre 
senectute,  văzându-le  împuţinându-se, a 
devenit nostalgic. 

A fost o vreme când orice om ce îşi dorea 
să fie bine informat parcurgea jurnalele ca pe 
Evanghelii. Din păcate, acum, când Internetul 
a devenit noul zeu civilizator, prezent 
în orice domeniu al vieții sociale, cititorii au 
pierdut, din păcate, gustul de a răsfoi paginile 
mirosind a cerneală tipografică, încât jurnalele 
vor sfârşi prin a deveni obiecte de muzeu. 

Pentru a nu se risipi urma acestor izvoare 
de cunoaştere, tribune de opinie liberă, 
instrumente de critică a samavolniciilor de 
tot felul, de afirmare a inspirației în bijuterii 
aşternute pe cuadraţi de hârtie, pentru a nu se 
şterge cu buretele uitării rolul presei în 
dezvoltarea culturii şi civilizației umane, a 
democrației și a pluralismului de idei, am 
purces la izvodirea acestui proiect de salvare a 
istoriei ziaristicii româneşti, o perenă memorie 
a pulsului vieții sociale, economice, politice şi 
culturale din ultimele două secole. 

Fiind în pas cu vremurile de răscruce pe 
care le trăim, Muzeul Presei Româneşti a 
împrumutat armele adversarului său, 
Internetul, folosindu-le cu voluptatea celui care 
dorește să izbăvească suferinţa jurnaliştilor, 
tipografilor şi celor care, în ultimele trei 
decenii, au fost martorii neputinței şi disperării, 
a dramei celor ce au slujit o meserie nobilă, 
părăsiți de cititorii tot mai avizi de ştiri sumare, 
superficiale, încărcate de senzaţional sau 
frivolitate, în dauna articolelor de esență 
jurnalistică veritabilă, adevărate izvoare de 
hrană a minții și a sufletului. 

Revista şi Muzeul Presei Românești vor 
readuce în memoria actualelor generaţii de 
consumatori de presă virtuală pe corifeii 
presei româneşti, pe cei care au trudit şi au 
conferit strălucire acestei meserii, născute pe 
vremea lui Gutenberg dar transformată de 
ingratitudinea unora în Cenuşăreasa epocii 
revoluţiei digitale. 


Redacţia 


, 


AS 

UNA SUTA LEI 


CASA SCÂNTEII, 1952. Cea mai valoroasă bancnotă în circulaţie avea ca simbol un Palat al Presei 


G.TOPIRCEANU 


135 DE ANI DE LANAȘTERE 


„Şi-am Stat la un unchi, pe Romană,/ Țiu 
minte... dar unde n-am stat?/ La domnul 
Manuc, o persoană/ Cu nasul puţin coroiat;/ La 
doamna Mary, pe Regală/ (O, cum mă ruga să 
nu plec!/ Mi-a scris chiar o carte poştală);/ Pe 
strada Unirii la Şbeck;/ Pe Grant, lângă birtul 
lui Sbierea,;/ Pe Witing, pe Tei la Confort,/ M-a 
dus pretutindeni puterea/ Aceluiaşi tainic 
resort. C-aşa mi-e viaţa — o goană,/ Şi astfel 
durerile trec.../ Rămâi sănătoasă, cucoană,/ 
Că-mi iau geamantanul şi plec!” 

(George Topîrceanu, „Balada chiriașului 

grăbit”) 

Nu departe de Câmpulung Muscel, în 
comuna Valea Mare Pravăţ, satul Nămăești, 
vis- a-vis de schitul de piatră ce domină de pe 
deal priveliștea, se află Casa memorială 
„George Topârceanu ” pe care am vizitat-o la 
început de martie anul acesta. Aici, poetul, 
epigramistul, scriitorul şi jurnalistul George 
Topârceanu a locuit pentru o bună parte a vieţii. 

Casa, donată autorităților din 
Câmpulung de soția sa, Victoria Topîrceanu, 
în anul 1958, a fost recondiționată şi 
amenajată ca muzeu, adăpostind peste 2000 de 
exponate ce au aparţinut poetului şi familiei 
sale (fotografii, scrisori către familie, 
documente originale sau facsimile, trusă de 
birou, stilou, publicaţii, tocul puștii de 
vânătoare, aparatul de fotografiat, macheta 
unui aeroplan, o pălărie agăţată în cuier, 
bastonul, geamantanul amintit în “Balada 
chiriaşului grăbit”, diploma de bacalaureat, 
carte de vizită etc). 


În curtea casei, printre pomi, se 
ridică statuia de bronz a poetului, creaţie a 
sculptorului Marius Butunoiu (1973), pe 
soclul căreia sunt aşternute ultimele versuri 
din Balada morții. 

George Topîrceanu s-a născut în 
urmă cu 135 de ani, la 20 martie 1886, în 
București. 

Primele două clase primare le 
urmează în Bucureşti (1892-1894), iar 
ultimele trei le continuă în comuna Şuici din 
Argeş (1895-1898). În continuare, studiază 
la Liceul Matei Basarab din Bucureşti şi la 
Liceul Sf Sava. În 1905, părinţii săi, lon şi 
Paraschiva, se mută la Nămăeşti. Pe când 
era elev în ultimul an la Liceul Sf. Sava, în 
1906, debutează cu schiţa În peșteră, pe care 
o creează la Nămăeşti. Se înscrie la 
Facultatea de Drept, dar nu o termină. 

În perioada 1909-1910 publică 
poezii în revistele Viața Românească şi 
Viaţa socială. Se mută la Iaşi, în 1911, ca 
subsecretar de redacție la revista iara 
Românească, având ca redactor şef pe 
Garabet Ibrăileanu. Apoi este corector, 
efectuează traduceri şi realizează critică 
literară. 

Cei mai de seamă prieteni la Iași 
sunt Mihail Sadoveanu, Garabet Ibrăileanu, 


Demostene Botez, Păstorel și Ionel 
Teodoreanu, Constantin Stere, Otilia 
Cazimir. 

În 1912 se căsătoreşte cu Victoria Iuga, 
învățătoare în satul Nămăeşti. Participă, în 
1913, la campania din Bulgaria, în al doilea 
război balcanic. Se înscrie la Facultatea de 
Filosofie din Iaşi în 1915, pe care o întrerupe 
fiind trimis pe front (1916-1918). 

În 1919, împreună cu Mihail 
Sadoveanu, publică revista Însemnări literare, 
iar în următorul an, alături de Garabet 
Ibrăileanu, devine prim redactor la Viaza 
Românească. Tot în 1920 publică volumul de 
versuri Balade vesele şi triste. 

Peste 6 ani primeşte premiul naţional 
pentru poezie. 

În 1928 îi apare volumul Migdale 
amare iar în perioada 1930-1936, în 
colaborare cu Mihail Sadoveanu şi Constantin 
Stere, publică trei Manuale de cetire pentru 
clasa a Il-a, a Ill-a și a IV-a primară. 

Anul 1931 este cel în care îi apare 
volumul de proză Scrisori fără adresă. Este 
apoi director al Teatrului Naţional din Iaşi 
între anii 1932-1934. 

Devine membru corespondent al 
Academiei Române, Secţia Literară, în 1936, 
la propunerea lui Mihail Sadoveanu. 

În acelaşi an publică volumul Pirin- 
Planina, amintiri din campania şi 
prizonieratul din Bulgaria. Face parte din 
conducerea revistei Însemnări literare, care 
continuă mai apoi sub denumirea Însemnări 
ieșene. 

Lui Topîrceanu i-au plăcut ştiinţele 
exacte, fiind foarte bun prieten cu marele 
fizician Ştefan Procopiu. Împreună au inventat 
un minicalculator, care făcea cele 2 operaţii de 
bază. George Topârceanu a descoperit 
cinematograful în relief, dar nu a avut bani să 
îl breveteze; a făcut o machetă a unui aeroplan, 
a construit un bumerang. 

Avea talent la pictură şi desen, 
interpreta piese muzicale la mandolină şi 
fluier. 

A iubit mult gâzele și florile și de 
aceea multe din poeziile sale reflectă mirifica 
lume a acestora. 


Unele texte sunt puse pe note muzicale 
Şi interpretate de cântăreţi îndrăgiți, precum 
Rapsodii de primăvară: „Sus, prin crângul 
adormit,/ A trecut în taină mare,/ De cu noapte, 
risipit/ Şiruri de mărgăritare/ Din panere de 
argint,/ Stol bălai/ De ingeraş/ Cu alai/ De 
toporași./ Primavară, cui le dai?/ Primavară, 
cui le laşi?”. 

În 1937, bolnav de cancer, pleacă la 
Viena pentru tratament, însoțit de Otilia 
Cazimir. Se stinge la laşi în casa lui Demostene 
Botez, la 7 mai 1937. Îşi doarme somnul de 
veci la Cimitirul Eternitatea din laşi. 

Ca jurnalist are o contribuţie importantă 
la Viaţa Românească, revistă ce apare în martie 
1906, cu profil literar şi ştiinţific. Revista este 
tipărită inițial la laşi iar din 1930, la București. 
La conducerea revistei s-au aflat Constantin 
Stere, Paul Bujor, Dr. lon Cantacuzino, Garabet 
Ibrăileanu, Mihai Ralea, George Călinescu. În 
paginile revistei s-au dezbătut problemele 
sociale, culturale şi naţionale ale epocii. 

Este fondator al revistei Însemnări 
literare, care apare în 1919, împreună cu 
Mihail Sadoveanu şi Tudor Arghezi. Redacţia 
revistei s-a aflat la Iaşi în casa lui Demostene 
Botez, care în prezent adăposteşte Casa 
memorială George Topîrceanu din laşi. Revista 
apare mai puţin de un an (2 februarie 1919 — 
21 decembrie 1919). Reapare apoi sub 
denumirea Însemnări ieşene la | ianuarie 1936. 

George Topîrceanu a avut o 
popularitate remarcabilă în timpul vieţii sale, 
care s-a menţinut şi după trecerea sa în neființă. 
După afirmaţiile criticului literar Pompiliu 
Constantinescu, a fost: „cel mai popular poet 
contemporan“. Creaţia sa a fost şi este 
apreciată de generaţii întregi. Se poate spune 
despre opera lui George Topîrceanu că îşi 
menţine tinerețea și farmecul odată cu trecerea 
timpului. 


Am plecat din Nămăeşti cu amintiri de 
neșters, lăsând în urmă  “geamantanul 
chiriaşului grăbit”, gândind că: “După-atâta 
frig şi ceață/ lar s-arată soarele./ De-acum nu 
ne mai îngheaţă/ Nasul şi picioarele” (George 
Topîrceanu, Primăvară, vol. Migdale amare, 
1928). 


Tanţa Tănăsescu/ UZPR 
8 Martie 2021 

IDEALURILE REVISTEI 


Revista „Muzeul Presei Româneşti” 
este o publicaţie de cultură, educaţie şi 
atitudine jurnalistică, fructificând bogata 
tradiție a  ziaristicii românești, al cărei 
patron spiritual a fost Mihai Eminescu. 

Revista este o inițiativă aflată sub 
semnul recuperării valorilor etice şi morale 
ale presei angajante, aflate în slujba 
societăţii contemporane. 

Paginile revistei sunt deschise 
contribuţiilor jurnalistice ale confraţilor de 
breaslă, un jurnal digital al actualităţii celor 
implicaţi cu responsabilitate în promovarea 
valorilor perene ale scrisului gazetăresc. 

Salutăm colaborările ce analizează 
realitățile și imaginea societății româneşti 
actuale, cu instrumente jurnalistice, într-un 
spirit obiectiv şi echidistant. 

Textele vor fi depuse în format 
electronic, editate cu diacritice, cu 
caractere „Times New Roman”, mărimea 
12, la Redacţia Revistei Muzeul Presei 
Românești, sau trimise prin e-mail pe 
adresa: tanta_tanasescu O yahoo.com 

Revista va promova dialogul cu 
cititorii, publicând toate contribuţiile 
inedite, texte de referință ale unor mari 
jurnalişti, documente de arhivă, fotografii 
etc. 

De asemenea, vom prezenta un 
calendar al evenimentelor la care participă 
jurnalişti sau membrii unor asociații de 
profil, în primul rând evenimentele Uniunii 
Ziariştilor Profesioniști din România. 


Disclaimer: conținutul articolelor 
colaboratorilor noştri nu reprezintă în mod 
oficial opinia redacţiei revistei „Muzeul 
Presei Românești”, aceasta asumându-și 
doar rolul de a fi o tribună necenzurată a 
opiniilor. 

Răspunderea juridică privind 
corectitudinea şi veridicitatea informaţiilor 
prezentate, precum şi eventualele 
consecințe revin autorilor, conform 
prevederilor legale. 

LUMEA PRESEI 
ZIARE, REVISTE ȘI REDACŢII 


TANŢA TĂNĂSESCU 


În lumea zilelor noastre, atât de brutal şi neaşteptat întoarsă 
din drumul ei firesc, lume cene pare astăzi tot mai străină, a scrie 
o istorie a jurnalismului românesc este un risc asumat. Pare că ai 
deschide un letopiseţ de demult, zugrăvind în câteva cuvinte 
biografii de ziariști, legende cuziare, reviste sau publicaţii ce nu mai 
trăiesc decât în amintiri. 

Presa, acea ființă vie, care a însoţit existenţa noastră de-a 
lungul multor zeci de ani, își dă încet duhul, trimisă la groapa de 
vechituri a istoriei de o tehnologie nemiloasă, care pune hârtia, 
plumbul şi zaţul cernelii tipografice la index, în încercarea de a 
salva de la distrugere pădurile, aerul şi sănătatea planetei. Cum să 
ne mai închipuim în zilele noastre imaginea unei tipografii, cu 
uriaşe teascuri, rotative şi miros de cerneală, când cuvântul la modă 
— presa digitală — face inutilă o redacţie întreagă, suluri uriașe de 
hârtie tipografică sau armate de vânzători ascunşi în chioșcuri de 
ziare, vânând tăcuţi acei frenetici cititori, de dimineaţă până seara, 
din iarnă până-n vară. 

Nici nu răsare soarele prea bine printre zgârie norii din 
New York că ediția de dimineaţă a bătrânului New York Times este 
deja trimisă în fracțiuni de secundă la Tokyo, ca ediţie de seară, 
sfidând logica timpului şi setea de cunoaştere zititorilor, dar nimic 
nu se compară cu iuțeala dibace a Internetului a tot dominator, ce 
duce ştirea mai repede ca gândul, lăsând în urmă nevolnicele ziare, 
gâfâind de oboseală, în dorinţa de a ţine pasul cu agenţiile de ştiri, ce 
îi trimit reportajele la minut şi la secundă, în fiecare casă, pe 
ecranele computerelor, pe post de ziare. 

Cititorii se vor întreba: de unde până unde acest demers de a 
reînvia o lume de mult apusă, născută în Sărindar, ajunsă într-un 
târziu să-şi dea duhul în piramida tutankamonică a Casei Presei 
Libere? 

Nimic mai simplu de răspuns: fiindcă presa a existat şi va 
exista atât cât vor fi oamenii oameni şi nu roboţi, atât cât vor dori 
să mai țină în mâini, sub ochii lor, o carte, revistă sau ziar, şi nu o 
tabletă, un cip sau un telefon inteligent (un instrument ce va deveni 
mai inteligent decât noi înşine, dar punându-ne sub tiranica lui 
asuprire), ei bine, jurnalismul nu va muri, indiferent de canalele 
prin care va fi difuzat. 

Am adunat aici nume de jurnalişti, de ziare şireviste, pentru a 
spune generaţiilor tinere sau care acum se nasc, sub zodia 
computerelor şi inteligenței artificiale (entităţi ce pot fi, în același 
timp, benefice sau malefice, dar fără suflet, fără simţire), că în 
presa românească au strălucit, chiar și în colţuri de efemere pagini 
de ziar, nenumărate inteligenţe strălucite de scriitori nemuritori: 
Eminescu, Slavici, Arghezi, Blaga, de cărturari sau minţi 
scânteietoare de savanți: Iorga, Xenopol, Hașdeu, de politicieni, 
artiști sau, pur şi simplu, ziariști. 

O lume trecută, care avea mai mulți cititori decât reviste sau 
ziare, va fi, probabil, înlocuită de o alta, cu aspect de Turn Babel, 
în care vor fi mai multe ziare şi reviste on line decât cititori. 
Aceştia nu vor fi doar simpli consumatori de produse digitale, 
năucitor, în care o ştire este adevărată şi falsă în același timp, sau 
va căpăta valoare de adevăr sau de fake news în funcție de spaţiul 
unde este difuzată, ci vor fi ei înşişi noii jurnalişti ai erei digitale. 
Pentru ei, dar şi pentru iubitorii de istorie a jurnalismului 
românesc, această lucrare nu este decât un „ remember” nostalgic. 

Istoria presei românești este strâns legată de apariția şi 
evoluţia tipografiei, suportul material necesar apariţiei ziarelor, 
revistelor sau publicaţiilor destinate publicului larg. 

mediile ecleziastice şi abia spre începutul veacului al XIX-lea 
tipografia modernă ajunge să fie apanajul laicilor, care o vor folosi 
pentru imprimarea de cărți şi, desigur, ziare. 

În anul 1817 ia ființă la Bucureşti o tipografie, datorată 
Doctorului Constantin Caracaș. Acesta, împreună cu doi boieri, 
Răducanu Clinceanu şi Dumitrache 'Topliceanu, au inaugurat 
tipografia de la Cișmeaua Mavrogheni. 

În cele ce urmează, vom prezenta această evoluţie 
spectaculoasă, subliniind câteva date sintetice, precum şi numele unor 
pionieri în domeniul tiparului şi jurnalismului din ţara noastră (editori, 
tipografi, ziariști). 


DESCHIZĂTORI DE DRUMURI 


8 Aprilie/20 Aprilie 1829. lon Heliade Rădulescu tipăreşte la 
Bucureşti „Curierul românesc", primul ziar apărut pe teritoriul 
românesc. A fost scos la „Tipografia Noua dela Cișmeaua lui 
Mavrogheni ”, pe care Eliade Rădulescu a cumpărat-o, în ziua de II 
Octombrie 1830, de la eforii Răducanul Clinceanu Stolnicul şi Slujerul 
Dumitrache Topliceanu (D-rul Constantin Caracaş murise). Ziarul va fi 
tipărit într-o tipografie proprie abia în anul 1835. După moartea lui |. 
H. Rădulescu, aceasta va deveni Imprimeria Statului. 

1 Iunie 1829. Proprietar şi redactor, Gh. Asachi, începe la Iași 


E) 


publicarea „Albinei Românești”. Deoarece inițial foaia se tipărea în 
condiţii tehnice precare, la Tipografia Mitropoliei, Asachi solicită 
aprobare pentru aducerea unei tipografii şi aunei litografii (cererea este 
aprobată de Divan în 23 Decembrie 1830). După instalare, ziarul este 
tipărit într-o tipografie proprie, intitulată „Institutul Albina”, condusă 
de Dimitrie Contoleos Romanos iar ca expert pentru partea artistică pe 
Friedrich Hoffmann. 

Deoarece tirajul lucrărilor editate sporea neîncetat, editorul 
cumpără utilaje de la Viena şi pune bazele unei fabrici de hârtie (1841), 
având ca dotare „trei mașini cilindrice, una de tăiat peticele, doua 
prese de apă şi trei de uscat” (N.lorga). 

12 Martie 1838 G. Barițiu tipăreşte la Braşov „Gazera de 

Transilvania”. 

2 Iulie 1838 G. Barițiu publicăun supliment literar al „Gazetei 
de Transilvania”, tot la Braşov, sub numele „Foaie pentru minte, inimă 
și literatură”. 

Ion Heliade Rădulescu, Gh. Asachi şi G. Barițiu sunt creatorii 

presei periodice în România. 


ba 


LE 


Ion Heliade Rădulescu, Bucureşti 


Sunt însă opinii care afirmă că presa scrisă în limba română a 
apărut însă ceva mai devreme, unele pentru un scurt interval de timp: 
„Crestomaticul românesc”, Cernăuţi, 1820 (editor Toma Racoce); 
„Biblioteca Românească” (Buda, 1821, editor Z. Carcalechi); „Fama 
Lipschii”, Leipzig, 1827 (editor I.M. Rosetti). 

Despre începuturile presei în limba română o sursă valoroasă 
este M. Kogălniceanu în amplul său studiu, publicat în „România 
Literară” (nr. 4, 22 ianuarie, p.52) intitulat „Jurnalismul românesc în 
e de e dă 


(Continuare în pagina 14) 

INTERVIU 


MUZEUL PRESEI ROMÂNEȘTI 


UN COMPOZITOR GENIAL - EUGEN DOGA 


Foto: Eugen Doga -Arhiva personală 


„ Prin muzică ne cunoaştem mai bine. Ea ne ţine 
dorul mereu fierbinte. Ea mereu ne cheamă acasă. La 
mulți ani frumoasă crăiasă Românie! La mulți ani dragi 
români! Mi-e dor de voi. Mi-e dor de dor.” 


(Eugen Doga) 


Eugen Doga este un nume cu rezonanţă aparte fiindcă pentru 
noi, cei din Vechea Românie, aparține unui frate basarabean cu inimă 
de român, geniu al neamului nostru. Întreaga sa viaţă şi creaţie este 
ca o carte deschisă, o carte care grăieşte de la sine despre uriașa 
personalitate a unuia dintre cei mai iubiţi şi preţuiţi români. Și aşa va 
rămâne în eternitate! 

Românul Eugen Doga - cum altfel am putea să-l definim ca 
aparținător al neamului — este un autentic homo universalis, cunoscut 
prin creațiile sale muzicale de către milioane de pământeni, de la 
simpli cetăţeni la şefi de stat (Ronald Reagan). Sursele inspirației sale 
şi căutarea mereu înnoită a perfecțiunii artistice ne îndreptăţesc să 
facem o astfel de afirmație. “Am învăţat de la marele Enescu — se 
confesa acesta — să caut muzica pretutindeni, în folclor, în natură, fără 
prejudecățile snobilor. Degeaba râvnești să atingi înălțimile, să 
experimentezi o modernitate rece, dacă nu ai scris nici o piesă 
miniaturală, ca un diamant mai valoros, decât orice taluz zgomotos 
de zgură. Am descoperit că oamenii n-au uitat să viseze la muzică, să 
se bucure, să se vindece prin ea ” (subl.ns.-n.n.). 

N-a uitat să viseze străbătând un suiș dramatic din 
transnistreanul sat Mocra până la înălțimile consacrării universale. Şi 
nu a uitat niciodată că rădăcinile sale sunt din Ardeal şi de la malul 
Dunării. Moldovenii din Transnistria sunt urmaşii celor plecaţi în 
bejenie în secolul al XVIII-lea, în urma frecventelor războaie 
pustiitoare din acele timpuri, printre ei şi un strămoş pe linie paternă. 
După mamă este din zona Dunării, de acolo de unde un păstor de 


turme de oi, pe nume Ion, într-o transhumanță de la fluviu la 
fluviu, adică de la Dunăre la Nistru, şi-a ales un loc de iernat, 
din care nu a mai plecat, ba chiar şi-a construit o căsuţă 
prietenoasă, aşezată lângă o cascadă frumoasă, acum devenită o 
adevărate aşezare pitorească: Saharna. 

Fiecare capodoperă a maestrului Doga are povestea sa; 
fiindcă şi-a dorit foarte mult în tinereţe un patefon, dorinţă ce l- 
a urmărit toată viaţa, obsesia a devenit sursă de inspiraţie pentru 
„Gramofon“, considerat unul dintre cele mai populare valsuri 
ale secolului XX . 

Dar nu este singura creaţie ascultată pe toate meridianele 
Globului, ei alăturându-i-se o altă perlă, celebrul vals „Gingaşa 
şi tandra mea fiară”, desemnat de către UNESCO drept cea de- 
a patra capodoperă muzicală a secolului XX. Iar noi ne bucurăm 
ŞI ne simțim copleşiți ori de câte ori îi ascultăm muzica. 

Eugen Doga este un mare autor de muzică de film, 
semnând coloana sonoră pentru numeroase pelicule. Paradoxal, 
Maestrul Doga, deşi are la activ peste 200 de filme, de la 
debutul său din anul 1967, printre care „Nunta la palat”, „Singur 
în fața dragostei”, „Zece ierni pe o vară”, „Explozie cu efect 
întârziat”, „Durata zilei”, „Casă pentru Serafim”, „Lăutarii”, 
„Șatra”, „Gingașa și tandra mea fiară”, „Patul lui Procust” , 
„Maria Mirabela”, declară că filmele de azi nu îi sunt pe plac, 
nici măcar muzica nu îl atrage, fiindcă nu mai este romantică, 
nu punctează starea sufletească a personajelor, nu are nici linie 
melodică, de fapt nici măcar o logică muzicală. Sunt simple 
combinații muzicale, după un algoritm mecanic, care nu are 
nimic de a face cu arta. 

A avut parte de prieteni şi maeștri care l-au inspirat, l-au 
încurajat şi călăuzit spre performanţe de mare rafinament artistic 
în muzica de film, cum au fost poetul Grigore Vieru şi regizorul 
Emil Loteanu. 

A abordat diverse stiluri muzicale, de la muzica pentru 
balet, pană la creația vocală sau de cameră, care întregesc astfel 
universul minunatei opere a maestrului Eugen Doga, din rândul 
căreia amintim: „Luceafărul” - balet pe libretul lui Emil 
Loteanu, după poemul omonim aparţinând lui Mihai 
Eminescu, „Ochiul tău iubit” - ciclul vocal, alcătuit din şase 
romanțe, pe versuri de Mihai Eminescu. Critica de specialitate 
îl declară „cel mai mare compozitor român în viaţă”. 

Într-o perioadă în care, după 1989, în special în România, 
valorile simbol ale culturii naţionale au fost supuse unui tir de 
critici sau de reconsiderări, Eugen Doga răspunde cu 
instrumentele imbatabile ale artei, oferind tezaurului muzical 
național „Dialogurile dragostei”, ciclu muzical, compus din 
peste 60 de creații bijuterii, inspirate de iubirea dintre Mihai 
Eminescu şi Veronica Micle, de poeziile nemuritoare ale celor 
doi tragici îndrăgostiți. 

Descifrând în stihurile Veronicăi Micle, un univers plin de 
dragoste, devotament, gelozie sau ură, care este tot pasiune dusă 
pe culmile disperării, Eugen Doga pune în valoare fațete ale 
relației complicate şi triste dintre cei doi amanți ai durerii, cum 
nu a mai făcut-o nici unul dintre compozitorii români până la el. 
Este admirabilă dorinţa muzicianului transformat în avocat din 
oficiu de a lumina chipul trist al Veronicăi Micle, de a şterge 
groaznicele acuze ce i-au fost aduse, pe nedrept, acestei muze 
ce l-a inspirat pe Eminescu. Talentul ei, versurile pline de trăire, 

de zbucium sufletesc, o salvează pe vecie. 

Eugen Doga, un adevărat zeu al muzicii, a adunat pe parcursul 
vieţii numeroase distincţii şi premii naţionale şi internaționale, fiind 
înscris în lista celor 200 de personalităţi ale lumii. 

Maestrul Doga, în semn de recunoaştere a creaţiilor sale, a primit 
şi titlul de Cetăţean de Onoare al Capitalei României, precum şi acela 
de Cetăţean de Onoare al laşului. În anul Centenarului, 2018, în oraşul 
laşi, locul iubirii dintre Veronica Micle şi Mihai Eminescu, în 
cadrul unui eveniment cultural de excepție, a fost conferit marelui 
compozitor Eugen Doga „Premiul Naţional Negruzzi”. 

Un patriot curajos, a cărui demnitate şi verticalitate este 
respectată oriunde, Eugen Doga afirma pe scena Teatrului Naţional din 


Craiova, în anul 2018: „„Această sărbătoare a Centenarului Unirii nu 


Foto: Eugen Doga - Arhiva personală 


este una calendaristică, ea este sărbătoarea neamului care trece în 
fiecare zi prin venele noastre”. 

Oriunde se aud sunetele muzicii sale, oricine recunoaște imediat 
marca Eugen Doga. SUA îi acordă Medalia de Aur ,, Omul Mileniului”, 
de care s-au bucurat doar 100 de personalități ale lumii, iar Rusia îi 


grele, ori chiar tragice, energia negativă nu te lasă în pace. Când 
mulți ani în urmă mi-a murit mama, Dumnezeu să o odihnească 
în pace, şi din cauza drumurilor înzăpezite nu puteam să merg 
să o iau din spital, mă aşez la pian şi cu lacrimi în ochi, care 
prefăcându-se în negre semne muzicale, picau pe hârtia de note 
ŞI alcătuiau un cântec-recviem pe versurile nu ştiu a cui şi cum 
apărute la mine, de parcă erau pregătite pentru acest moment. 


acordă Ordinul ,, Piotr 1”, îl desemnează academician, membru titular 
al Academiei de Ştiinţe şi Arte „Petru cel Mare” din St. Petersburg. 


Tanţa Tănăsescu: Sunteţi cunoscut în lumea întreagă ca unul 
dintre cei mai faimoşi compozitori contemporani. Ce simţiţi atunci 
când ascultați — nu de pe scenă sau de la pupitrul de dirijor de 
orchestră — ci la radio sau la televizor înregistrările creaţiilor 
Dumneavoastră? Vibraţiile muzicii sunt aceleași ? 


Eugen Doga: Aş vrea pentru început să mulțumesc „criticii de 


Minune, pe care nu o pot înţelege până şi azi. Se vede că peste 
toată mreaja neagră a momentului lumina duhului mamei mele 
a ajuns la mine şi-mi dirija degetele pe clapele pianului, îmi 
purta mâna, care așeza haotic notele. Peste câteva zile această 
lucrare cu mari simțiri şi mari trăiri a interpretat-o talentata 
cântăreață Anastasia Lazariuc. Baletul „Luceafărul ” l-am scris 
în două luni şi jumătate, fugind din spitalul de boli infecțioase, 
fiind grav bolnav din cauza unui virus asiatic de care m-am 
molipsit în Samarkand (Uzbekistan). Reiese că inspiraţia, 


specialitate” pentru înalta apreciere a personalității mele, dar să lăsăm 
acest lucru timpului. EI este cel mai corect arbitru. Îmi amintesc de un 
caz care mi s-a întâmplat când mă pregăteam pentru a edita următorul 
CD. Întâmplător am dat de o piesă care mi-a plăcut enorm, dar nici cu 
gândul nu eram pe de aproape că este a mea. Chiar mă apucase şi 
regretul că cu nu am fost capabil să scriu așa. Ce frumos era să fi fost 
a mea, mă gândeam cu mâhnire, așa de bine era să lege programul! A 
fost publicat CD-ul fără această piesă. Dar ce surpriză mi-a venit când 


creația, compoziţia toate sunt de genul feminin. Dar femeia nu 
recunoaşte obstacol şi nici compromis pentru realizarea 
scopului. Așa că nu am mai aflat când şi cum e mai bine să scrii. 


A LANE E taină care o ţine un Cineva de sus. 
ascultam muzica scrisă mai de mult pentru un film care se chema 


„Pollyanna”. Peste câteva timp răsună anume piesa cea pe care atât de 
mult o adoram. Vai, şi asta este a mea?! Ce bucurie pe neaşteptate, ce 
surpriză! Dar deja nu mă impresiona așa ca atunci. Îmi amintise de 
povestea cu merele din grădina vecinului, care ni se părea mai dulci ca 
cele ale noastre. La fel trec liniştit pe lângă Primărie unde la fiecare 
oră răsună din turnul clădirii semnalele din muzica Imnului orașului 
care-mi aparţine. Pe mine puţin mă emoţionează muzica care se cântă, 


TT: Cât de mult stăruiţi asupra unei partituri noi? Cizelaţi 
compoziţia cu minuţiozitatea unui bijutier sau o puneţi pe 
note aşa cum s-a ivit din prima clipă, ca pe un copil născut 
dintr-o mare iubire, căruia nu îi cauţi defecte estetice? 

ED: Ei, cu defectele eu mă strădui să le caut şi să le adresez mie 
însumi. Dacă am timp. Dar rareori când am acest timp dea mă 
întoarce la lucrarea pe care am terminat-o. Şi foarte bine, fiindcă 
deseori îmbunătăţind lucrarea începi să şi o strici. Nu degeaba 
în popor merge vorba despre apa neîncepută. Așa apare şi 
muzica ca o apă neîncepută. Dacă începi să o mai deranjezi, ea 
se tulbură. Cu toate că uneori ni se cere şi muzică tulburată. La 


pe mine mă deranjează chiar când muzica mea nu se cântă. De exemplu 
baletul „Luceafărul după poemul omonim de M. Eminescu, ori 
„Hora prieteniei” care au cântat-o la un festival 15 mii de cântăreți şi 
dansatori în piața Marii Adunări Naţionale din Chişinău. După ce fac 
noi înregistrări de muzică, eu o ascult de mai multe ori, dar deseori 
rămân nemulțumit, ori chiar supărat, fiindcă rareori când ea este 
interpretată aşa, cum am gândit-o. Când merg cu cineva în mașină şi 
acela dorește să-mi facă plăcere, îmi pune muzica mea, eu rog să 


valsul din filmul „Mândra şi tandra mea fiară” nu am avut timp 
măcar să răsfoiesc partitura. Mă uit azi la ea şi mă mir, că 
paginile acestei partituri sunt aproape goale, dar sună foarte 
bine. Dacă mai aveam timp, eram să o mai “îmbunătăţesc” 
lucrarea şi nu sunt sigur că era să fi fost spre bine. Partitura 
muzicală e ca şi veşmântul damelor, care doresc câte mai multe 
să le îmbrace, voind să arate mai frumos, mai bine. Dar iată că 
o sărăcuţă vine cu nişte straie modeste, simple şi face furori. În 
partiturile muzicale, ca şi în chipul unor dame, mai există încă 


închidă „plăcerea” aceasta. 


TT: Puteţi să compuneţi atunci când starea de spirit nu vă este 
favorabilă ? Mai precis, cine vă inspiră: tristeţea/melancolia sau 
euforia/bucuria sufletească ? 

ED: Pentru a crea mie-mi trebuie sănătate, linişte şi timp. Doamna 
creație nu prea cunoaște reguli, de aceea şi nu se conduce de ele. Sigur, 
că în starea de bucurie, de lumină în suflet, de împliniri frumoase te 
umple energia interioară pozitivă, care mult timp dormea liniștit şi fără 


ŞI un „vin încoace”, o energie interioară ascunsă. Se vede că în 
momentele critice în care am scris VALSUL a ieşit din ascunziș 
această energie cu un „vin încoace”. Dacă am posibilitate de a 
reciti scrisul deja terminat, mai corectez greşelile ortografice 
muzicale, mai pun nişte semne auxiliare referitoare la 
interpretare. 


ca să o ceri se trezeşte, îți dă daltă de cioplit piatra pentru a face 
sculpturi, pensula şi vopselele pentru a scrie tablouri, lira, pentru a 
cânta lumea frumoasă, ori a se confrunta cu răul. Dar şi în momente 

Dar asta o fac acum, în ultima vreme, când capacitatea 
energetică este mai scăzută. La vârsta de 35-45 de ani scriam cu pixul 
pe curat fără rectificări sute de pagini. Comparaţia cu copilul nou născut 
mi s-a părut frumoasă. Fiecare lucrare nouă este un nou născut din firea 
ta, o ciocârlie, care se ridică spre bolțile cereşti ca de acolo să cânte şi 
să fie auzită de toată lumea. Ei, vise, vise!! 


TT: Cum vă imaginaţi chipul femeii perfecte: prototipul mamei, 
soţiei iubite sau al Veronicăi Micle ? 

ED: Femeia perfectă, icoana mea a fost şi rămâne pe veci chipul 
mamei. O, dacă aş avea şi eu calităţile mamei! Ea vorbea mai mult în 
tăcere. În privirea mamei erau atâtea cuvinte, atâta dragoste, atâta 
dăruire de sine, atâta bunătate, dar uneori şi reproşuri, că nici nu era 
nevoie de a mai spune ceva cu vocea. După privirile îndelungat 
pătrunzătoare ale mamei, rămânea în aer o singură frază scoasă din 
adâncurile sufletului ei cu dragoste îndurerată, rostită ca o rugăciune: 
"Ei, dragul mamii”. Ea, la cei 30 de ani neîmpliniţi, în floarea vieţii, 
nu a avut noroc să cunoască din plin dragostea din cauza timpurilor de 
robie sub regimul bolşevic în colhoz, deportărilor membrilor familiei, 
foametei, războiului şi pierderii soţului, căzut pe câmp de război. Mi-a 
rămas în memorie chipul mamei mereu grăbită la lucru ori aşezată în 
genunchi în faţa icoanelor și cerând prin rugăciuni mila Domnului. 
Această stare psihologică probabil mi s-a transmis şi mie, fiindcă mereu 
îmi vine să scriu "Rugăciuni" şi să încep ziua în faţa icoanelor din Casa 
Mare. Prima dată am scris muzică în forme bisericeşti încă prin anii 60 
pentru filmul ”Se caută un paznic”. Apoi am scris un RECVIEM pentru 
voce, cor şi orchestră, o ”Rugăciune” pe versurile poetei IL. Trifan. În 
momentul de față e scris şi se interpretează rugăciunea pe versuri de 
Mihai Eminescu "Fecioara Maria”. Acest "Ei, dragul mamii” mi-a 
rămas în memorie ca un refren pe viață. Ce durere îţi vine când nu ai 
cui să-i spui "mama”!. Toate femeile care mi-au căzut în viaţă, soţia, 
fiica, sora trec ”festare” prin chipul mamii, ca prin microscop. 


TT: Având în vedere faptul că aţi excelat în mai toate genurile artei 
muzicale, puteţi totuşi să ne dezvăluiţi care dintre acestea vă sunt 
mai apropiate? Vă simţiţi mai atras de vreun gen anume ? 

ED: Genurile muzicale, ca şi oricare lucru, te atrag dacă le cunoşti. Mi 
se părea la început de carieră că mă voi ocupa mai mult de forme mici, 
cum e cântecul ori o piesă instrumentală de muzică uşoară. Dar cu 
timpul, când am început să scriu muzică pentru filme, am înţeles, că 
trebuie să cunosc toate genurile muzicale. Chiar după ce terminasem 
facultatea de compoziţie la Conservator am continuat ”studenția”, am 
scris prima simfonie, un ciclu de coruri a cappella, cvartete, uverturi, 
cantate. Apoi şi balete. Azi am scrise trei balete. Așadar, am avut 
fericita posibilitate de a experimenta muzică în diferite genuri. Şi toate 
la care lucrez îmi plac şi lucrez cu dragoste. Asta nu înseamnă, că 
trebuie să practici neapărat toate genurile muzicale . Mulţi şi-au ales un 
gen oarecare, alții trec de la unul la altul. Sunt şi cazuri când se dezic 
de compoziţie ca să nu să se compromită, devin buni teoreticieni. În 
ultimii ani aproape că nu colaborez cu cinematografiile şi scriu muzică 
inspirată de poezia lui Mihai Eminescu și Veronica Micle. Două 
volume de arii şi romanțe au fost şi publicate, iar lucru nu s-a stopat. 
Lumea poetică a acestor mari îndrăgostiți poeţi este de nesfârşit. 


TI: Vă bucuraţi de o recunoaștere unanimă, valoarea artistică 
primind răsplata  binemeritată peste tot unde muzica 
Dumneavoastră genială este admirată. Ce v-aţi dori de la viață, în 
continuare ? 

ED: Sănătate şi mulți ani împliniţi. Dar şi noi prieteni de creație cum 
erau pentru mine până nu demult Grigore Vieru şi Emil Loteanu. Tare 
mult le simt lipsa. Alţii ca ei nu mai apar, cu regret. 


MUZEUL PRESEI ROMÂNEȘTI 


Ambasador Iuliana Gorea Costin și Maestrul Eugen Doga 
Foto: Eugenia Tofan 


TT: Dacă cineva s-ar încumeta să realizeze în secolul acesta 
o biografie romanţată a iubirii dintre Eminescu şi Veronica 
Micle, v-aţi încumeta să compuneţi coloana sonoră ? De ce? 
ED: Toate cele peste 60 de lucrări de proporții pe versurile de 
Mihai Eminescu şi Veronica Micle sunt filme imaginare pe care 
aştept ca cineva să încerce să le descifreze şi să le pună pe ecran. 
Ori măcar să le pună în scenă a căruiva teatru din România ori 
Chişinău. Cum era la Veronica Micle dragostea neîmplinită, 
probabil şi visul meu de a vedea înscenate aceste lucrări va 
rămâne neîmplinit. Dacă să luăm numai "Floare albastră” de M. 
Eminescu, este deja o parte însemnată pentru un spectacol 
integru! Și dacă cuiva îi va veni ideea să filmeze ceva din 
Eminescu ori Micle, sau despre dragostea lor, mai corect spus, 
despre lumea lor poetică creată de ei înşine, cu plăcere m-aş 
apuca. De ce?, fiindcă mulţi dintre noi trăiesc cu "dragostea 
neîmplinită”, cu vise nerealizate, neîmpăcaţi cu orânduiala vieţii 
cu care suntem nevoiţi să ne împăcăm. Pe această scară lungă 
spre idealuri nu toţi reuşesc să urce, ceea ce duce la multe 
necazuri, dezamăgiri, la multe realizări artistice cu trăiri 
încordate şi grele. Eminescu şi Micle sunt rezultatele 
presimțţirilor, intuiţiilor, pretrăirilor redate în genialul poem 
„Luceafărul” încă în momentul când autorul încă nici nu ştia de 
Veronica Micle. 


TT: Ce părere aveţi despre compozitorii de muzică simfonică 
din zilele noastre ? Păstrează ei din tradiţia muzicii clasice, 
sau în numele înnoirii se depărtează de marile teme sau 
subiecte de inspiraţie, abandonând mijloacele artistice 
anterioare ? 

ED: Muzica nu este ceva rupt de la viaţa noastră cotidiană. În 
societate multă lume de mult timp a deviat de la normele 
armonioase ale familiei, statului, înţelegerii corecte a bunului şi 
răului, a progresului și regresului și consecinţele acestora. În 
epoca Renașterii muzica, la fel ca şi pictura, era inspirată de 
chipuri biblice. Compozitorii acestei perioade scriau şi cântau 
personajele sfinți, în lăcaşe sfinte bisericeşti, respectând strict 
anumite canoane tehnologice de compoziţie, dar şi cele tematice. 
Romanticii au „coborât pe pământ” şi au lăsat o moştenire 
muzicală imensă, care e inspirată şi adresată oamenilor din viața 
reală cu toate trăirile şi împrejurările acestora. Azi viaţa e mai 
complicată, mai variată, e tehnologizată, e computerizată, mai 
mult e cu intelect electronic. Sunt multe curente tehnologice şi 
în lumea compozitorilor care se întrec la folosirea combinațiilor 
sonore cât mai sofisticate, care deseori nu le poţi numi muzicale. 
În ultima vreme televiziunile practică sonorități de felul acesta 

care-ţi fac impresia că a stopat acul la gramofon şi se repetă o scurtă frază 
zgomotoasă câte o jumătate de oră?!. Și unii regizori de filme încearcă să 
ceară de la compozitori muzică în felul acesta, ca să fie mai moderni. 
Odată, zburând cu avionul, se apropie de mine un tânăr, se vede că era şi 
el compozitor de „muzică nouă”, mă întreabă dacă aparțin eu cumva 
direcţiei a patra de curent estetic muzical şi dacă îl practic? Nu ştiam ce 
să-i spun şi am reuşit numai să-i zic, că aparțin direcţiei corecte. Când 
eram student, un tânăr profesor de compoziţie m-a „îmbolnăvit? de 
muzica dodecafonică, nouă pe atunci la noi, bazată mai mult pe rațiune şi 
tehnologii. După ce profesorul meu la facultate mi-a aruncat în coridor 
lucrarea mea scrisă în acest stil, am înţeles pentru totdeauna, că melodia 
şi armonia muzicii este acea care e pornită de la firescul naturii şi 
interiorului uman. Azi eu nu prea bine cunosc starea lucrurilor în 
domeniul muzicii simfonice. Muzica simfonică se cântă foarte rar şi mai 
mult numai cu ocazia congreselor compozitorilor, ori în programele 
seratelor de autor. Din simfoniile ascultate, scrise de compozitori talentați, 
sunt multe foarte interesante şi emoţionante lucrări. Talentul totuşi răzbate 
oricărei sofisticări și duce la rezultate bune. În tabloul șase a baletului 
Luceafărul eu am folosit dodecafonia cu elemente tradiționale în scena cu 
Demiurgul şi sună foarte bine o asemenea combinaţie de stiluri. În alte 
cazuri mi se pare că unii compozitori nu sunt în stare să găsească acea 
formulă energetică sub tehnologii supra-moderne ca să pună să mişte 
emoţiile ascultătorului, să creeze imagini vii, impresionante. Şi atunci ei 
caută să se ascundă, ca după buruieni, după combinaţii sonore cât mai 
ciudate, nu întotdeauna muzicale şi ne propun muzică buruienoasă. 
Florile, sărmanele, se ofilesc de la aşa muzică. Şi totuşi, eu cred că toate 
curentele muzicale au dreptul la viaţă, fiindcă nu criticii ori ascultătorii 
decid soarta creaţiei artistului, ci timpul. Să avem răbdare și să fim 
toleranți. 

TI: Dacă limba română ar fi o orchestră simfonică, cu zeci de 
instrumente, pe cine l-aţi vedea în postura de dirijor ? 

ED: Cred că cel mai bun dirijor pentru limba română, pentru limba 
maternă ar fi, deci şi este, MAMA. Nu în zădar limba şi se numeşte 
„maternă”. Şi în mod deosebit în perioada celor „șapte ani de acasă” a 
copilului. 


TT: Iubirea de patrie, patriotismul, este un sentiment nobil, pe care 
orice om din lume îl nutrește, dar nu sunt multe voci de talia 
Dumneavoastră care să o afirme cu atâtea sinceritate şi determinare. 
De ce oare unora le este ruşine să susţină cu aceeași căldură acest 
sentiment ? 

ED: Asta este o problemă de mare importanţă. Începând de la grădiniţe 
de copii şi trecând prin şcoli şi universităţi. Cuvintele „patria; 
„patriotism apar în majoritatea cazurilor în mod declarativ, ceea ce nu 
prinde rădăcini. „Să iubim patria, să fim patrioți, să muncim pentru 
patrie”, fără a explica ce însemnă aceste declaraţii putem auzi peste tot. 
Mulţi înţeleg aceste cuvinte ca noțiune geografică imensă care are 
denumire şi e populată de un anumit popor despre care puţin ce știe. Şi 
gata. Ei nu se interesează, pe ei nu-i atrage, nu aud şi nu savurează 
murmurul izvoarelor care se strecoară prin verzişuri în codri, nu ridică 
capul sus să vadă şi să rămână mişcaţi de frumoasele şiraguri de cocoare 
pe fundalul cerului siniliu, cum stă pe un colț de munte căprioara mândră 
şi se bucură de libertate şi frumuseţe ce o înconjoară. Patria pentru mine 
este tot ce m-a făcut pe mine ca om, ca gânditor, ca şi creator. Patria pentru 
mine este veştmântul spiritual care-l port în venele mele, în simţirile mele, 
în trăirile mele, în tot ce se cheamă dor şi mă ţine ca magnetul. Eu sunt 
născut în Transnistria, locuiesc în Basarabia, dar asta este prea puţin ca să 
pot spune, că aici mi se termină patria, Patria este nu numai ceia ce e scris 
în buletinul de identitate. Eu mă regăsesc şi în Eminescu, şi în Ştefan cel 
Mare, şi în porțile şi bisericile din lemn din Maramureş ori codrii 
Cosminului. Când nu de mult am început să scriu muzica pentru 
spectacolul „Unirea cea Mare” la Teatrul de Operă din Craiova la 
Centenarul Unirii din 1918, am simţit în sinele meu multe celule 

energetice lăsate de strămoşii noştri care s-au trezit şi au prins 
noua viaţă în cântecele şi baladele scrise pentru acest spectacol, 
care merge mereu pe scena teatrului. Eu mă simțeam acasă, mă 
simțeam în patrie. Acest spațiu cu râuri, munți şi mare, cu aer 
deosebit de curat l-a adunat, apărat şi l-au lucrat sute de 
generaţii până la noi şi e mare păcat să te însărătăcești de bună 
voie şi să te dezici de toate şi de toţi. La noi azi au apărut mulţi 
doritori de a-şi crea patrii, țărişoare cât de mici nu ar fi ele, dar 
să fie acolo ei stăpâni, Şi limbi inventează, fiindu-le lene să 
studieze măcar Abecedarul. Patria suntem noi, cei care vorbim, 
simțim, zâmbim, dansăm cu  chiote şi strigături, mâncăm 
sarmale şi mămăligă, cu dragoste şi dor cântăm acest pământ, 
care nu are asemănare pe tot globul pământesc. 


TT: Jurnaliştii sunt vectorii de imagine care au pus în pagini 
de ziar sau revistă, în comentarii, în mass media audio- 
vizuală, ecouri ale succeselor obținute pe tărâm artistic de 
Dumneavoastră. Dacă ați fi jurnalist, în locul lor, ce aţi putea 
spune, în câteva cuvinte despre artistul Eugen Doga? 

ED: Este veșnic nemulțumit de sine, nemulțumit de trecerea 
timpului mai repede de cât el ar dori, de lumea trădătoare şi 
mincinoasă, de corupți, de hoţi, care i-au furat şi mormântul 
mamii acestuia. Este o persoană visătoare. Este acel care 
confirmă ca să infirme, cel care infirmă ca să confirme. Este cel 
căruia îi plac oameni neserioşi şi care fac lucruri serioase și îi 
urăşte pe cei care sunt plin de importanţă şi nu costă nici un ban 
în ziua de târg. 


TT: Ce vă propuneţi să realizați în viitorul imediat? 

ED: Să ies cât mai curând în scenă. Să-mi văd publicate cărțile 
cu note din „Maria Mirabela”, aceea de proză „Cine sunt eu,” 
caietul de piese pentru pian „Caiet de vară” şi să continui 
scrierea „Dialogurilor”. Dar şi să fiu sănătos. 


TT: Ce mesaj de suflet şi inimă adresaţi tuturor românilor 
care vă iubesc, stimează şi deopotrivă vă admiră? 

ED: Să ne ținem de aceste fire de aur ca niște strune pe lira lui 
Orfeu, care ne leagă mii de ani şi care trec prin firea şi trupul 
nostru cu versul drag şi scump, ne ţin ca o etnie, ca un neam, ca 
un popor risipit geografic, dar nicidecum genetic. Vă mulțumesc 
mult pentru că-mi ascultați şi-mi iubiți muzica. Prin muzică ne 
cunoaştem mai bine. Ea ne ţine dorul mereu fierbinte. Ea mereu 
ne cheamă acasă. La mulți ani frumoasa crăiasă Românie. La 
mulți ani dragi români. Mi-e dor de voi. Mi-e dor de dor. 


Va mulțumesc, Maestre Eugen Doga, pentru 
bunăvoința Dumneavoastră! Vă doresc și vă dorim ca 
Dumnezeu să vă binecuvânteze și să vă apere de rele în 
continuare pentru a spori faima neamului românesc! 

Adresez calde mulţumiri Doamnei Ambasador 
Iuliana Gorea Costin pentru bunăvoința şi suportul pe care 
mi l-a acordat în realizarea acestui interviu. 


Tanţa Tănăsescu / Uniunea Ziariştilor Profesioniști din România 

Prof. Univ. Dr. NICOLAE GEORGESCU 


PRIMA SĂRBĂTOARE A PRESEI ROMÂNE 


Nicolae Georgescu 


Dintre sărbătorile bucureştene de după 10 Mai 1881 
(Declararea Regatului României), două se detaşează prin importanţa 
care li s-a dat: cea a ziarului Românul (5 de ani de existenţă 
neîntreruptă, banchet oferit de C. A. Rosetti în Sala Teatrului Naţional 
la 27 septembrie!) — şi cea a dezvelirii statuii lui loan Heliade 
Rădulescu (21 noiembrie? ). 

Prima a fost o petrecere de salon cu toasturi, program editat 
dinainte, care a adunat elita politică liberală (excelând cercul rosettist) 
— şi care este relativ bine ştiută, deşi "în negativ" — prin "relatările" 
lui Eminescu (strângerea la un loc a atâtor feţe“ simandicoase i-a 
stârnit poetului o şarjă pamfletară memorabilă pe tema "românitatea 
românilor «Românului»), dar şi prin caricaturi de epocă. La banchet 
se prezintă un model în lut al bustului lui C.A.Rosetti, iar primul 
redactor al ziarului, Emil Costinescu, în discursul său, declară: “Acest 
model de bust, chemat a fi transformat în bronz, va sta în sala 
redacțiunei jurnalului, ca un model de activitate şi peste cincizeci de 
ani, când poate nu vei mai fi'”.. 

Dintre variantele caricaturale privind momentul, o alegem pe 
cea din revista umoristică Scaiul, 18 octombrie 1881, o adevărată 
alegorie unde prietenii lui C.A.Rosetti aduc coroane pe care stau 
scrise momentele grele prin care a trecut ţara sub guvernarea liberală, 
puse pe seama bătrânului “republican”. 

Adevăratul monument al lui C.A.Rosetti, opera sculptorului 
Wladimir Hegel, va fi turnat în bronz în anul 1902 şi amplasat în Piaţa 
C. A. Rosetti în 1903. La inaugurarea din 20 aprilie 1903 au fost de 
faţă D.A.Sturdza, Mihail Pherekyde şi alţi fruntaşi politici. 
C.A.Rosetti este aşezat într-un fotoliu majestuos şi ţine în mâna stângă 
ziarul Românul, pe care l-a întemeiat, iar în dreapta — condeiul. Pe 
frontispiciul monumentului este fixată o placă de bronz cu inscripţia: 
“C.A.Rosetti. 1816-1885. Luminează-te şi vei fi. Voieşte şi vei 


avea”5. O fotografie de la inaugurare, pe care o găsim la Cabinetul de 


stampe al Bibliotecii Academiei Române“ arată grupuri de ţărani 
autentici depunând coroane. 

Trebuie spus că presa de caricaturi a vremii lui Eminescu este 
adesea interesată de monumente în negativ, precum cel din Scaiul, |. 
C. Brătianu însuşi fiind tratat, nu fără umor, ca responsabil pentru 
mult mai multe rele ce s-au abătut peste ţară. 

Monumentul lui |. C. Brătianu a fost proiectat de către Petre 
Antonescu şi executat de sculptorul Ernest Dubois. Finalizat în 1903 
era înalt de aproximativ 9 metri, avea la bază un postament circular, 
iar soclul era flancat de patru personaje şezând. În faţa lui, pe soclu 
era dăltuit textul: „Prin mintea, prin inima şi brațele noastre. 1851”. 
Spre acest text priveau trei personaje, o femeie arătând cu mână stângă 
inscripția celor doi copii care o însoțeau. Sub acest grup, pe o placă 
de marmură neagră erau scrise cuvintele: „Lui Ion C. Brătianu. 
1903 ”. Era plasată în actual Piaţă a Universităţii, şi a fost demolată 
într-o noapte din 1948. 

Cea de-a doua sărbătoare a anului a fost una în aer liber şi s-a 
adresat în primul rând presei, adică ziariştilor, încercând să organizeze 
într-o asociaţie profesională acest corp atât de numeros al condeierilor 
vremii. Statuia lui lon Eliade Rădulescu se votase în Cameră, era 
sculptată încă din 1877 (la 1Imartie 1877 Eminescu vorbeşte despre 
ea în Curierul de laşi”) — dar nu se instalase, nu i se găsise nici locul 
potrivit. În iunie 1881 apare, prin presă, o iniţiativă de monument 
pentru oraşul Ploieşti, o statuie a "Libertăţii"; nu în mod expres în 
amintirea actului lui Candiano Popescu (nu este amintit nicăieri), ci 
pentru alegerile din 1869-1870 care sunt considerate, de către 
inițiatorii statuii, un moment al libertăţii democratice. Statuia se va 
dezveli în iunie 1881. Şi această iniţiativă cunoaşte o tratare 
caricaturală, iar noi alegem variant din Ciulinul, octombrie 1881. 

N-am insista, dar se vede limpede, credem, din aceste 
exemple, cum marile monumente ale Bucureştilor (sau Ploieştilor; 
este valabil şi pentru Iaşi ori Craiova) sunt anticipate de caricaturi. Era 
brătienistă, sau acea perioadă numită “politica de risc a bătrânilor 
liberali”, a devenit monumentală după ce s-a consumat; la vremea ei 
ea a fost înconjurată de un criticism foarte dur. Noi cunoaştem acest 
criticism mai ales din publicistica lui Eminescu — dar avem, iată, şi 
presa satirică, foarte bogată, foarte puţin studiată din păcate, care ne 
poate da pulsul realității. Pracrtic, se poate face o ediţie din 
publicistica eminesciană — însoţită de caricaturi de epocă: ce spune 
poetul în zilnica sa tânguire asupra răului din ţară — găsim exprimat şi 
prin desene. Fiind vorba de o epocă de înflorire a fotografiei — care, 
însă, nu ajunge la performanţele dorite, nu prinde în imagine tensiunea 
grupurilor, mişcarea în general, ci se opreşte doar la expresie — şi, pe 
de altă parte, de o anticipare a cinematografului, aceste caricaturi 
păstrează chipurile personajelor, astfel că sunt lesne de identificat, şi 
le adaugă tocmai mişcare. Trebuie doar să identifici scenele, cum s- 
ar zice — lucru de loc uşor, dar nu imposibil de făcut şi aducând, apoi, 
un folos de netăgăduit istoriei literare mai ales, dar şi istoriei ideilor 
în general. În cazul lui Eminescu, de pildă, se înţelege mai simplu că 
poetul nu era singur în vremea lui. Nu vorbim, aici, de alte nume de 
ziarişti — ci de alte categorii de exprimare. 


„Zace în paragină Statuia lui, căci alte griji au patrioţii...” 


Ziarul Timpul reacţionează în compensație: de ce numai 
Statuia Libertăţii, şi nu şi statuia lui Eliade? Se publică, mai întâi, 
adresa comitetului de organizare pentru festivitățile de la Ploieşti: 


"Onorate Domn, 

Comitetul însărcinat cu festivitatea inaugurării Statuii 
«Libertatea», ridicată prin subscripțiune naţională, atestând virtutea 
ploieştenilor în susținerea drepturilor cetăţeneşti, cu ocazia 
alegerilor din anii 1869-1870; Cu onoare vă roagă să binevoiţi a 
asista la acea solemnitate, ce va avea loc în urbea Ploieşti, duminică 
21 iunie, la 10 a.m. Recepţiunea se va face în ospelul comunal şi după 
ceremonie va avea loc un banchet, în sala liceului. Primiţi, onorate 
domn, deosebita noastră stimă, 

Comitetul. "S 


Pe fondul acestui anunţ, poetul readuce în atenţie statuia lui 
Eliade, care de aproape 5 ani şedea stingheră în Bucureşti: 
"Statuia lui Eliade zace, dată uitării, în umbra zidurilor universității. 
Cu toate acestea, e statua unui bărbat care, de la 1825 începând, a 
inaugurat atât reforma limbei literare de azi, pe care i-o datorăm în 
mare parte lui, precum şi reforma socială. Ca literat şi politic, dacă 
n-a creat opere nemuritoare, desigur au fost promotorul cel mai 
arzător al tuturor mişcărilor generoase şi au avut, ca nealtul, o 
influenţă determinantă asupra caracterului culturei române. Ei, bine, 
zace uitată statua lui, căci alte griji au patrioții. Onor. republică a 
Ploieştilor invită la inaugurarea (cu profir) a statuei Libertăţii, 
ridicată pentru a atesta virtutea ploieştenilor în susţinerea 
drepturilor cetăţeneşti, cu ocazia proclamării republicei de la 1869- 
1870.Actul curios al invitării, care aduce aminte de căpăţânele de 
zahăr nemţesc pe care patrioţii promiteau să le taie pe atunci, îl lăsăm 
să urmeze întocmai. Monarhia ereditară cată să se fi bucurând de 
serbarea acelei zile nemuritoare în care soarele libertăţii, apărând în 
zona Ploieştilor, după mici divergențe de opinii cu casa telegrafului 
şi poştelor şi cu banii cutiilor bisericilor, au apus la Fefelei pe dată 
ce reacţiunea s-a ivit sub forma unei companii de dorobanţi. Le urăm 
virtuoşilor cetățeni chef mult, voie bună ş-o nouă ediţie a republicei. 
Fie sigură tinerimea ploieşteană că, cu o nouă proclamare a acestei 
forme de guvernământ, vor ajunge directori de bănci, cămăraşi de 


E] 


saline, adiutanți, deputaţi, etc. ” 


Această notă a lui Eminescu a declanşat campania pentru 
statuia de la Universitate. Eliade nu are vreo replică în caricaturi (n- 
am depistat; probabil a funcționat dictonul “De mnortuis nihil nisi 
bene”) — dar declanşează interesante polemici. C. Bacalbaşa, în 
"Bucureştii de altădată”, carte bazată mai puţin pe documente cât pe 
o memorie formidabilă —şi, mai ales, pe o memorie colectivă reţinută 
ca atare — consemnează: "Pentru inaugurarea statuii lui lon Eliade 
Rădulescu reprezentanții ziarelor din Bucureşti se întrunesc. O 
delegaţie de 5 este aleasă pentru a redacta discursul din partea 
presei. Aceşti 5 delegaţi sunt: G. Dem. Teodorescu din partea Binelui 
Public, D.A. Laurian din partea României Libere, Constantin 
Stoicescu din partea ziarului L'independence roumaine, Frederic 
Dame de la Românul şi Mihai Eminescu de la Timpul”.9 

Suntem, aşadar, în noiembrie 1881. Din vară se (re)activase 
un comitet al statuii lui Eliade, în frunte cu prinţul Dimitrie Ghica — 
dar lucrurile se mişcă greu; făcându-se, la un moment dat, propunerea 
ca statuia să fie amplasată în piaţa Teatrului Naţional, prinţul D. Ghica 
a demisionat, în semn de protest, din fruntea comitetului. Presa preia 
inițiativa; multele comitete şi comiţii ale presei, constituite în aceştia 
ani cu diverse ocazii, funcționau descentralizat; abia în februarie 1883 
se va alege un comitet unic, avându-l pe B.P. Hasdeu preşedinte 
(propus şi susţinut de Eminescu — el însuşi secretar al acestui comitet 
— împotriva candidaturii lui C.A. Rosetti), şi se va putea vorbi de 
prima Asocieţie a presei — care, însă, nu va putea să-şi desfăşoare 
activitatea din cauza puternicilor presiuni politice din anii 1883-1885 
(sunt anii „viziratului lui |. C. Brătianu”, când presa sufere multe 
ingerinţe brutale: expulzări, devastări de redacții şi de tipografii, 
agresiuni ale ziariştilor, etc.) 


Preparative pentru dezvelirea statuii lui Eliade 


Societatea ziariştilor români mai are până să se consolideze... 
"Comitetul presei" fixează data dezvelirii statuii, 20 noiembrie 1881, 
şi face din figura lui lon Heliade-Rădulescu emblema ziaristicii 


Li 


româneşti: ”... făptuitorul şi cel mai folositor jurnalist în epoca de 
regenerare a naţiunii române. Crezând , dar, că este de datoria presei 
în genere a participa în mod demn la memoria lui Eliade, la 
solemnitatea ce va avea loc în ziua de 20 noimebrie, cu ocazia 
descoperirii Statuii de s-a ridicat în faţa Universităţii, din capitală, 
sunt rugate toate organele de publicitate a se întruni, printr-un 


delegat, la clubul Binelui public, luni, 12 curinte, 4 ore p.m. spre a se 
(1719) 


înțelege asupra chestiunii. 


zi Pi 


Statuia lui lon Heliade Rădulescu 

Comanda pentru realizarea statuii lui lon Heliade-Rădulescu a 
fost primită de Ettore Ferrari de la Primăria Capitalei în 1879. În epocă 
circula această epigramă (zice-se, Titu Maiorescu îl privea, pe când 
ieşea din Universitate, şi-i adresa primul distih, iar înțeleptul din piatră 
îi răspundea); 


“_ De ce, bătrâne, de-atâta vreme 
Cu mâna-ntinsă tu stai şi-acum? 

- Cerşesc la lume un dram de minte 
Pentru-nţelepţii de peste drum!” 


Anunţul se repetă mai multe zile la rând, întâlnirea se amână 
pentru a putea să participe şi redactori de la ziarele din provincie. La 
15 noiembrie Binele public revine, de-a dreptul impacientat: "încă din 
luna octombrie s-a hotărât ziua de 20 noiembrie pentru inaugurarea 
statuei lui Eliade. D-atunci şi până astăzi nu s-a văzut nici o mişcare 
din partea comitetului acelei statui. Lumea se întreabă: făcut-a vreo 
programă a serbării, sau invitaţiuni pe la corpurile sau societăţile 
constituite? Se ştie că principele Dim. Ghica a demisionat din 
presidenţia acelui comitet, îndată ce s-a decis în anul trecut a se aşeza 
statuia lui Eliade în faţa Teatrului. Acum însă, că principele. Ghica 
şi-a retras acea demisiune, ținând se vede ca onoarea de a presida 
acea solemnitate să o aibă domnia sa, mai ales că Eliade fost cel 
dintâi al său profesor care l-a învăţat carte românească şi el a scris 
câteva laude asupra Ghiculeştilor; recunoştinţa este o virtute, şi 
credem că acum prinţul Ghica va desfăşura o mare activitate pentru 
ca comitetul să încoroneze opera ce a întreprins, fiind onoarea sa 
angajată în această întreprindere. "!! 


Prinţul este "somat" să participe prin acest comunicat cam 
lung. În ultimul moment (19 noiembrie) el va binevoi să-şi rupă 
piciorul coborând din trăsură în curte (era iarnă, gheţuş) şi-l va delega, 
la rându-i, pe B.P. Hasdeu să prezideze festivitatea. Trebuie spus că 
Hasdeu este implicat în majoritatea sărbătorilor publice din această 
vreme, şi pentru prestigiul său de uistoric — dar şi pentru că dorea să 
intre în Parlament cu ajutorul liberalilor, lucru ce i s-a promis, pentru 
care a făcut şi unele compromisuri dar a desfăşurat şi o inrtensă 
campanile electoral în sudul ţării — desigur, fără succes.. 

Binele public revine la 19 noiembrie: "Din partea comitetului 
pentru Statuă (afară de d-l Sava Şoimescu, care dă probă de oarecare 
solicitudine) şi din partea Ministerului, instrucţiunii vedem un fel 
neînțeleasă indiferența. Pe locul liber din faţa statuii nu vedem 
ridicându-se nici o estradă pentru public, în apropiere de statuie nu 
s-a înălțat nici o tribună; unde se vor depune frumoasele şi 
numeroasele coroane nu se ştie încă; în fine, chiar terenul din jurul 
monumentului este lăsat în starea-i primitivă. Cu toate acestea, până 


sâmbătă abia mai sunt 2-3 zile. "1? 


Se va face şi tribună, şi loc pentru coroane. Vor fi 36 de 
coroane: a regelui, care nu participă însă, cea mai frumoasă, "din 
violete de Parma presărată cu trandafiri şi panglice albe"; "a presei, 
numai din lauri, parte naturali, parte dauriţi, pe al cărei /suport/ este 
scris cu litere mari argintate: lui I. Rădulescu, presa recunoscătoare ” 
— iar Binele public va tipări şi o programă amănunţită a sărbătorii. 


Presa la sărbătoarea Regatului 


Bucureştii învaţă, în aceşti ani, să petreacă... Vor urma 
serbările din 1882 de la Cişmigiu (când se va pune probleme lărgirii 
şi amenajării parcului; o va face Pake Protopopescu în 1890), 
banchetele largi din casele marilor oameni politici, descris atât de 
pitoresc de către Mişu Văcărescu în L Independence roumaine. 
Eminescu este mai interesat de critică şi de teorie, în aceste 


MUZEUL PRESEI ROMÂNEȘTI 


împrejurări ţinând să-l citeze des pe Heliade-Rădulescu, dar ca poct, 
ci ca autorul “Echilibrului între antithesi”, cu teoria sa despre boierie 
în Evul Mediu românesc, despre “boieri” şi “boieribili” mai 
ales...Presa devenise o putere adevărată — şi poate că nimic nu 
simbolizează mai bine acest lucru decât faptul că la defilarea de la 10 
Mai 1882, când se aniversa un an de la proclamarea Regatului, ei, 
presei, i s-a rezervat un car alegoric, pe care fotograful Carol Pop de 
Szatmnary are grijă să-l imortalizeze într-o fotografie. 


Carul alegoric al presei, la 10 Mai 1581 Fotografie de Carol Popp de Szatmary 


O nouă eră începe după proclamarea Regatului. Lumea simte, 

in sfârşit, "independenţa" ţării, spiritele se destind, intră în concurenţă 
cu Europa... 
Dar şi despre poet va fi vorba în cadrul acestor sărbători. Să revenim 
la firul întâmplărilor. Binele public consemnează: “Reprezentanții a 
12 organe de publicitate din capitală, fără deosebire de idei politice 
au de ramurile speciale cu care se ocupă, s-au întrunit duminică, 15 
noiembrie, în localul clubului Binele public, sub preşedenţia p.s.s. 
părintelui arhimandrit Silvestru Bălănescu Piteşteanu, redactorul 
Bisericii ortodoxe române. În privința participării la serbare, 
delegaţii presei au luat deciziunile următoare: să asiste in corpore la 
solemnitate, să se deceamă o coroană de lauri cu inscripțiunea: "Lui 
I. Eliade Rădulescu, presa recunoscătoare", să se elaboreze şi să se 
pronunţe un discurs, în fine, să se mijlocească pe lângă autorităţile 
competinte spre a se da bilete de liber parcurs pe căile ferate acelor 
ziarişti din judeţe carear dori să asiste la serbare. În scopul acesta 
s-a ales un comitet al presei, compus din delegaţi a cinci are, şi anume 
d-nii: C. Stoicescu (L'independence roumaine), D.T. Laurian 
(România liberă), Fr. Dame (Românul), G. Dem. Teodorescu (Binele 
public), şi Eminescu (Timpul) care să elaboreze un proiect de discurs 
şi să intervină pentru obţinerea biletelor de liber parcurs pe căile 
ferate. Coroana s-a şi pregătii la magazinul Paul Martin (unde se află 
astăzi espusă) cu concursului d-lui Minovici, directorul Curierului 
financiar. Comisiunea S-a întrunit în majoritate ieri şi a ascultat 
proiectul de discurs compus de d-l. G.Dem. Teodorescu. Joi, 19 
noiembrie, 8 ore seara, reprezentanţii tuturor ziarelor se vor întâlni 
în localul Binelui public spre a asculta şi a aproba definitiv proiectul 
de discurs, precum şi spre a desemna pe publicistul care să-l 
pronunţe.” | 

Observăm că sunt persoanele amintite şi de C. Bacalbaşa; 
ordinea este alta, dar poziţia redactorului de la Timpul aceeaşi, la 
urmă: „şi Eminescu". Poetului nu i se dă numele întreg, iar mai Jos 
aflăm o întrunire "în majoritate" a comisiunii, deci nu "în totalitate”. 
Această ştire-comunicat se reia în L 'Indepenedence roumaine - nu în 
Timpul, nici în Românul. Eminescu pare introdus cam fără voie în 
această alcătuire de cinci... 

Tot Binele public are ideea de a reda şi numele celor care au 
participat cu bani la coroana presei: “Ziarele reprezentate care s-au 
asociat şi au contribuit au fost următoarele: Progresul medical 
(Vlădescu), Biserica ortodoxă română (p.s.s. arhimandrit Silvestru 
Bălănescu Piteşteanu), Românul (Fr. Dame), Curierul Financiar (M. 
Minovici), România liberă (D.A. Laurian), Revista ştiinţifică (Gr. 
Ştefănescu), Timpul (Rocco), Dreptul (Em. Protopopescu — Pake), 
Curierul României (N. Petraşcu), L'independence roumaine C. 
Stoicescu), Binele public (G. Dem. Teodorescu), Ostaşul şi România 
transdanubiană  (Scheletti), Războiul român  (H.  Grandea), 
Fraternitatea (Schwartzfeld), Monitorul agricol (F. Giorgiade), 
Războiul (Ştefănescu), 
Cazzavillan), Curierul de laşi (Balassan).” !* 

Mai observăm că din partea Timpului nu a contribuit băneşte 
la coroană M. Eminescu însuşi, redactor şef şi membru în comitetul 
de cinci care elaborase discursul inaugural. Nu poate fi vorba de o 


Fraternitatea româno-italiană  (L. 


sumă prea mare, de vreme ce se discută doar despre o coroană florală 
— iar cei care plătesc sunt atât de numeroşi. Este mai mult ca sigur o 
sumă simbolică, pe care poetul refuză s-o achite. Se prea poate ca el 
să nu fi fost mulţumit că s-a ales discursul lui G. Dem. Teodorescu în 
loc de, să zicem, de al lui. 

Cine să fie, totuşi, acest "Rocco"? Avem, oare, de-a face cu 
un pseudonim al poetului în aceste strategii de abstragere din public? 
Pseudonime asemănătoare: F. de Laroc este al reginei Carmen Silva 
(sub care apare cartea "Vârful cu dor”, traducere din limba germană 
de "E...scu"; traducerea fusese aspru criticată de Familia, în nr. 
9/1879: dl "E...scu" se abate prea mult de la originalul german, 
recompune, de fapt, legenda în româneşte). Faţă de "Rocco", "F. de 
Laroc" pare o variantă... Să-şi fi luat traducătorul un pseudonim care 
aminteşte de autoarea din care a tradus? Puțin probabil. În ziarul 
Timpul publică, însă, frecvent un oarecare "Demroc", mai ales 
traduceri din limba franceză; traducerile nu sună, însă, de loc 
eminescian. 

Rămânem mult timp cu insatisfacţia că nu ştim cine este 
Rocco, cel care face... rocadă cu Eminescu în listele de subscripţii 
pentru coroana lui Eliade. Dicţionare, enciclopedii, tratate de istorie 
literară — nimic nu ne ajută. O ştire din Românul, 1 februarie 1883, 
ne aduce iarăşi aminte de acest nume. Este vorba chiar de constituirea 
Asociaţiei presei: se anunţă o întrunire la sediul României libere 
pentru discutarea statutelor. Se va dezbate mai ales termenul de 
“ziarist”. Vor participa N. Xenopol, D.A. Laurian, Barbu 
Constantinescu, Mina Minovici şi "D. Rocco (Timpul)”. !5 Că nu poate 
să apară în compania lui N. Xenopol, este de înţeles pentru Eminescu. 
Se vede limpede, aşadar, că el nu şi-a trimis pseudonimul la întrunire, 
ci e vorba de o alta persoană. C. Bacalbaşa reţine, şi pentru această 
Asociaţie a presei din primăvara lui 1883, că Eminescu a fost ales 
secretar. Dar la redacţia României libere a fost Rocco... 

Cât de necesar ar fi fost, pentru epocă, un Anuar al presei 
române de telul celui al presei franceze pe care Românul îl prezintă 
publicului atât de entuziast (catalog complet al tuturor ziarelor de 
expresie franceză, cu numele redactorilor, pseudonimele, tipografiile, 
chiar un început de clasificare tematică pentru periodice). "Principiul 
englezesc al anonimatului", care a dominat ziaristica românească din 
perioada eminesciană, se resimte şi în privinţa instrumentelor de 
lucru. Cât de necesar ar fi, cel puţin, un dicţionar de felul celui anunţat 
de către Timpul prin 1883 — dar care n-a apărut. lată fişa: "S-a pus 
sub presă şi va apare în curând "Dicţionarul biografic al autorilor 
români vechi şi moderni". Această carte va fi foarte interesantă, căci, 
după câte suntem informaţi, autorul ei, d. N. Marinescu, şi-a pus 
/t/oate silințele pentru a strânge notițe privitoare la viaţa autorilor, 
cum şi pentru Studiul critic ce face asupra fiecăruia în parte. Acest 
din urmă lucru lipsea cu desăvârşire în conspectul asupra literaturii 
române de Gr.V. Popp. O recomandăm încă o dată atenţiei publicului 
nostru iubitor de literatură”. !* Nota se repetă obsedant, cu aceeaşi 
insipidă greşeală de tipar pe care am corectat-o, toată primăvara lui 
1883; cartea, însă, nu există. La ce ne foloseşte nota? Un autor 
necunoscut scrie o carte necunoscută... 


Şi totuşi, acest nume ne va dezlega enigma "Rocco". Fişa lui 
Dumitru Marinescu-Marion: "ziarist, scriitor, n. 27 mar. 1860 în 
Bucureşti, m. 1 mai 1909 în Bucureşti. A debutat în ziaristică la vârsta 
de 19 ani, pe când era student (Universitatea n-a terminat-o), ca 
redactor la ziarul Universul unde a lucrat 30 de ani. În 1834 a fondat 
revista Zorile. Mai târziu, cu Rocco, a scos revista Foarfeca. 

A colaborat apoi la Fântâna Blândusiei a lui Eminescu, seria 
a 2-a. În acelaşi timp era redactor la Binele public, apoi la 


România..." 


Eminescu şi discipolii săi 

Nu mai luăm în seamă neglijenţele lui Lucian Predescu (nu 
poate fi vorba de Universul la 1879, de Binele public contemporan cu 
Fântâna Blandusiei, etc). Revista Foarfeca, la care ne trimite 
enciclopedistul, este o informaţie destul de importantă. A apărut în 
două serii, în 1886 (câteva numere) şi în 1888-1889. Nr. 2/1889 se 


PA. 


deschide cu un motto din Epigonii: "în noi totul e spoială, tot e lustru 
fără bază" — şi cu o poezie de felul acesta: "Cum se-ntoarce roata 
lumii! Parcă dracul o-nvârteşte / Ce-a fost jos, sus se ridică, crezi că 
lumea se-nnoieşte” 

Revista conţine materiale violent anti-liberale, iar în timpul 
căderii liberalilor îl încolţeşte pe I.C. Brătianu din toate părțile: 
pamflete caricaturi, satire. Versurile sunt, de fapt, aproape toate, 
parodii după Eminescu: 

"Ca un Cezar Brătianu se culcase şi-adormise 

Legănat în somnu-i dulce, adulat de servitori 

Hoţi colectivişti de frunte, decoraţi ca-n sărbători. 

Este fericit sărmanul. E în vis. E împărat... “ 
Somnul continuă, până când: 

“Se cutremură vizirul, se deşteaptă...” 

Nu frumoasa Malcatun îi apare în faţă — ci "opinia publică" în 
chipul unui judecător aspru care înşiră, în contul primului ministru, 
tot felul de "matrapazlâcuri" (mai ales "asasinate"). Am citat din nr. 
4/ 1888; Eminescu se află încă în exilul său botoşănean, abia căderea 
liberalilor şi revenirea la guvern a unui grup junimist (cu P.P. Carp, 
Titu Maiorescu, Teodor Rosetti) îl va smulge pe poet din urbea natală 
şi-l va readuce în Bucureşti (Veronica Miele având de luptat, pentru 
aceasta, cu Harieta, "cerberul" lui Eminescu). Presa din capitală îl 
cheamă, evocându-l. Foarfeca este o revistă care excelează prin 
caricaturi. Ea continuă Scaiul (1881-1883), şi Ciulinul (1883, 1884, 
1885). Aceeaşi D. Marinescu-Marion, Dem Roco şi lon Athanasiade 
(director responsabil) sunt cei care fac Scaiul, Ciulinul şi Foarfeca. 
Este presa satirică antiliberală care însoţeşte în vervă campaniile 
Timpului ori ale Binelui public. Se poate avansa ideea, având în 
vedere că Dem. Roco şi D. Marinescu erau şi redactori la Timpul, că 
această presă satirică este un fel de sucursală a cotidianului 
conservator. Scene parlamentare descrise de Timpul îşi au imaginea 
caricaturală aici, întâmplări politice, portrete de personaje politice, 
scandaluri publice, chestiuni de politică externă, chestiuni 
parlamentare — pe scurt, tot infernul epocii îşi găseşte imaginea 
însoţită de text satiric în această zonă a presei. 

Presa satirică a excelat, la noi, prin CA. Rosetti în anii '60-70 
ai secolului al XIX-lea, prin N.T. Orăşanu, I.L. Caragiale, Cezar 
Bolliac, B.P. Hasdeu. Şarjele lui Caragiale au făcut epocă în Ghimpele 
(1866-1879), fiind însoţite de caricaturi pe care edițiile de mai târziu 
din opera sa le evită. În anii '80 această presă, destul de incomodă, 
dispare brusc, aspru sugrumată de guvern, redactorii fiind urmăriţi în 
justiţie (de unde, necesitatea ca revistele să-şi schimbe locul de 
apariţie, denumirea, etc.). În 1884 începe să apară o replică liberală a 
presei satirice de opoziţie, care, însă, se păstrează foarte prost (din 
Cucu, revistă satirică ce a făcut carieră, abia dacă există două sau trei, 
exemplare în Biblioteca Academiei). Tot din 1884 (primul număr: 8 
aprilie) L'independence roumaine scoate hebdomadarul Le Bossu, mai 
întâi în franceză, apoi în română, revistă unde va face carieră Juquide 
cu caricaturi de o vervă nemaiîntâlnită (Juquide va pleca de la 
"imparțialul" Le Bossu venind la Foarfeca — iar apoi trecând la 
Veselia, prima noastră revistă satirică şi de caricaturi, întemeiată de 
D. Marinescu-Marion în 1891)!8. 

Tot în Foarfeca, 10/27 martie 1888, această parodie după "S-a 
dus amorul...", cu aplicaţie politică: ” S-a dus guvernul sprijinit / Pe 
băte şi asasinate / Acuma doară s-a sfârşit / Şi-a venit ziua de dreptate." 

Revista lansează dese atacuri la lumea scriitoricească ce începe 
a se înregimenta politic (B. Ştefănescu Delavrancea, C. Mille dar şi Al. 
Vlahuţă). 

Să revenim, însă, la serbările din 1881.Comitetul celor cinci a 
hotărât că cel mai bun discurs este cel al lui G.Dem. Teodorescu — şi 
acesta se va citi la solemnitate, de către G.Dem.Teodorescu însuşi (a se 
observa că el reprezintă Binele public, ziarul care se află în fruntea 
acestei sărbători). 


Eminescu publică în Timpul propriul său articol — prezentat, 
desigur, ca proiect de discurs la concursul anterior — nu tocmai plin de 
elogii, destul de reţinut, pledând pentru un Eliade Rădulescu nu „părinte 
al presei”, ci continuator al limbii vorbite, aducând şi în presă această 
limbă: „EI scria cum se vorbeşte; viul grai a fost dascălul lui de stil. 
Prin el limba s-a dezbrăcat de formele convenţionale de scriere ale 
evului mediu şi ale cărților ecleziastice, a devenit o unealtă sigură 
pentru mânuirea oricărei idei moderne. Din acest punt de vedere, 
Eliade a fost cel dintâi scriitor modern al românilor, şi părintele acelei 
limbi literare pe care o întrebuințăm şi astăzi. "1 ( Nici o aluzie — cum 
vedem din întregul articol — la „părintele presei române”). Timpul mai 
publică, în mod semnificativ, panegiricul lui Cezar Bolliac la moartea 
lui Eliade Rădulescu (după 7rompeta Carpaţilor, 20 aprilie 1872). 
Zicem că este semnificativ, deoarece pe Bolliac îl considera Eminescu 
figura reprezentativă a ziaristicii româneşti de dinaintea sa — vezi 
numeroasele trimiteri din ediţie, dar mai ales acest pasaj din 17 aprilie 
1881: „D-nii Rosetti şi Brătianu de aproape 40 de ani lucrează 
împreună; au format, cum se zice, un singur suflet în două trupuri, până 
într-atât încât cel mai mare publicist al nostru, răposatul Cezar 
Bolliac, i-a numit pe amândoi cu un singur cuvânt: d. Rosetti- 
Brătianu. "2 

Apropo: nu numai regele lipseşte de la serbare (dar şi-a trimis 
coroana, totuşi!) — presa comentează cu răutate: „S-a observat lipsa din 
sânul mulţimii a d-lor Rosetti-Brătianu: fiii pierzaniei nu cutează să se 
apropie de statua lui Eliade în această zi solemnă, nu cutează a se 
prezenta feţii de marmură a lui Eliade.”?! Academia Română a fost 
însă prezentă prin V. Maniu, care a şi deschis festivitățile — adică seria 
discursurilor. 

Dintre acestea, discursul lui Hasdeu, din partea Comitetului 
pentru statuie, este extrem de elogios. Redăm începutul: ,„, Domnii mei, 
Această marmură reprezintă pe el. Nu-l voi numi; el n-are nume. 
Poeticul grai al Sânei Scripturi zicea Creatorului: lehova, adică cel ce 
există, fiindcă în natura întreagă Creatorul e pretutindeni şi nu se află 
niucă-iuri în afară din natură. Ei bine, orice mare om al unei naţii, 
creator într-o sferă mai restrânsă, este şi el lehova, este cel ce există, 
e sinteza unei epoce, e fără individualitate, fără nume... ” 

Reamintim că şi anonimatul ca principiu al presei îi permite lui 
Haşdeu să „îndumnezeiască” atât de uşor oameniii... 

Din această anchetă ziaristică înţelegem că ziua de 20 noiembrie 
1881 a fost considerată o zi a presei. Nu s-a instituit ca sărbătoare 
anuală, repetabilă, pentru că epoca nu avea acest sentiment al 
sărbătorilor fixe parțiale. Data poate fi luată în consideraţie, însă, dacă 
se caută un asemenea punct fix. Tiparul, „toiagul memoriei omenirii” 
cum îl numea Eminescu, are nevoie, uneori, de acest toiag de rezervă 
care sunt sărbătorile... 


N.Georgescu 


1 Vezi Românul, Buc. XXV (1881), 28-29 sept., p. 859.Prescurtăm R. 

2Vezi Binele public, Buc., III (1881), 22 nov, p.1-4 (număr dedicat integral 
evenimentului).(În continuare prescurtăm BP. 

3 Vezi Mihai Eminescu: Opere, IX, Publicistica (1870/1877), Edit. Acad., 1980, 
p.341; cităm, în continuare, O.IX, 0.X, O.XI, etc. 

4 BP, loc.cit. 

SVezi Mihai Eminescu: Opere, IX, Publicistica (1870/1877), Edit. Acad., 1980, 
p.341; cităm, în continuare, O.IX, 0O.X, O.XI, etc. 

* Timpul, 21 iunie 1881; O. XII, pag. 216. Prescurtăm 7. 

7C.Bacalbaşa: Bucureştii de altădată, Edit. Eminescu, Bucureşti, p. 230. 

3BP, 18 oct. 1881, p.3 

"BP, 15 nov. 1881,p.3 

10 Bp, 19 nov. 1881, p.3. 

"BP, 16 noiembrie 1881, p.2-3 

12 Bp, 23-24 nov., p.2-3. 

*.R,1 feb. 1883, p.2 

1 T, Buc., 15 freb. 1883, p. 3. 

'5 Lucian Predescu: Enciclopedia României, Edit. Cugetarea-Georgescu Delafras, 
Bucureşti,1940, s.v. 

16 Pentru acest scurt istoric ne-am ghidat după fişele autorilor din dicţuionare 
şi encicloppedii, după cartea Constanţei Trifu: Presa satirică în România, 2 
vol, Edit.Minerva, 1980, dar mai ales după colecţiile din Biblioteca 
Academiei, aflate în stare foarte bună. 

17 7, 21 noiembrie 1881; O.XII, p.414. 

13 O.XII,p.138. 

BP, 25 nov. 1881,p.3 

200.XII,p.138. 

*1BP, 25 nov. 1881,p.3 

Ion Heliade Rădulescu 

LUMEA PRESEI C. A. Rosetti se afirmase în acest domeniu cultural, încă 
ZIARE, REVISTE ȘI REDA CȚII din anul 1839, când se asociază Librăriei lui E. Winterhalder, 


din Bucureşti. De asemenea, în Noiembrie 1846, cei doi asociaţi 
cumpără din Germania, de la Institutul Brockhaus, o tipografie, 


(Urmare din pag. 3) 


comandată de „Societatea pentru literatură Romană", pentru 
a tipări publicația „Prietenul Tinerimii". 

În această tipografie s-au tipărit, îainte de anul 1848, 
ziarul „Pruncul român”, inclusiv documente secrete ale 
Comitetului Revoluționar, precum şi lucrări literare semnate de 
E. Poteca, Gr. Alexandrescu, D. Bolintineanu, lon Ghica, |. 
Brezoianu, G. Gorjan, Cezar Boliac şi alţii. În anul 1857, 
C. A. Rosetti fondează ziarul „Românul”, la care se adaugă 
două hebdomadare ale sale, „Traian"şi Tânţarul”. 

Aici se tipăresc, alături de ziarele amintite şi alte jurnale: 
„Anunţătoriul generațiunii române", săptămânal condus de 
Eugeniu Carada, „Constituțiunea" lui lon Pală, „Reforma" lui 
I. G. Bolintineanu, „Mama și Copilul", redactor Maria C. A. 
Rosetti, „Revista Dunării" a lui Gr. Serurie, bisăptămânalul 
„Foaia teatrală și literară" şi „Artistul”, ale lui IL. C. Angelescu, 
ziarul umoristic „Asmodeu" etc. 

Tot aici s-au tipărit actele pregătitoare evenimentelor 
din Il Februarie 1865, publicaţia secretă „Clopotul”, 
„Proclamaţia pentru alegerea Conte lui Filip de Flandra ca 
Domn al României” şi „Proclamaţia pentru alegerea principelui 
Carol de Hohenzollern”. 

În tipografia lui C. A. Rosetti s-au scos cărți de școală, 
cum ar fi, de pildă, I. Pascal: „Manualele de aritmetică 
practice" pentru clasa I primară. Pe la 1870, încearcă să vândă 
tipografia lucrătorilor săi dar, neînţelegându-se la preţ, C. A. 
Rosetti o înstrăinează lui Dim. Aug. Laurian, asociat cu 
Conduratu. În anul 1876, tipografia ajunge în proprietatea lui 
Carol G6bl. Peste mulți ani, tipografia va intra în patrimoniul 
„Societății de Editură „Cartea Românească", care păstrează 


încă fotoliul şi masa de lucru ale lui Rosetti. 

În aceeași perioadă, în Bucureşti mai existau şi alte 
tipografii, de mai mică importanţă, dar care merită a fi amintite: 
Tipografia Haralambie Grandea, cumpărată tot de Carol Gobl, 
cu 2.000 lei, în anul 1886; 

Tipografia Colegiului Naţional (1837- 1863), funcționând în 
curtea Bisericii Sf. Sava, pe locul unde se află în prezent statuia 
, ME aaa so lui Gheorghe Lazăr. Aici s-au tipărit cărți de şcoală, inclusiv 
| C. A. Rosetti î iii „Monitorul Oficial”; 

Tipografia Pitarului Pencovici (1838 - 1844); 


Tipografia lui Anton Pan (1839-1854); Tipografia lui Josif 
Gh. Asachi a rămas până la sfârşitul vieții (1869) tipograf-editor Kopaing (1842 - 1855); 


iar în epoca Unirii Principatelor a ocupat funcţia de Director al Tipografia lui Nifon Bălăşescu (1846-1862); 
Tipografiei Statului. | 


Tipografia Naţională; 

Tipografia loan Weiss; 

Tipografia Socec, Sander şi Teclu; 
Tipografia lui Sc. Walter şi Fr. G6bl; 
Lucrătorii asociaţi; 


Tipografii 


După Unirea Principatelor, în Bucureşti se dezvoltă industria 
tipografică, care însumează mai bine de patruzeci de maşini şi peste 
douăsprezece prese tipografice. 

O figură care a conferit acelei perioade un mare avânt înnoitor este 
C. A. Rosetti. Trebuie spus că în capitala Ţării Românești existau 
numeroase alte stabilimente tipografice, dintre care amintim: Tipografia lui 
Andrei Bialtz, înfunţată în 1850, Tipografia lui Zaharia Carcalechi, 
instalată în Hanul Bossel (Pasajul Imobiliara), cumpărată în 1855 de 
Vasile Boerescu, dăinuind până în 1863;Tipografia Zaharia Carcalechi 
fusese fondează în anul 1836, funcţionând în strada Izvor (până în 1857). 
Aici s-a tipărit ziarul „Vestitorul Țării Românești”. 


Tipografia Laboratorilor Români, condusă de P. Ispirescu 
și C. Georgian; 

Tipografia C.  Petrescu-Conduratu; Tipografia Teodor 
Mihăescu, 

Tipografia Toma Teodorescu; 

Tipografia Al. A. Grecescu; 

Tip. Anton Mănescu; 

Tipografia Românului, 

Tipografia Andrici; 

Tipografia Hajoetz. 


(Va urma) 

IN MEMORIAM 
Nicolae Dabija atrecut în 


eternitate 


Un mare poet și patriot român basarabean a trecut în eternitate. Data de 12 martie 2021 va rămâne de 
acum înainte înscrisă în cartea îndoliată a personalităţilor de frunte ale intelectualităţii românești de pe ambele 
maluri ale Prutului. A trăit frumos, drept şi demn, bucurându-se de mare preţuire din partea tuturor românilor 
pentru poziţia sa față de durerile neamului şi pentru creațiile sale originale de o inegalabilă valoare. 

Numele poetului îmi este cunoscut de mul ani, urmărindu-i cu mult interes și admiraţie creaţiile sale 
poetice şi publicistice. Am avut bucuria şi onoarea să-l întâlnesc la Seratele "Mihai Eminescu, jurnalistul”. Îmi 
reamintesc cu emoție şi mare plăcere de Serata din 15 ianuarie 2017, organizată la sediul Institutului Cultural 
Român din Bucureşti, eveniment la care ne-a împărtăşit amintiri din tumultoasa sa viață precum și în creaţiile 
sale literare, pline de simţire și spirit românesc. N-am să uit mișcătoarele sale relatări despre copilărie, când s-a 
întâlnit cu alfabetul în care a scris Eminescu (învăţat acasă de la bunica sa) şi cu versurile marelui poet citite de 
bunicul său duminica dintr-o cărticicică dosită după o icoană. Nicolae Dabija, copil fiind, credea de fiecare 
dată că bunicul le citeşte rugăciuni: „O, rămâi, rămâi la mine, / Te iubesc atât de mult!“. Îmi amintesc cum ne-a 
povestit că, în 1987, a venit pentru prima oară în România la invitaţia lui Dumitru Radu Popescu. La frontiera 
cu România, grănicerii sovietici l-au întrebat la cine merge. Nicolae Dabija le-a spus cu emoție în glas că se 
duce la rude, multe rude: Mihai Eminescu, Vasile Alecsandri, lon Creangă, Alexandru loan Cuza, Lucian 
Blaga, Octavian Goga... Când mai trecea vama, câte un grănicer spunea: „Asta e cel cu multe rude“. 

În 14 octombrie 2019, la o nouă ediţie a Seratelor "Mihai Eminescu, jurnalistul”, Domnul Doru Dinu 
Glăvan, Preşedintele Uniunii Ziariştilor Profesioniști din România a prezentat cele trei volume de versuri — Din 
Basabia, poeme alese — poezii scrise de Grigore Vieru, Dumitru Matcovschi şi Nicolae Dabija. Ele au fost 
cuprinse în programul evenimentelor legate de Centenarul UZPR, ca simbol al respectului față de martiri ai 
spiritului românesc din spațiul Basarabiei, în cadrul unui proiect susținut şi de Guvernul României. Câteva 
exemplare au fost oferite celor prezenţi la serată, printre care şi mie. 

Nicolae Dabija (5 iulie 1948 — 12 martie 2021), scriitor, istoric şi politician, membru al Academiei Române 
şi membru corespondent al Academiei de Științe din Republica Moldova, a primit zeci de premii şi distincții pentru 
activitatea sa literară. 

Dintre numeroasele sale creații — poeme, eseuri, romane etc — reținem mărturisirile de credinţă ale lui 
Nicolae Dabija în Cuvantul la romanul Tema pentru acasă, scris în 2011: 

„În vara anului 2007 am murit. Era luna când împlineam 59 de ani. Căzusem de pe o stâncă din preajma 
mănăstirii Țipova de lângă râul Nistru. Și atunci, în acele clipe dintre viaţă și moarte, iar mai exact, dintremoarte 
și viață, mi s-a arătat această carte: mai întâi am văzut-o — toată! — în câteva fracțiuni de secundă, apoi, pe 
măsură ce trecea timp, aceasta mi se dezvăluia filă cu filă, frază cu frază, cuvând cu cuvânt, în toată 
dimensiunea ei. 


In acele clipe, de la fundul prăpastiei am văzut, ca în lumina unui reflector, nişte bărbaţi, femei şi copii 
adunaţi în preajma mea, ca să mă încurajeze, ca să mă susțină, ca să-mi întindă mâna şi să măridice dnbezna 


în care mă prăbușisem: erau fiinţe necunoscute, care au revenit ulterior, la fel de vag, şi-n sala doperaţii, și 
pe pat de convalescenţă, să-mi povestească, dar nu în cuvinte, ci mai degrabă cu ajutorul unor imagini, 
narațiunea care urmează. 

Ea mi S-a arătat într-un fel ca o amintire din viaţa altcuiva, ca o developare a unor evenimente ce au avut 
loc cu mult înainte de naşterea mea, ca o răzbunare, ca o îndeplinire a unor obligaţii. 

Scrierea cărţii le-o datorez acelor necunoscuți care m-au readusla viață. Ea este a lor. 

Eu n-am făcut decât să aştern pe file ceea ce mi-au relatat ei.” 


Tanţa Tănăsescu, 12 martie 2021 

PRESA DE MÂINE 


Oricine mai citeşte astăzi constată cu uşurinţă transformarea 
semnificativă prin care trece presa actuală, odată cu întreaga lume 
contemporană. 

Deşi este încă denumită cu termenul tradiţional de presă, după 
numele vechiului tipar pentru hârtie creat de inovatorul Gutenberg, mass- 
media işi mută treptat suportul de exprimare din formatul tipărit, de pe 
hârtie, pe ecranele televizoarelor sau ale laptopului, telefonului ori 
tabletei. 

Suportul informaţiei scrise a evoluat de la primele scrieri 
descoperite până acum - tăbliţele de lut sumeriene, la pietrele anticelor 
inscripţii greceşti şi latine, ori papirusurile egiptene, sau mai apoi la hârtia 
inventată de chinezi. 

Tiparul a revoluționat, pentru europeni şi apoi întreaga lume, 
suportul clasicelor texte - de la manuscrisele retranscrise de generaţii de 
copişti, la hârtia multiplicată rapid şi a permis răspândirea informaţiei 
scrise cu o rapiditate nemaiîntâlnită. A fost fenomenul care a marcat 
câteva secole de dezvoltare omenească şi a permis şi apariţia presei în 
accepţia ei clasică, de ziar tipărit şi distribuit publicului larg, în diverse 
formate şi paginații. 

După o jumătate de mileniu, asistăm azi la o altă revoluţie în 
domeniu, odată cu schimbarea suportului de transmitere a informaţiei, de 
pe hârtia tipărită, la ecranul electronic. Informaţia devine astfel mult mai 
accesibilă, câtă vreme miliarde de oameni au la îndemână un telefon, 
laptop sau tabletă, iar televizoarele mobilează aproape toate locuinţele 
moderne. 

Dar această informaţie devine în același timp mai volatilă, mai 
instabilă, câtă vreme suportul care o conţine este mai fluctuant, cititorul 
nemaifiind reţinut de filele tipărite ale ziarului. Căci ecranul deschis 
online rareori stă pe loc mai mult de câteva secunde, cel mult câteva 
minute, după care privitorul grăbit mută spre alte căutări. 

Acelaşi lucru se petrece şi cu preferata publicului de azi, mass 
media televizată, care îşi schimbă continuu informaţiile şi conţinutul, tot 
mai succint şi rapid, urmând grabei agitate a spectatorului din faţa 
ecranului. 

Toate acestea modifică şi caracteristicile clasice ale informaţiei de 
presă, care propun consumatorului de azi aproape exclusiv ştiri şi 
informaţii succinte, în detrimentul comentariilor şi analizelor de presă 
care erau coloana vertebrală a ziarelor şi revistelor de altădată. 

Este o evoluţie firească, determinată de evoluţia tehnologiei 
contemporane, care modifică atâtea lucruri din viaţa noastră cotidiană. lar 
presa evoluează odată cu ea, nu doar în formă, ci şi în conţinutul influenţat 
atât de felul în care este transmisă, dar şi de cerinţele şi aşteptările 
cititorului de azi. 

Chiar şi cititor este astăzi mult spus, căci el este mai mult un 
privitor al videoclipurilor şi imaginilor care se succed pe ecranele de ştiri 
tv şi online, greu de asimilat şi analizat. 

Astfel mass-media se transformă de la vechea sa calitate de 
prezentator şi comentator de informaţii şi evenimente, devenind mai 
degrabă o sursă de ştiri şi imagini tot mai puţin verificate, elaborate şi 
comentate, dar cât mai rapid, succint şi captivant derulate. 


Probabil că, alături de vechile scrieri în piatră, papirusurile ori 
celelalte suporturi de scriere care au devenit cu timpul exponate și 
tezaure istorice, şi presa tradițională şi în general tipăriturile pe hârtie 
vor deveni piese de colecţie în bibliotecile viitorului. 

Şi odată cu această schimbare de formă, apare şi o 
semnificativp modificare de conţinut şi organizare, care funcționa în 
clasicul parcurs redacțional al articolelor. Fluxul materialelor de presă 
pornea de la reporterul de teren la redactorul de ştire, şi apoi la 
secretarul de redacţie care verifica şi ansambla rubricile, la echipa de 
redacţie şi redactorul şef care reuneau paginile ziarului şi alcătuiau 
cuprinsul edițiilor publicate. 

Mass-media de astăzi funcţionează mai direct, dar mai 
personal, reducând aceste etape la cameramanul sau fotoreporterul de 
teren care transmite imaginile unui operator care le pregăteşte pentru 
difuzare sau le postează online. Mai multă viteză dar mai puţină 
elaborare, un traseu mai scurt şi mai rapid al ştirii de la eveniment la 
suportul de presă şi apoi la consumatorul de azi. Care, iată, nici măcar 
nu mai poate fi numit cititor, căci nu mai citeşte mare lucru, ci 
urmăreşte imagini însoţite sau nu de vreun comentariu grăbit. 

Rămâne de văzut dacă această formă tot mai simplificată va 
aduce, pe lângă viteză şi cantitate, şi o calitate a informaţiei, o corectă 
evaluare a acesteia şi o prezentare echilibrată a evenimentelor. 

Din câte putem constata, nu pare că se întâmplă astfel, căci în 
preocuparea de a prezenta cât mai rapid şi succint evenimentele, 
redacţiile televiziunilor de tot felul şi variatele pagini de ştiri online se 
grăbesc să ofere publicului tot mai multe informaţii neevaluate. Adică 
preiau şi retransmit ştiri şi informaţii despre diverse evenimente, aşa 
cum apar ele în spațiul public: unele adevărate, dar incomplete sau 
deformate, altele confuze sau chiar neadevărate, dar interesante prin 
surpriză şi noutate. 

Desigur că rareori cineva mai revine cu necesarele completări 
şi corectări, justificarea fiind informaţia prea bogată, sursele nesigure 
sau neconfirmate, ori iureşul evenimentelor mai mult sau mai puţin 
fabricate sau manipulate. 

Asta face ca odată cu scăderea în calitate a informaţiei din 
mass-media să scadă şi nivelul de informare a publicului, care se 
obişnuieşte să asimileze ştiri nesigure şi să le accepte ca atare. 
Fenomen care creşte şi cantitatea de informaţie falsă, dezinformare sau 
chiar manipulare a publicului, lucru constatat tot mai frecvent în 
întreaga lume modernă. 

Ce se poate face pentru a evita o asemenea involuţie a 
informației şi ce se va întâmpla cu presa propriu-zisă, denumită astăzi 
mai adecvat şi cuprinzător mass-media? Greu de estimat, câtă vreme 
ea este concurată la fel de impetuos de covârşitorul flux de informaţii 
online, pe care fiecare şi-l poate alege după bunul plac. Şi de unde, în 
acelaşi mod, publicul poate fi influenţat prin informaţii incomplete, 
deformate sau neadevărate, aşa cum se poate constata deseori. 

Poate că soluţia ar fi un public educat, avizat şi informat, cu 
discernământ şi capacitate de a sesiza şi selecta informaţiile care-i sunt 
oferite. Ceea ce, din păcate, se pare că este doar o speranţă, câtă vreme 
nici educaţia clasică, cea din şcoală, nu mai oferă noilor generaţii de 
elevi reperele necesare unei astfel de atitudini. 

O altă soluţie ar putea fi noi generaţii de jurnaliști educați, 
cultivați, cu discernământ şi capacitate de analiză şi sinteză. Dar cum 
să ajungi la acest nivel, dacă şcolile de jurnalism primesc drept studenţi 
generaţiile de elevi produse de școala clasică de care vorbeam mai sus? 
Şi cum să pregăteşti seriile de studenți jurnalști în facultățile care nici 
măcar nu se mai cheamă aşa, ci de comunicare şi relaţii publice? Cu 
alte cuvinte, nici măcar nu îşi mai propun să producă jurnaliști pentru 
presa de mâine, ci comunicatorii diverselor organizaţii de tot felul. 

Cum va fi presa de mâine? Cel mai probabil asemenea 
publicului de mâine, care se formează astăzi, ca rezultat al educaţiei 
online şi consumând mass-media contemporană, cu bunele şi relele ei. 

Dar omul de mâine? Aș prefera să rămân optimist şi, uitându- 
ne la evoluţia milenară a umanităţii, să sperăm că, într-un fel sau altul, 
el va reuși să fie mai bun. 

PRESA ȘI VALORILE OPINIEI PUBLICE 


Plecând de la premisa că presa are un rol important în promovarea 
valorilor şi că acestea sunt vehiculate de opinia publică, concludem că 
jurnalistului îi incumbă şi datoria de a fi un exponent al opiniei publice. 
Intrebarea este: care opinie publică, pentru că, alcătuită din opiniile 
individuale, dintre care unele sunt convergente, dar deosebite sau 
divergente față de altele, opinia publică, sinteză şi nu sumă a celor 
individuale, este, la rândul ei, heterogenă. Opiniilor individuale, ca şi 
opinia publică, nu se reduc la simple cunoştinţe, ci includ şi ataşamente 
subiective, adeziuni față de ideile izvorâte din experiență. Ele exprimă, 
cu un cuvânt, valorile la care individul achiesează. În raport cu distincția 
pe care o făcea filosoful Platon în faimoasele sale Dialoguri, între doxa 
(părere) şi epistemE (ştiinţă), ele sunt mai mult decât simple păreri 
nesemnificative, dar mai puţin decât adevăruri strict ştiinţifice. Oricum, 
fond comun al multor opinii individuale, opinia publică se referă la 
probleme de interes general, care sunt supuse dezbaterii publice raționale 
Şi care atrag atenţia tuturor membrilor unei comunităţi. Ea reflectă valori 
de grade diferite de generalitate, de la cele cu caracter grupal, mai 
restrâns sau mai larg (socio-profesional, politic, religios etc.), până la 
cele adoptate de o întreagă comunitate. 

Dat fiind faptul că, indiferent de gradul lor de generalitate, 
valorile opiniei publice captează interesul tuturor, consider că jurnalistul 
are obligația să le expună pe toate, atât pe cele conforme cu orientările 
oficiale, cât şi pe cele contrare. Să nu uităm că o societate care 
progresează este aceea în care opinia publică majoritară şi, mai profound, 
statul cu instituţiile sale de propagandă nu standardizează opiniile 
individuale, nu îşi propune uniformizarea omului, nu îl determină pe 


fiecare să gândească şi să vorbească aşa cum gândesc şi vorbesc 
toţi ceilalți, ci, dimpotrivă, îi acordă fiecăruia posibilitatea de a se 
afirma ca personalitate bine distinctă şi, deci, de a-şi exprima 
opiniile, chiar dacă unele din ele vor fi contrare celor promovate 
oficial. Mai mult, progresul ideatic şi social rezultă nu atât din 
opiniile individuale supuse opiniei publice care domină la un 
moment dat, cât din cele care o contrazic, prin faptul că exprimă 
ceva nou, diferit de optica generală încetăţenită. 

Desigur, pe lângă cunoaşterea şi expunerea opiniei 
publice în complexitatea ei, presa are şi rolul de a o modela prin 
caracterul ei informativ şi educativ. 

Informaţia ajută opinia publică dacă este corectă şi 
multilaterală. Informarea corectă este necesară pentru a permite 
omului să-şi formeze o opinie argumentată, justificată rațional. 
Totodată, în condițiile societății contemporane atât de 
diferenţiate, informarea multilaterală îl ajută pe cititor să se 
orienteze în principalele domenii ale societăţii: economic, politic, 
cultural, în multitudinea problemelor care îl solicită în fiecare 
domeniu. 

Din nefericire, uneori, presa mai şi dezinformează prin 
ascunderea unor adevăruri sau falsificarea altora, iar alteori, ca să 
nu spunem de multe ori, nu oferă cele mai semnificative 
informaţii, de care cititorul are nevoie, ci preferă să-i livreze ştiri 
de senzaţie şi scandal, care pot captiva pe moment prin nefirescul 
lor, dar care nu-i vor servi. Unele dintre posturile tv., de exemplu, 
s-au specializat în a relata în emisiunile lor informative mai mult, 
dacă nu exclusiv, fapte negative, ca şi cum în societatea 
românească nu s-ar mai realiza nimic important şi demn de 
semnalat. 

Dar informaţia nu este tot una cu opinia individuală sau 
publică. Informația se adresează aspectului intelectual al 
subiectului uman şi, de multe ori, are un caracter aplicativ, îl ajută 
pe om în viaţa cotidiană. Presa contribuie la formarea unei opiniei 
individuale sau publice avansate îndeosebi prin caracterul ei 
educativ, prin care, în legătură cu cazurile despre care informează, 
îl şi orientează pe cititor, propunându-i anumite aprecieri în 
convergenţă cu valorile pozitive, care au şansa să fie împărtășite 
de întreaga populaţie şi să devină comunitare. 

Orientarea presei nu corespunde, însă, totdeuana cu 
orientarea opiniei publice. Uneori, opinia publică este mai 
penetrantă decât opinia presei. De exemplu, într-o campanie 
electorală presa poate să aibă o atitudine negativă faţă de un 
anumit candidat sau de un anumit partid, dar sufragiul public 
poate să invalideze această atitudine. Alteori, opinia publică poate 
să nu se ridice la înălțimea atitudinii promovate de presă. 
Indiferent de situaţie, menirea presei rămâne aceea de a-i propune 
omului întreaga gamă a valorilor pozitive prin care se poate 
afirma autentic uman. 

AMBASADORII CULTURII 


DIPLOMAȚIE CULTURALĂ 
CU EXCELENŢA SA, DOMNUL 
AMBASADOR CONSTANTIN LUPEANU 


„Cred că datoria oricărui diplomat român este să facă România 
cunoscută prin glasul lui Eminescu.” 


(Constantin Lupeanu) 


S-a născut într-o vreme nebună, când cavalerii Apocalipsei 
dezlănţuiseră iadul pe pământ. La 4 august 1941, în Murgaşii Doljului, 
Constantin Lupeanu dă bineţe vieţii. Era încă liniște. Încrâncenarea 
sângeroasă dintre oameni, transformați în neființe de Marele Război, 
se petrecea dincolo de hotarele țării ce se voiau reîntregite. 

Mirificele plaiuri oltenești şi oamenii locului, români neaoși 
din moși strămoși, gospodari şi inventivi, ospitalieri pentru cei cu 
inimă curată și vijelioşi împotriva vrăjmașilor, călăuziți în viață de 
credința strămoşească şi iubirea de ţară, se imprimă adânc în conştiinţa 
şi sufletul său de copil, apoi de tânăr. Identitatea inconfundabilă pe 
care i-o imprimă „regatul străvechi numit Oltenia”, ca un fel de pecete 
pe viaţă, şi pe care o evocă mereu în scrierile sale, numai un om al 
„locului” o poate înţelege în toată dimensiunea şi profunzimea ei. 

Şcoala generală din Murgaşi îl are ca elev până la finalizarea 
claselor primare şi secundare. Liceul „Carol I” din Craiova, astăzi 
colegiu, la concurenţă cu alt liceu celebru din urbe — „Fraţii Buzești”, 
prin renumiţi dascăli îi bătătoreşte calea spre studiile universitare din 
capitala ţării. Încă din vremea învăţământului liceal descoperă 
înclinația sa spre cunoaşterea universului cultural al Chinei, de care 
este fascinat. Urmează, cum era de aşteptat, în perspectiva apropierii 
de marea cultură a Chinei, Facultatea de Filologie din Bucureşti, secția 
de engleză, franceză şi chineză, de care îl leagă amintiri de neşters. 
Frecventează apoi cursuri postuniversitare de relații internaționale la 
Academia de Studii Social-Politice. 

Ajunge la Beijing în 1968. Trecuse ceva timp de când plecase 
de pe meleagurile natale cu gândul să cunoască China şi cultura ei 
multimilenară aşa cum o făcuse cândva Spătarul Milescu. Si iată că 
aspirația sa se împlinește. Se familiarizează cu limba, avea deja 
cunoştinţe despre istoria şi cultura harnicului popor chinez şi descifra, 
mergând pe urmele lui Mircea Eliade, tainele spiritualităţii Orientului 
Îndepărtat. Nu este un turist avid de cunoaștere. Are rang diplomatic, 
fiind ataşat cultural al României în capitala Chinei, calitate ce îi 
permite să fie martor la convorbiri istorice dintre conducătorii Chinei 
şi României de atunci, Mao Zedong si, respectiv, Nicolae Ceauşescu. 

Anul 1971 este un reper important în cunoaşterea marii ţări 
asiatice. Lungul drum din Beijing până în Guangzhou (vechiul 
Canton) timp de o lună şi jumătate împreună cu „Ansamblul de 
cântece şi dansuri al Armatei” din România, aflat în turneu în China, 
îl apropie şi mai mult de istoria, cultura, ştiinţa și viaţa de toate zilele 
a chinezilor, care întâmpină cu interes şi căldură pe „ambasadorii” 
folclorului din îndepărtata sa patrie. 

Este în misiune diplomatică timp de mulți ani în China, 
Singapore şi Vietnam şi are misiuni temporare în Indonezia, Malaysia 
şi Myanmar. 


Ambasador Constantin Lupeanu și Tanţa Tănăsescu 


În vara anului 2015, ca urmare a strădaniilor sale, are loc 
inaugurarea Institutului Cultural Român din Beijing, apreciat ca un 
important eveniment cultural atât pentru România cât şi pentru capitala 
Chinei. Este bine să se ştie că locaţia Institutului se află în centrul 
Beijingului, în elegantul şi modernul Galaxy Soho, învecinat Pieței 
Tiananmen şi Palatului Imperial. Foarte aproape străjuiesc impozantele 
clădiri ale Ministerului de Externe şi ale altor structuri instituţionale 
guvernamentale. Este dovada preţuirii pe care prietenii chinezi o 
acordă României. 

Menirea I.C.R.-ului este, după cum apreciază ctitorul şi 
directorul său de atunci, „să prezinte arta şi cultura României, valorile 
de vârf ale civilizaţiei românești din toate timpurile” şi „promovarea 
creativităţii poporului român”. În anii cât se află la conducerea 
Institutului, marele public din capitala Chinei, din alte numeroase 
localităţi din provinciile sale istorice precum şi din Vietnam, este 
delectat de zeci de expoziţii de pictură, sculptură, artizanat şi fotografi, 
spectacole teatrale şi gale de film româneşti, turnee ale unor ansambluri 
artistice în paralel cu lansări de lucrări cu caracter ştiinţific sau 
beletristic, conferinţe, mese rotunde etc. În patru ani de eforturi, care 
au însumat multe bătălii câștigate împotriva inerțiilor și comodităților 
din ţară întreținute de persoane „rătăcite” şi răuvoitoare, reuşeşte să 
producă peste 400 de acţiuni culturale în principalele centre urbane din 
China şi Vietnam. 

Îşi respectă şi condiția de mare scriitor şi traducător publicând 
zeci de lucrări, eseuri şi traduceri, dobândind astfel o incontestabilă 
notorietate internațională. În semn de recunoaștere a operei sale de 
traducător, în august 2016 i se decernează premiul special pentru carte, 
cea mai prestigioasă distincție a Chinei în acest domeniu, la care au 
„acces” sinologii și scriitorii de renume din întreaga lume. Considerat 
cel mai mare sinolog din România, Constantin Lupeanu (singur sau 
împreună cu soţia sa, Mira Lupeanu) a tradus şi publicat în ţară peste 
30 de titluri din literatura antică, clasică, modernă şi contemporană 
chineză. 

Adept al „lucrului bine făcut” şi dedicat trup şi suflet misiunii 
asumate de creator al unor noi și durabile punți culturale şi spirituale 
de legătură cu marele popor chinez, şi-a înscris definitiv numele în 
galeria celor mai importanți creatori români contemporani, a cărui 
operă originală şi valoroasă va dăinui peste veacuri. 

Tanţa Tănăsescu: Domnule Constantin Lupeanu, sunteţi un 
prolific creator de punți de înțelegere între culturi și civilizații. 
Dintre preocupările Dumneavoastră de diplomat, scriitor şi 
traducător care vă jalonează existenţa, care dintre acestea 
apreciaţi că vă exprimă personalitatea? 

Constantin Lupeanu: După această introducere cu valenţe poetice, 
îmi este greu să ofer explicaţii tranșante, gen asta da, asta nu. Legat 
de identitate, eu şi cei de o vârstă cu mine am traversat pagini de 
excepţie din istoria României. Viaţa fiecăruia dintre noi poate fi model 
de roman. Ne-am născut în plin război, am fost educați în anii „puterii 
populare”, am muncit în anii unei societăți numite „socialiste” şi 
„multilateral dezvoltate” şi am ieşit la pensie în anii tulburi de acum. 
Dispunem fiecare de câte o mitologie greu de înţeles dinafară la ora 
actuală. Eu mă văd pe mine ca pe un personaj care străbate epoci şi 
reuşeşte să rămână el însuşi, pentru că datele transmise genetic şi cele 
hotărâte de ursitoarele acelea frumoase, înțelepte, dotate cu putere 
celestă şi atât de bizare m-au ţinut departe de rele. După tradiţie, cele 
trei ursitoare cu puteri nelimitate sosesc la noul născut în cea de-a treia 
noapte şi-i stabilesc soarta: cea mare toarce firul vieţii, mijlocia 
născocește întâmplările prin care va trece omul, păţaniile de-a lungul 
întregii vieți, iar cea mică rupe firul vieţii. Eu cred că, în ceea ce mă 
priveşte, ursitoarele au hotărât ca modestia, simplitatea să mă 
reprezinte pe mine ca om, la care s-ar adăuga, nu multe valenţe, poate 
stilul direct de a dialoga, sinceritatea şi deasupra a orice pofta de 
muncă. Lucrez acum la un roman al cărui personaj principal 
acumulează multe evenimente din propria mea viaţă şi constat scriind 
că acest erou fictiv de roman se deosebeşte aproape fundamental de 
cei mai mulți din jurul său, pentru că beneficiază din timp în timp de 
nişte cadouri celeste hotărâte de ursitoare, care îl scot din turmă. lar 
dacă eu am avut unele reuşite, acestea se datorează râvnei adăugate 
acelor daruri revărsate de Dumnezeu. 


TT: M-am adresat Dumneavoastră fără să utilizez termenul de 
Excelenţă, cum observ că vi se adresează mulți ziariști sau oameni 
care doresc să cunoască câte ceva din îndelungata și laborioasa 
Dumneavoastră activitate. Îndrăznesc să vă întreb care ar fi cel 
mai potrivit termen de utilizat de către cel care vi se adresează, 
evident în asociere cu numele? 

CL: La un moment dat, acolo unde lucram a fost numit un nou şef, 
despre care se spunea că este extrem de dur. Aveam un coleg, unul 
dintre aceia cu trei nume de botez, semn că părinții oscilaseră în a-l 
desemna. Acest coleg mi-a spus: eu ştiu cum să-l câştig de partea 
noastră, te rog să nu mă întrerupi când vorbesc. În zilele care au urmat, 
el s-a întrecut pe sine în a-i aduce laude acelui şef, iar eu observam 
uimit cum şefului acela cunoscut drept exigent, dur, rău, i se aşternea 
pe chip o candoare angelică, asculta cu plăcere acele declaraţii 
ditirambice, iar eu, pentru a nu roși de jenă, încercam să-mi 
concentrez gândul undeva departe. Curând, noi am fost evidenţiați, iar 
colegul meu (numai el) promovat. După această experienţă, dacă te 
gândești că-mi faci plăcere, ești liberă să mă numești Excelenţă, Măria 
Ta, Prinţe, Majestatea Voastră, Domnia Voastră sau măcar simplu 
Maestre, dar mă cunoşti şi te asigur că nu mă câştigi cu asemenea 
apelative, dimpotrivă. Mie cel mai mult îmi place să mi se spună pe 
nume. Laudele nemeritate mă supără. Am spus adesea, cu toată 
modestia, eu cred că numele meu este de-acum încărcat cu cele mai 
înalte şi neștiute virtuți şi de aceea te rog pe tine şi îi rog pe toţi: 
Spuneţi-mi Lupeanu. 


TT: Sunteţi atât de pătruns și de mândru de originea 
Dumneavoastră „din regatul Olteniei” încât din această 
perspectivă vă înscrieţi în rândul noilor creatori contemporani de 
aceeași obârşie. Originea oltenească, pe care o interpretați şi din 
perspectiva zodiacelor, cât de mult v-a influenţat şi vă 
influenţează propria existenţă și traiectoria profesională? 

CL: Există nişte repere în definirea oltenilor. Ar trebui ca istoricii să 
aşeze la temelia înființării ţărilor române Regatul Litua, iar 
după tradițiile familiei mele, din păcate fără înscrisuri, părinții şi 
strămoșii mei se trag din Regele Litovoi. Până la a câta generaţie poți 
purta titlul de Prinţ? Iar lucrul acesta influenţează oamenii. Eu am avut 
mereu sentimentul că sunt făcut dintr-un aluat anume, care îmi dă nu 

drepturi, ci responsabilități pe linie morală, în primul rând. Uite, să 
ne repetăm, până când se va declanşa o corectă privire asupra 
trecutului. Se ştie că primele popoare au construit civilizaţii de tip 
oral. Din cauza dezbinării, strămoşii noştri daci şi traci au continuat 
periculos de mult acest tip de civilizaţie, în loc să inventeze sau să 
împrumute un sistem de scriere. Din această opţiune care s-a 
prelungit milenii, secole, nu avem date despre trecut și mai nimeni 
nu îmbrățișează teoria lui Nicolae Densuşianu, scocotind eronat, de 
exemplu, că limba română s-ar trage din latină, în loc să o socotească 
sora acesteia. De aceea, cred că mai mult decât originea oltenească, 
originea traco-dacă, faptul că suntem copiii unuia dintre cele mai 
vechi neamuri de pe globul pământesc se cuvine să ofere românilor 
imboldul necesar de a excela în toate! 


TT: Mărturisesc că sunt puţin nedumerită cu privire la 
descoperirea înclinațiilor Dumneavoastră spre China şi cultura 
ei, după cunoaşterea unor versuri din Dinastia Tang traduse din 
germană de poetul român Stamatiad. Ce reverberaţii v-au 
produs versurile lecturate? Ele au fost atât de puternice încât v- 
au orientat decisiv spre o pregătire universitară de specialitate la 
Universitatea din Bucureşti? 

CL: Da şi nu. Poezia chineză clasică m-a impresionat, atunci, licean 
fiind, m-am gândit să o pot citi în original. Dar hotărârea de a studia 
limba chineză la universitate nu-mi aparține, de fapt. La terminarea 
liceului, eu nu am ales chineza, ci am dat examen la Filosofie. În 
Bucureşti, această facultate fiinţa în clădirea de lângă Operă, 
împreună cu Dreptul. Nu am reușit. Mi-am luat imediat dosarul și m- 
am înscris la Filologie, Facultatea de Limbi Străine, Secţia Limba şi 
Literatura Chineză; era timp, deoarece pe atunci la câteva facultăţi cu 
profil artistic, concursul se ţinea cu o lună înaintea concursului 
general de intrare la facultate. Chestiunea este că a trebuit să nu 
reuşesc la Filosofie! Acest lucu nu-mi aparţine mie, ci lui Dumnezeu. 
Uite cum a fost. La Filosofie, se dădea examen la limba română, scris 
şi oral, la istorie universală, scris şi oral, şi la constituţie, oral. 
Româna şi istoria presupuneau toată materia din liceu, constituția era 
o materie care se predase în şcoala elementară, mi se pare că în clasa 
a şaptea. Dacă la istorie şi la română am repetat mereu, manualul de 
constituţie, o carte de vreo sută de pagini, am citit-o o dată şi atât. 
Aveam memorie foarte bună și mi-am zis că era suficient să o recitesc 
în preziua examenului oral. Pe-atunci, dacă citeam o pagină, aproape 
că o puteam reproduce cu ochii închişi! Numai că lista cu cei 
promovați după scris s-a afişat cu o zi sau două întârziere. În ziua 
când s-au afişat rezultatele de la scris, eu m-am dus la facultate abia 
după prânz. De cum am intrat în curtea facultăţii, unii care mă ştiau 
mi-au strigat că am reuşit şi că sunt așteptat la examenul oral la 
constituţie. Nu-mi venea să cred. În clipa aceea am înţeles că voi pica 
tot examenul. Am intrat în sala de examen, am improvizat răspunsul, 
pentru că citisem manualul în urmă cu câteva luni. Nu am reușit să 
iau o notă mare. Mult mai târziu, am tras concluzia că nu trebuia ca 
eu să nu intru la Facultatea de Filosofie, de aceea mi s-au întâmplat 
cele relatate. Mai mult, la istorie, după ce am răspuns, profesorul mi- 
a spus că ştiam carte, dar vorbisem deslânat şi mi-a spus el cum se 
cuvenea să fi fost răspunsul meu la acel subiect, ceva legat de 
revoluţia franceză. De ce acel profesor mi-a ţinut o lecţie? Pentru că 
la concursul următor, unde am dat examen tot la română și istorie 
universală, la istorie mi-a căzut același subiect! Spuneam că am 
memorie foarte bună. După ce am tras acelaşi bilet, nici n-am mai 
stat în bancă să mă pregătesc, am răspuns imediat, reproducând ce- 
mi spusese profesorul la examenul de la filosofie. Se străvede jocul 
ielelor? Eram 65 de candidaţi pe 5 locuri. Unsprezece pe-un loc, iar 
pentru ceilalți viitori colegi ai mei poate chiar şaisprezece pe un loc, 
pentru că unul din cele 5 locuri îmi fusese, de acolo din înalt, destinat 
mie. Oricum, nu din întâmplare am studiat limba chineză la 
universitate. Eram destinat să o învăţ, să fiu repartizat la Ministerul 
Afacerilor Externe, să fiu în contact permanent cu China din 1968 şi 
până în 2019. Fără a socoti anii universitari. Cer iertare pentru 
lungimea poveşti. 


TT: Limba chineză a fost şi poate este încă dificil de învăţat 
pentru mulți tineri. Aţi avut vreo ezitare în timpul pregătirii 
universitare datorită acestei situaţii obiective? Ce v-a determinat 
să perseveraţi în cunoașterea aprofundată a valorilor istorice, 
culturale și spirituale ale Chinei? 

CL: Da, chineza este pentru noi, europenii, o limbă rară, al cărei 
studiu este îngreunat de existenţa tonurilor şi a scrierii ideografice. 
Perseverența mea în învăţarea limbii a fost la început stimulată, apoi 
amplificată de interesul pentru cultura Chinei. În ţară, am citit ce-mi 
ofereau bibliotecile noastre, iar odată ajuns în Beijing, cum în primii 
mei ani acolo bibliotecile erau închise pe considerente politice, am 
frecventat bibliotecile ambasadelor Franţei şi Marii Britanii, 
biblioteci de substanţă. Pentru cunoaşterea la zi, comandam din Hong 
Kong cărți în chineză şi engleză. Mi-au fost de folos. Ce m-a 
determinat, întrebi? Cuoașterea. Un om se formează pe sine prin 
studiu. Chiar în zilele noastre, un tânăr aplecat spre cultură va citi, va 
cerceta, va studia cărți. Viitorii intelectuali vor fi oameni ai cărților. 
Internetul poate fi o suficientă bază de date pentru ceilalți 80% — 
90 %. 


TT: Ce înseamnă familia pentru Dumneavoastră, în condiţiile în 
care se simt tot mai accentuat „atacurile” împotriva „celulei de 
bază a societăţii”? 

CL: Familia este o micro-societate, cu plusurile şi minusurile 
acesteia. Trăim într-o lume în schimbare. Unde se va ajunge, nu știm. 
ŞI nu ştiu nici cei care o conturează acum. Oare într-o epocă 
cibernetică va mai fi valabilă familia în sensul pe care i-l atribuim noi 
azi? Eu sunt pentru o societate de tip matriarhal, unde rolul femeii să 
fie determinant. 


TT: Aţi fost legat afectiv de China zeci de ani şi cred că vă 
considerați legat şi astăzi. Dacă ar fi să adunăm anii petrecuți în 
marea ţară asiatică precum şi perioadele în care aţi fost în zeci de 
călătorii în Asia şi, evident şi în China, greşesc oare dacă apreciez 
că aproape sau chiar mai mult de o jumătate de veac aţi cunoscut 
direct de la sursă cultura, civilizaţia și spiritualitatea acelor 
întinse spaţii? De fapt prin aceasta vreau să subliniez că o bună 
parte a vieţii Dumneavoastră se identifică cu realităţile acestei 
lumi îndepărtate dar şi atât de apropiate prin punţile culturale pe 
care le-aţi creat între noi, ca români, şi ei, ca prieteni ai noştri. 
CL: Aveţi dreptate. Din 1961, viața mea a căpătat un sens de 
nedezlipit de spiritualitatea chineză. Îmi amintesc cum în prima zi de 
şcoală, profesoara Toni Radian, şefa Catedrei de limba şi literatura 
chineză, ne-a întrebat de ce am optat pentru această limbă. Grupa 
cuprindea trei fete şi doi băieți. Eu fiind mai înalt, stăteam într-o 
bancă din spate şi am răspuns ultimul. Până la mine, toţi au spus, mai 
elegant sau mai direct, că fuseseră atraşi de cultura și civilizația 
chineză. Zâmbetul neîncrezător, ironic al profesoarei la răspunsul 
stereotip, cumva de aşteptat, m-a făcut să nu-i spun de Al. Stamatiad, 
poate nici ea nu citise cartea. Am zis: Ştiţi, am crezut că la chineză nu 
se vor înscrie prea mulţi, că întrecerea va fi mai relaxantă. Și cum a 
fost? mi-a replicat ea. N-am mai răspuns. l-am întors zâmbetul ei 
ironic. Numai că acum pot să declar cu regret că, după încheierea 
studiilor, cele trei colege şi singurul meu coleg nu au practicat limba 
chineză. Sunt sigur că au continuat în particular, pentru ei, cercetarea 
culturii Chinei, conform promisiunii din prima zi de curs... 


TT: Prezența Dumneavoastră îndelungată în China şi Asia, în 
general, nu a fost o simplă şedere, chiar şi contemplativă, cum a 
fost şi este la mulţi „diplomaţi”. Ea a însemnat un consum 
permanent de energii creatoare pentru ca misiunea 
Dumneavoastră de consilier cultural să fie onorată deplin. Vă 
consideraţi din acest punct de vedere un om împlinit? 

CL: Cea mai mare realizare a mea în toate țările în care am fost 
diplomat sau ambasador a fost publicarea poeziilor lui Mihai 
Eminescu. Întâi în China, în 1981, apoi în Thailanda, în anul 1988, în 
Singapore, în 1996, şi în Vietnam în 2001, apoi din nou în China în 
2018, ediție română — chineză, format academic, cu un studiu 
cuprinzător semnat de profesorul universitar doctor Ding Chao. 
Această ultimă ediţie am pregătit-o ca un simbol, în anul Centenarului 
Marii Uniri! Cred că datoria oricărui diplomat român este să facă 
România cunoscută prin glasul lui Eminescu. Editurile mari din ţară 
ar trebui să lanseze an de an câte o carte. Editura TipoMoldova din 
Iași a inițiat mai multe ediții Eminescu în anul când s-au împlinit 

170 de ani de la naşterea poetului. Dar la Bucureşti? Măcar poetul Geo 
Bogza depunea o floare la statuia din faţa Ateneului... 

lar acum, te rog să-mi permiţi să ofer cititorilor tăi câteva 
exemple ale declanşării energiilor creatoare de care aminteai. Anii 
aceștia, eu i-am tradus în româneşte şi i-am publicat la noi pe poeţii 
chinezi de primă mărime: Jidi Majia, Zhang Wei, Xue Mo. 

lată şi cele aproape trei duzini de cărți româneşti editate de 
editurile chineze, pe când eram Directorul Institutului Cultural Chinez 
de la Beijing, o adevărată performanţă. 

Poezie: Mihai Eminescu, Lucian Blaga, Marin Sorescu, Nichita 
Stănescu, Aura Christi, Carolina Ilica, Cassian Maria Spiridon, Peter 
Sragher, Valeriu Butulescu (Aforisme) şi o antologie: „Poezie română 
contemporană”. 

Proză: „Basmele românilor” de Mite Kremnitz, „Vladia” de 
Eugen Uricaru, „Cartograful puterii” de Gabriel Chifu, „Vizuina” şi 
„Fericirea obligatorie” de Norman Manea şi antologia: „Proză scurtă 
română contemporană”. 

„Istoria românilor” de loan-Aurel Pop şi o lucrare de referință, 
extrem de utilă pentru introducerea unei ţări: „România enciclopedică”, 
sub pana unor scriitori locali: Li Xiuhuan şi Xu Gang. Cartea „Pas cu 
pas” semnată de Preşedintele României. Dar şi: „Istoria culturii române 
moderne” de Grigore Georgiu; „Gramatica limbii române contemporne” 
de prof. univ. dr. Dong Xixiao; „Arta românească de la origini până în 
prezent” de Vasile Florea — în lucru; Marius Stoicescu - „Următorii şapte 
ani” — economie; Nicolae Bud - „La hotarul dintre milenii: Mineritul, 
încotro?” — o lucrare de inginerie, ştiinţă, economie, sociologie; un 
album de artă Mircia Dumitrescu etc. 

TT: Cred că nu greşesc apreciind că filiala din Beijing a Institutului 
Cultural Român a cărei activitate a debutat la 14 iulie 2015, este 
într-un fel „copilul Dumneavoastră de suflet” sau altfel spus că este 
cea mai importantă realizare a Dumneavoastră în incidența 
promovării culturii şi civilizaţiei române în China şi Asia? 

CL: Desigur. În lucrarea mea Toţi oamenii sunt fiaţi, 424 pagini, Editura 
Rawex Coms, 2019, am explicat din fir-a-păr cum s-au petrecut 
lucrurile. Cine este interesat, poate comanda cartea direct la editură. 
Mottoul cărții: „În cuprinsul a patru mări, toți oamenii sunt fraţi, a spus 
Confucius. Eu nu văd nici o diferenţă între oameni, între rase şi seminții, 
între bărbat şi femeie. 

Oamenii se deosebesc unii de alţii numai prin inteligență, 
educaţie, ținută morală, poate şi prin cutumele locului de obârşie!” 


TT: Care sunt motivele principale de satisfacţie în legătura cu ICR 
Beijing? Dar mâhnirea cea mai profundă? Ce rezerve şi obiecții 
puteţi exprima acum, detaşat de constrângeri instituţionale, de 
modul cum au funcţionat raporturile cu sediul central al ICR din 
Bucureşti şi alte instituţii cu atribuţii în derularea raporturilor cu 
străinătatea? 

CL: Vai, este prea devreme! Să mai așteptăm, te rog. Istoria adevărată 
se scrie după 50 de ani de la evenimente. Dar faptul că există acest 
institut este un lucru de tot remarcabil. 


TT: Din câte cunosc cu privire la exemplara Dumneavoastră 
dăruire pentru cunoașterea reciprocă dintre români şi chinezi, 
trăiesc cu senzaţia că aprecierea și recunoașterea demersurilor 
proprii s-a produs mai prompt şi la alte nivele în China comparativ 
cu România. Mă înșel oare în această privinţă? 

CL: Să nu exagerăm! Este adevărat că eu am tradus vreo trei duzini de 
cărți din limba chineză şi încă nu acest lucru este important. Am tradus 
şi am publicat în România cărțile cele mai reprezentative ale culturii 
Chinei. Crezul activității mele a fost să îmbogăţesc cultura României, 
să-i adaug acele repere definite în Extremul Orient şi care nu existau în 
spațiul european. Astăzi, dacă, prin absurd, un tânăr nu ar citi nimic 
altceva din acest domeniu, ci numai cărțile mele, se poate spune că şi-ar 
contura o solidă informație despre China, cultura şi civilizaţia poporului 
chinez, pornind de la Yi Jing sau Cartea Schimbărilor - o Biblie a 
chinezului, Confucius şi filosofii taoiști Lao Zi și Zhuang Zi, poezia 
chineză, marile romane şi o radiografie destul de exactă a Secolului XX, 


PAGINA 19 


REVISTA 


An I Nr. 1 Martie 2021 


pe sectoare: poezia, proza, teatrul şi altele. Desigur, din partea chineză 
a existat de la bun început o recunoaştere a activităţii de traducere şi a 
promovării culturii şi artei României în China şi a Chinei în România. 
La români, cel mai adesea, recunoaşterea se întâmplă târziu. Poate 
Domnul Profesor Nicolae Manolescu să aibă ceva de spus, Uniunea 
Scriitorilor din România, Academia, mai ales că la anul împlinesc 80 
de ani de viaţă și 60 de ani de când buchisesc la caracterele chinezeşti! 
Statul, instituțiile guvernamentale s-au dovedit în toate timpurile 
incapabile, fiind dominate de carierism şi nepotism. 


TT: Împreună cu regretata Dumneavoastră soţie, poeta Mira 
Lupeanu, sunteți de-a lungul timpului autorul unei impresionante 
pleiade de opere traduse din limba chineză (romane, nuvele, 
poezii). Credeţi că, în zilele noastre, interesul publicului iubitor de 
literatură din ţara noastră este la fel de mare ca în trecut ? Care 
sunt perspectivele pieţei de carte, în domeniul traducerilor din 
limba chineză? 

CL: Eu am avut şansa să public într-un timp în care se edita puţină 
literatură de calitate şi am avut într-adevăr succes. Numele Mira şi 
Constantin Lupeanu ajunsese un adevărat brand, lumea cumpăra cărțile 
semnate astfel, ştiind că sunt de valoare. În zilele noastre, interesul 
pentru carte a scăzut, dar cei care cumpără cărți caută în continuare 
carte chineză, pentru că valoarea este întotdeauna la modă. Dacă ne 
referim chiar şi la literatura contemporană, ea este apreciată peste tot 
în lume, există deja un laureat Nobel chinez şi vor mai fi. 


TT: Aţi tradus din literatura chineză opere diverse: romane, piese 
de teatru, nuvele, poezii aparţinând unor autori din diverse epoci 
istorice (Confucius — din sec.V î.Hr. sau creatori din secolele XIII, 
XV, XVI, XIX şi masiv din secolul XX). Aceste mii de pagini sunt 
rodul unui impresionant travaliu de traducător. Cine sunt 
traducătorii români din generaţii mai noi, care vor duce mai 
departe acest travaliu ? Ce sfaturi le-aţi da ? 

CL: Da. Dacă eu am făcut parte din prima generaţie de sinologi, în 
frunte cu Toni Radian, cu Ben Wexler, azi există deja bine conturate 
vreo două generaţii de sinologi pasionaţi şi capabili şi aș menţiona trei 
nume în plină putere de creație: Luminiţa Bălan, Dinu Luca, Adrian 
Daniel Lupeanu. Tuturor colegilor sinologi le-aş da un singur sfat: Să 
fie ei înşişi! 


TT: Aţi făcut mai bine cunoscute în România numele lui Lao Zi și 
Confucius, traducând textele fundamentale ale taoismului și 
confucianismului. Credeţi că, în aceste vremuri vitrege prin care 
trece lumea, există în operele amintite sâmburi de înţelepciune 
perpetuă, care ar fi repere pentru contemporani ? Şi care ar fi, 
după părerea Dumneavoastră, câteva dintre preceptele valabile ale 
acestor mari gânditori ai lumii ? 

CL: Confucius definește o cale ideală care poate ajusta întregul 
ansamblu social, care include Omenia, Loialitatea şi Sinceritatea, 
Perfecţionarea prin Educaţie, rolul Legăturilor de sânge, al clanurilor, 
Armonia, pe baza Doctrinei de mijloc. Arta guvernării înseamnă 
menținerea în sfera principiilor. Pentru fiecare individ, calea 
învăţăturii, a iubirii de oameni, a dreptăţii şi a modestiei, calea de 
mijloc în viaţa practică sunt învățături nepieritoare, valabile şi azi. 
„Acasă, un tânăr trebuie să-şi dovedească dragostea pentru părinţi. În 
societate, să fie respectuos, prudent şi sincer, plin de iubire pentru toată 
lumea şi să fie apropiat de cei buni. Energia care îi prisoseşte să o 
dedice lecturii.” (Lao Zi și Confucius, textele fundamentale ale 
taoismului şi confucianismului, 384 pagini, Editura Qilinul din Jad, 
1997). 

Lao Zi şi taoismul elogiază viața simplă şi curată, în armonie 
cu mediul. Orice act de voinţă rupe armonia dintre om, cer şi pământ, 
aceste trei entităţi supreme. Sunt evidenţiate fao - miraculosul din viață 
sau divinitatea, gi — energia vieţii, yin-yang — principiul fecundității, 
izvor al iubirii, wuwei — nonacțiunea etc. „Virtutea supremă este 
asemenea apei, / Apa trage foloase din zece mii de lucruri, / Fără a 
rivaliza cu niciunul, / Se opreşte în locurile detestate de toți, / Şi prin 
aceasta se apropie de tao. / Înțeleptul, / Când îşi hotărăşte așezarea, știe 
să-şi aleagă locul, / 

Când îşi cultivă sufletul, ştie să aleagă profunzimea, / Când îşi alege 
prietenii, ştie să se poarte cu bunătate, / Când vorbeşte, cuvintele 
sale emană încredere, / Când guvernează, ştie să păstreze ordinea, / 
Când întreprinde ceva, ştie să fie eficient, / lar faptele îi sunt în 
concordanţă cu timpul. / Cum nu se întrece cu nimeni, / El este 
dincolo de orice imputare.” (Părinții Sistemului Filosofic Taoist, 
684 pagini, Editura Rawex Coms, 2013). 


TT: Sunteţi Preşedintele fondator al Asociaţiei de Prietenie 
pentru Schimburi Economice și Culturale România-China şi 
al Asociaţiei de Prietenie România-Vietnam. În această calitate, 
vedeţi cumva, în contextul crizei sanitare pandemice, 
perspective de continuare şi de dezvoltare a raporturilor 
culturale şi economice dintre ţara noastră și Orientul 
Îndepărtat, şi în ce direcţii ar trebui acestea să se dezvolte ? 

CL: O ţărancă a fost rugată să comenteze niște întâmplări de la ea 
din sat şi a răspuns edificator: N-a fost niciodată ca să nu fie cumva. 
Cronicarul Miron Costin ne-a învăţat în lucrarea sa De neamul 
moldovenilor, că bietul om e supt vremi! Nimic pe pământ nu este 
imuabil. Lumea este în continuă schimbare. Uitându-ne în urmă, 
secol după secol a fost diferit, uneori în bine, alteori în rău, dar 
niciodată la fel. Să sperăm că vor prevala cooperarea, pacea, iertarea 
şi iubirea, indiferent de organizarea pe care o va cunoaște omenirea. 


TT: Sunteţi considerat cel mai valoros sinolog român, motiv 
pentru care în anul 2016, la Târgul de carte de la Beijing aţi 
primit Premiul special pentru Carte din China, numărându-vă 
astfel printre cele 20 de mari personalităţi culturale - scriitori şi 
traducători — ale lumii contemporane care au primit o astfel de 
distincţie oferită de statul chinez celor mai eminenţi sinologi ai 
lumii. România are astfel privilegiul de a se număra printre 
puţinele state ale lumii contemporane care să aibă literați de 
talie mondială care să se bucure de respectul unei mari puteri. 
Cum apreciaţi acest gest de recunoaștere a valorii 
Dumneavoastră ? 

CL: Eu sunt traducătorul și scriitorul citit şi respectat de unii, hulit 
de alții, ca orice român, dar cu un apetit scăzut pentru premii. Știam 
de acest premiu prestigios oferit de China pentru prima oară în anul 
2005. Am fost surprins că sorții m-au evidenţiat pe mine. M-am 
bucurat deopotrivă pentru România, pentru că numai o ţară civilizată 
are sinologi de ţinută, care s-au remarcat şi să nu uităm că spre 
deosebire de Anglia, Franţa şi Germania, noi ne-am format abia 
începând cu deceniul al şaselea al secolului trecut. Sinologia 
României îşi trăieşte încă anii tineri! Eu nu pot să zic decât: Bravo, 
România! 


TT: Ce amintiri deosebite vă vin în minte din îndelungata 
dumneavoastră carieră „diplomatică” ? 

CL: lată o întrebare care întăreşte deliciul acestei conversații în 
scris. S-au strâns destule întâmplări pline de tâlc pentru noi şi îți 
mulțumesc pentru sugestie. Ar merita înfăţişate românilor 
evenimente din patria meritocraţiei, Singapore, unde excelența se 
face simțită cu adevărat şi fiecare membru al acestei societăţi se 
străduieşte să fie parte a domeniului eficacităţii înalte. Voi încerca 
să public o carte cu povestioare de acest gen. 


TT: Este adevărat că un mare lider al Chinei era îndrăgostit de 
Eminescu, de limba română? Cine era acesta? Cum este 
văzut Luceafărul Mihai Eminescu în îndepărtata ţară de la 
Soare Răsare? 

CL: Este. Președintele Chinei Jiang Zemin, născut în 1926, a condus 
cu intermitențe, în anii 1977 şi 1978, grupele de experţi chinezi din 
industria românească, aşa cum ar fi de la Fabrica de scule și matrițe 
a Uzinei ARO Câmpulung. În acea perioadă, a învățat româneşte, 
l-a citit şi s-a îndrăgostit, aşa cum spui, de Eminescu. Cât timp a fost 
preşedinte, timp de două mandate, 1993 — 2003, la primirea unor 
delegaţii românești, vorbea româneşte şi recita poezii eminesciene. 
Inginer de formaţie, preşedintele Jiang este un adevărat intelectual, 
vorbeşte câteva limbi străine, cântă la pian etc. EI a introdus o 

sumedenie de reforme economice. În timpul mandatului său, teritoriile 
de sub englezi şi portughezi, Hong Kong şi Macao, au revenit Chinei. 
E bine să se ştie că poezia lui Eminescu a prins în toate statele Asiei, 
unde a fost publicată, deoarece cultura clasică şi de idei este 
preponderentă. Poemul Luceafărul este apreciat ca una dintre marile 
elogii aduse dragostei în poezia lumii. Traducătorul Xu Wende a lucrat 
ani de zile la transpunerea în limba chineză modernă a Luceafărului şi 
îl recită cu pasiune şi dedicație în ambele limbi. Institutul Cultural 
Român a prezentat în Beijing, împreună cu o trupă ad-hoc a actriței 
Alina Chiriac, ea însăși cu studii în China, o dramatizare a poemului 
Luceafărul, şi a fost un adevărat succes. În Thailanda, poemul a 
cunoscut de asemenea o dramatizare și a fost transmis la radio timp de 
câteva sezoane. În Vietnam, un intelectual rafinat cu studii la Iaşi, 
Domnul Dao, l-a recitat cu uriaş succes în maniera străveche 
caracteristică teatrului antic local... 


TT: Dacă ar fi să oferiţi sfaturi tinerilor studioşi din ţara noastră, 
ce le-aţi spune? 
CL: Să citească. Lectura îl formează pe om. 


TT: Ce proiecte aveţi, ce lucraţi în prezent ? Regretaţi ceva ce nu 
ați reuşit să realizaţi în planul preocupărilor Dumneavoastră 
literare? 

CL: Acum revăd niște romane scrise de mine mai demult. Cu ajutorul 
Celui de Sus, intenţionez să le public în primăvara viitoare. 


TT: Când vor apărea cărţile la care lucraţi în prezent? 
CL: În 2021 


TT: Cum vi se pare viaţa culturală actuală? Care sunt 
perspectivele culturii române, în relaţie cu marile culturi ale lumii? 
CL: Yi Fen Wei Er, unu se divide în doi, spune o străveche formulare 
aforistică din China. Noi înşine suntem definiți de părți bune şi de 
secvenţe rele. În această înţelegere trebuie să scrutăm viitorul. Există 
două laturi a orice se află sub ceruri. O cultură se prezintă prin aura 
marilor personalități. Să ne rugăm ca marii creatori să se nască pe 
pământ românesc. 


TT: Am lăsat deliberat ultimele întrebări care pot să pară stranii 
după părerea celor care ignoră sau negativează astăzi sentimentele 
noastre patriotice. Ca oltean, şi nu întâmplător reafirm obârşia 
Dumneavoastră, legătura organică cu pământul strămoșesc, cum 
ar spune Eminescu, ce sentimente v-au încercat şi vă mai încearcă 
în această relaţie? 

CL: Eu am fost educat în spiritul iubirii pentru părinți şi străbuni, 
pentru plaiul strămoșesc. Mă socotesc un patriot, iar lucrul acesta este 
departe de a fi naţionalist ca cerul de pământ! Dar cel mai limpede mi 
se pare că a răspuns Academicianul loan Aurel Pop, Președintele 
Academiei, la o întrebare similară. La 12.06.2018, Maria Capelos 
întreabă: „Cum aţi defini patriotismul? Ce înseamnă, în opinia 
dumneavoastră, să fii patriot?” Şi iată răspunsul: „Întrebarea este 
foarte bună, fiindcă se confundă tot mai mult noțiunile de patriot, 
naționalist, xenofob, şovin etc. Or, aceste noțiuni nu se întâlnesc deloc. 
De exemplu, xenofobul este acela care-i urăşte pe străini, iar patriotul 
este acela care-și iubeşte patria, adică locul nașterii sale, al părinților şi 
moşilor săi. Xenofobul poartă în sine ură, iar patriotul poartă numai 
iubire. Azi, însă, într-un peisaj dezolant, lipsit de lecturi şi de cultură 
generală, unii „analişti” făcuți peste noapte ne învaţă că patrioţii urăsc 
alte patrii, ale altora, în loc să ne spună adevărul: patriotul iubeşte vatra 
naşterii şi devenirii sale, preţuind şi patriile celorlalți. Eu merg mai 
departe şi spun că numai acela care-şi iubeşte propria patrie (=patriotul) 
este capabil să iubească sincer şi să respecte şi patriile celorlalți.” 


TI: V-a preocupat intens cunoașterea istoriei ţării noastre şi aţi 
promovat cu succes ideea istoriei, îndeosebi a istoriei vechi 
româneşti, evident în conjuncţie cu istoria lumii antice, relevând 
vechimea lor dar şi nivelul înalt al civilizației strămoşilor 
îndepărtați ai românilor. Cum priviţi acest demers pe care nu mă 

sfiesc să-l calific drept patriotic dacă am în vedere denigrările 
actuale ale istoriei trecute şi prezente a neamului nostru care, din 
păcate, le identificăm şi la unii istorici, oameni de cultură sau 
politicieni? 

CL: Numai cunoscându-ne strămoşii ne putem înţelege pe noi şi vom 
şti să ne definim, atunci când se impune. Permiteţi-mi să fac un apel la 
studiu. Confucius vorbea mereu de omul superior, înțelept. Acesta este 
om de omenie, cinstit şi drept, dar învăţat, deoarece schimbarea în bine 
a omului e împlinită prin cultură! 


TT: Ce vă doriţi şi ce să își dorească românii de la vremurile ce 
vin? 

CL: Vremurile care bat la poartă nu așteaptă nici chemarea și nici 
vrerea noastră. Eu de felul meu sunt optimist. Dv vă rămân sincer 
recunoscător pentru acest dialog, iar celor care ne citesc le urez 
sănătate, fericire, viață lungă cât Carpaţii! 


Mulţumesc Excelenței Sale, Domnul Ambasador Constantin 
Lupeanu, pentru bunăvoință şi timpul acordat! Aştept cu 
nerabdare următoarea întâlnire iar până atunci să ni se întâmple 
numai lucruri bune! 


Tanţa Tănăsescu / Uniunea Ziariştilor Profesioniști din România 

DAN TOMA DULCIU 


Opere eminesciene în spaţiul de limbă germană 


Spaţiul cultural germanic a fost amfiteatrul deschis al 
manifestării unui profund respect pentru opera marelui nostru poet 
Mihai Eminescu, tot astfel cum cultura română a fost receptivă la un 
dialog fertil cu spiritualitatea germană!. Amintim doar două exemple 
mai recente, care dovedesc această afirmaţie: cu ocazia Centenarului 
Eminescu, secţia de romanistică a Universităţii „Humboldt ” - Berlin 
a organizat un important „Colocviu ştiinţific româno-german ” (21 
iunie 1989), la care au participat prestigioase personalități: Zoe 
Dumitrescu- Buşulenga, D. Irimia, C. Nistor, Eva Behring, Michelle 
Mattusch, Johanes Irmscher, Larisa Schippel, Ursula Bociort. Două 
zile mai târziu, Universitatea din Leipzig a găzduit un simpozion 
asemănător. 

Fără îndoială, instituţii şi oameni de cultură din Berlin 
Leipzig”, şi nu numai, au conferit de-a lungul timpului un loc de cinste 
acestui titan al spiritualității românești. Pe de altă parte, trebuie să 
evocăm faptul că în arhivele din Leipzig - Stadtarchiv Leipzig” ş 
Universitătsbibliothek” - există un număr de documente şi cărți 
româneşti importante, păstrate cu grijă, în ciuda vicisitudinilor cauzate 


2 şi 


de celde al Doilea Război Mondial, nimicitor conflict, în cursul căruia 
numeroase clădiri au fost grav afectate. De pildă, în sângerosul atac 
aerian care a avut loc la 4 decembrie 1943, urmate de altele 
asemănătoare, ba chiar mai crunte, o bună parte a oraşului a devenit o 
ruină: 60 % din sediul universităţii, respectiv 70 % dintre cărțile 
bibliotecii au fost distruse, inclusiv numeroase clădiri istorice“ din 
centrul acestui medieval burg german: Teatrul Vechi, Teatrul Nou, 
Biserica Sf. loan (Johanniskirche), Biserica Sf. Matei (Matthăikirche), 
Muzeul Artelor Plastice, sediul Editurii Brockhaus ș.a. 

Unul dintre imobilele atinse în acest ucigător bombardament a 
fost acela al Editurii Quelle & Meyer din Leipzig, înfiinţată de Richard 
Quelle şi Dr. Heinrich Meyer, la 1 iulie 1906.Ne-am amintit de toate 
acestea, fiindcă în sediul redacției editurii se afla în acele momente o 
traducere în germană a poemului eminescian ,,Luceafărul”, realizată 
de Hermann Ernst Gustav Gmelin, un renumit profesor de romanistică 
al Universităţii Kiel, text ce a supravieţuit ca prin minune?. Vom 
prezenta în acest studiu detalii inedite asupra poemului eminescian, 
grație generozităţii Arhivelor de Stat ale Saxoniei, Leipzig, cărora 
dorim să le mulțumim, în special doamnei Regine Bertholdt. 

Pornind de la acest episod, petrecut în urmă cu aproape opt 
decenii, am decis să creionăm pentru început un tablou al prezenţei 
operelor lui Mihai Eminescu în spaţiul lingvistic german, în special 
interesul editorilor din Leipzig față de creaţia poetului, contribuția lor 
la răspândirea cultului eminescian în această parte a continentului. 


Eminescu — tipărit la Leipzig 


După întoarcerea precipitată de la studiile berlineze, Mihai 
Eminescu predă ore de logică şi limba germană la Institutul Academic 
din laşi, fiind un profesor exigent, purtând corespondență cu 
reprezentantul Editurii F. A. Brockhaus, un institut tipografic 
prestigios, ce edita o grandioasă lucrare lexicografică, Conversation 
Lexikon, ajunsă în final la al 60 - lea op, angrenându-se în acest 
demerst la rugămintea ce nu putea fi refuzată ministrului mult prea 
ocupat T. Maiorescu”. 

Deşi s-a afirmat că această colaborare a început abia în anul 
1875, avem o precizare revelatoare - însăşi mărturisirea lui Mihai 
Eminescu - , prezentă în scrisoarea ce 1-o trimite lui lon Samurcași, 
funcționar al oficiului diplomatic român la Berlin, la data de 1 


MUZEUL PRESEI ROMÂNEȘTI 


Manuscrisul de la Leipzig al poemului „Luceafărul” 


decembrie 1874, privitoare la datoriile rezultate de pe urma defunctului 
său frate, dr. Şerban Eminovici, decedat la Spitalul de Stat Charite, 
suferind de o boală de plămâni, la data de 29 noiembrie acelaşi an, 
detaliu important, din care rezultă că Eminescu avea de îndeplinit o 
misiune oficială. Poetul recunoaşte că activitatea sa de contributor al 
Lexiconului era o chestiune de stat, încă din decembrie 1874. Acesta 
declară că este prins („însărcinar”, spune Eminescu !) cu "revizuirea 
acelor articole din Brockhaus, cari se ating de Români, o lucrare de 
care se interesează şi M.S. Domnul şi care trebuie să o fac cu cea mai 
mare îngrijire.” 

Este, cel puţin, de neînțeles maniera în care editura germană a 
coordonat activitatea contributorilor săi. Deşi lui Mihai Eminescu i-au 
fost respinse un număr de subiecte propuse de acesta, redacția Editurii 
Brockhaus solicită materiale similare de la alți colaboratori din 
România. Unul dintre ei era profesorul ieşean A. D. Xenopol!!, despre 
care aflăm că, la începutul anului 1876, fusese însărcinat de institutul 
tipografic din Lipsca să „redijeze pentru lexiconul universal 
Brockhaus articole atingătoare de România”. 

Din păcate, scrisorile editorului către tânărul Eminescu nu s- 
au păstrat în integralitatea lor!5, iar cele ale lui Eminescu se pare că 
au dispărut, deoarece arhiva Institutului F. A. Brockhaus a fost, în 
mare parte, distrusă în timpul celui de al Doilea Război Mondial. 

Din motive ce ţin de regulile stabilite de redacţie, subiectele 
cuprinse în ediţia a XII-a a Lexiconului nu poartă semnătura lui 
Eminescu, fapt ce poate da naştere anumitor dubii în legătură cu 
paternitatea acestora: Basarabia, Bucovina, Cantacuzinii, Cernavodă, 
Dacia, Dobrogea, Fanarioţii, Hârșova, Hotin, Pavel Kiseleff, 
Maramureş și Mavrocordaţii. În pofida  îndoielilor, următoarele 
articole pot fi atribuite cu certitudine lui Eminescu: Bârlad, Dimitrie 
Bolintineanu, Botoșani, Brăila, lon Brătianu, București, Mihail 
Kogălniceanu, Al. 1. Cuza, Iaşi, Carol, Craiova, Titu Maiorescu, Petru 
Mavrogheni, Moldova și C Negruzzi. 

După moartea poetului, redacția consacră un articol fostului ei 
colaborator, în ediţia a XIV-a a acestui cunoscut Lexicon!*: 

„Eminescu, Mich., rumăân. Dichter, geb. 1850 bei Botoschani. 
Nachdem er in Czernowitz, Hermannstadt, Wien und Berlin studiert 
hatte, wurde er durch den Einfluf der Junimisten (s. Junimea) 
Bibliothekar an der Universităt Jassy, spăter Redacteur des 
konservativen «Timpul» in Bukarest. Seit 1883 bereits geisteskrank, 
starb er 15. (27.) Juni 1889 in einer Irrenanstalt zu Bukarest, Er 
verdankt seinen Ruf der Sammlung seiner «Poesii» (hg. von T. 
Majorescu, Bukar. 1884, 6. Aufl, ebd. 1892). Morțun gab «Prosa şi 
Versuri» von Emin. (Jassy 1591) heraus. Die Satiren und Sonette aus 
den «Poesii»gehăren zum schânsten, was in rumân. Sprache 
geschrieben wurde. Einige seiner Gedichte sind von Carmen Sylva 
und Mite Kremnitz ins Deutsche iibersetzt in «Rumăn. Dichtungen» 
(3. Aufl., Bonn 1889). — Vgl. Petraşcu, Eminescu, viaţa şi operile lui 
(Bukar. 1892). "19 

Putem afirma că includerea tânărului Mihai Eminescu în 
colectivul de redactare al acestei importante opere lexicografice nu a 
fost o decizie de conjunctură, ci o dovadă a notorietăii dobândite deja 
de acesta, aprecierea şi recunoaterea potențialului şi capacităilor 
creatoare de viitorului mare poet, prețuirea calităților sale intelectuale, 
de cărturar cu temeinice cunoştinţe enciclopedice. Aceasta se petrecea 
în perioada în care, în propria sa ţară, Mihai Eminescu era înlăturat 
în mod samavolnic din serviciu şi chemat în instanță sub grave 
învinuiri, acuzații ce presupuneau nu numai incompetență sau 
neglijență, chiar o învinuire mai gravă: sustragere de bunuri din avutul 
public. 

Din perspectiva consecvenţei cu care T. Maiorescu a 
contribuit la consolidarea imaginii lui Mihai Eminescu în universul 
literar german, subliniem conţinutul unui articol semnat de marele 

critic, în spiritul unei cumpătate obiectivităţi,* cu privire la 
personalitatea lui Mihai Eminescu, inserat în Brockhaus Konversation 
Lexikon. Allgemeine deutsche Real-Encyklopădie. Vol. I|. Leipzig, 
1887, aşadar un material tipărit în timpul vieții poetului. Acest elogios 
articol este reprodus și în ediția 1892-1897 a lexiconului amintit. 

La rândul său, „Meyer Konversation Lexikon. Vol. V., Leipzig, 
Viena, 1895!” prezintă un succint crochiu portretistic făcut lui Mihai 
Eminescu, „autor al unor admirabile versuri scrise pe un ton 
preponderent elegiac satiric”. Ulterior, „Der grosse Brockhaus 
Enzyklopaedia”, Vol. V., Leipzig, 1928-1935 îi conferă lui Mihai 
Eminescu un spațiu în care figura poetului este creionată în tuşe sobre, 
cu date biobibliografice şi portret, cititorii fiind avertizaţi că, dintre toate 
poeziile sale, „cele mai valoroase sunt cele de natură filosofică, în care 
răzbate pesimismul romantic, ca în Mortua est, Glossă, Satire, 
Luceafărul”. 

În acest context, cititorii germani au putut cunoate încă o 
faţetă a operei poetice a „Luceafărului”. 

Trebuie spus faptul că, fără a se cantona exclusiv pe profilul 
singular al marelui poet român, editurile din Lipsca au tipărit o 
varietate de titluri de mare valoare pentru cultura română, !€ în condiţii 
grafice de excepție. Amintind Dorinfele Partidei Naţionale în 
Moldova, M Kogălniceanu arată că textul Regulamentului Organic 
urma să se tipărească la Leipzig, însă la cererea consului rus de la 
Dresda s-a interzis categoric acest demers, văzut mai mult ca o sfidare 
de ordin politic, tipărirea fiind finalizată abia la New York. 

De asemenea, o altă lucrare ce interesează istoria românească 
este cartea lui Massmann, Libellus aurarius, Lipsca, 1840, despre 
Tablele cerate, descoperite la 1790 în Abrudul Transilvaniei. În plan 
literar, amintim cunoscuta culegere lirică  „„Rumânische 
Dichtungen””, incluzând creaţii eminesciene, în traducerea Reginei 
Carmen-Sylva şi a talentatei Mite Kremnitz”. 

Mite Kremnitz, colaboratoarea şi prietena reginei, apreciind 
profesionalismul și perfecțiunea tipografilor din Leipzig, trimite o bună 
parte dintre textele sale la editurile din acest oraş: „Rumanische 
Mărchen ” (Basme româneşti), Leipzig, 1882; „Rumâniens Anteil am 
Kriege 1877-78” (Participarea României la războiul din 1877-1878), 
Leipzig şi Bonn, 1882; „Carmen Sylva. Eine Biographie” (Carmen 
Sylva. O biografie), Haberland Verlag, Leipzig, 1903; „Maria, Fiirstin 
Mutter zu Wied, Prinzessin zu Nassau. Ein Lebensbild ” (Maria, mama 
Prințesei de Wied, Prinţesă de Nassau. O biografie), E. Haberland, 
Leipzig, 1904. 

Autoarea şi-a publicat, după cum se ştie, câteva lucrări cu 
pseudonimul George Allan: (Fluch der Liebe), (Blestemul iubirii), 
Friedrich Verlag, Leipzig, 1881, iar altele, împreună cu Regina 
Elisabeta, cu pseudonimul Dito?!. 

Fără a fi exhaustivi, amintim şi alte nume importante pentru 
cultura română ori diverse personalități din România, care au tipărit 
cărțile lo la Leipzig: Irineu Mihălcescu”?, M. Gaster”, C. 
Diaconovici”*, Artur Gorovei 7%, Traian Bratu 76, Gheron Netta?” etc. 

Deşi a studiat la Berlin, Mihai Eminescu nu ezită să tipărească, 
la rândul său, tot la Leipzig”* , o traducere aparţinând lui Friedrich 
Schiller, poezia „Mănușa”. 


Suverana României, regină şi scriitoare 


Regina Elisabeta nu s-a mulțumit doar să se afirme pe sine 
însăşi ca Poetă ci, într-un elan de mare nobleţe spirituală, a contribuit 
la lansarea pe plan internaţional a celor mai importanţi poeţi români ai 
momentului: V. Alecsandri şi M. Eminescu. 

Astfel, în cuprinsul Revistei „Die Gegenwart, din 11 mai 1878, 
este tipărit articolul intitulat „Exemple de lirică recentă, traduse după 
original, în limba germană, de către E. Wedi *: V. Alecsandri”, fiind 
prezentate poeziile "Steluţa ”, "Secerișul”. 

După ediția în care a fost prezentat bardul de la Mircești este 
rândul lui Eminescu să fie tipărit în „Die Gegenwart"”* - cu poemul 
liric „Melancolie ”. 

Revista „Gegenwartr” subliniază faptul că în numerele 
anterioare, 15 şi 16/1879, în paginile acestei publicaţii au fost emise 
opinii despre viaţa lui Mihai Eminescu precum şi traducerea altor 
poezii ale sale, precizându-se că versiunea germană a poeziilor şi 
articolul despre poet au fost semnate de aceeaşi persoană, George 
Allan. 

Doi ani mai târziu, augusta traducătoare, Carmen Sylva, va 
publica în „„Magasin fiir die Literatur des Auslands” poemul 
eminescian: „Povestea Codrului”?! . 

În această revistă de literatură universală din Leipzig se vor 
publica câteva studii dedicate tânărului poet român: „Zur Literatur 

der Rumănien ”, sub semnătura lui Hugo Klein, făcând unele referiri 
asupra personalităţii lui Mihai Eminescu, reliefând stilul şi valoarea 
creației autorului (10 ianuarie 1880). 

De asemenea, numărul din 17 ianuarie 1880 al revistei amintite 
acordă spaţiu studiului „Briefe iiber die neuere rumănische Literatur”, 
unde este analizată o altă creație eminesciană, "Crăiasa din povești” 
(traducerea este semnată de Carmen Sylva). Articolul aparţine lui 
George Allan (alias Mite Kremnitz), care aprecia primordialitatea 
locului lui Eminescu în literatura română şi stabilea o situare a valorii 
sale literare la înălțimea marilor poeţi contemporani: „Unele dintre 
poeziile sale sunt mai pline de forţă şi mai semnificative prin 
profunzime, decât cele ale lui Alecsandri, prin aceasta mai degrabă 
asemănându-se cu Leopardi ”. 

În continuare, cititorii germani pot citi în paginile numărului 
din 01.05.1880 al ,, Magasin fiir die Literatur des Auslands ” elegiacul 
poem „O, mamă ” (traducerea e semnată din nou de George Allan). 

Revista tipăreşte şi alte poezii eminesciene: Povestea codrului, 
Despărţire (22 mai 1880), Melancolie, Dorinţa, Scrisoarea 1 (cu excepţia 
poeziei Singurătate, tradusă de Carmen Sylva în 25 iunie acelaşi an). În 
anul următor, apare în traducere şi poezia De câte ori iubito (26 februarie 
1881). 

Numele lui Mihai Eminescu este evocat inclusiv sub forma unui 
subiect de proză. Inepuizabila George Allan publică la Leipzig, în 
1880, volumul „Fluch der Liebe” („Blestemul iubirii”), care include 
„Das Liebesbild”, o emoţionantă nuvelă-eseu despre omul şi poetul 
Mihai Eminescu, urmată de antologia „Rumânische Dichtungen” 
(Leipzig, 1881), cuprinzând 20 de traduceri ale capodoperelor poetice: 
Crăiasa din poveşti, Scrisoarea II, Dorinţa, De câte ori, iubito, 
Despărţire, Melancolie, Singurătate, Doină, Rugăciunea unui dac, O, 
rămâi, Revedere, O, mamă, Pe aceeaşi ulicioară, Sunt ani la mijloc, 
Când însuşi glasul, Povestea codrului, Freamăt de codru, Lacul, 
Venere şi Madonă, Strigoii. 

Poemele eminesciene sunt tipărite într-un nou tiraj (Leipzig, 
1883) şi, bucurându-se de aprecierea criticilor şi a cititorilor de poezie, 
la această primă ediţie se adaugă alte două: în prima este tipărită 
capodopera Luceafărul, respectiv Scrisoarea III şi IV (Bonn, 1885- 
1886), iar în ediţia următoare sunt incluse alte şase noi creaţii lirice: 
Somnoroase păsărele, Peste vârfuri, La steaua, Atât de fragedă, Când 
amintirile, Scrisoarea I (Bonn, 1889). 

O selecție din poeziile aparținând lui Mihai Eminescu 
figurează, de asemenea, într-o elegantă antologie de literatură 
universală („Das Buch der Liebe”, Leipzig, 1882)?. 

Faima de care se bucură creaţia celui considerat cel mai mare 
poet al românilor în spaţiul de limbă germanică face ca acesta să fie 
inclus şi în alte antologii de literatură universală: „Bildersaal der 
Weltliteratur ”, Stuttgart, 1885, "Orient und Occident”, Wieden, „Die 
Lieder Aller Volker und Zeiten "*, Hamburg, 1888, ediţie îngrijită de 
Hans Grabow. În această din urmă lucrare, M. Eminescu este prezent 
prin „Die Mărchenkonigin ” (Regina din Poveste) şi „Des Wăldes 
Marchen” (Poveştile Pădurii), în traducerea realizată de Carmen Sylva. 

Poezia lui Eminescu, selectată în antologiile menţionate, dar 
mai ales în „,Rumânische Dichtungen”, a fost receptată în general 
favorabil de critica literară germană. 

Ca urmare, numele său este evocat, surprinzător, în ziare sau 
publicaţii de limbă germană, editate în SUA („New Yorker 
Volkszeitung ”, dedică un număr special lui Eminescu), asemenea și 
„Volksblater”* şi „Chicagoer Zeitung”, care prezintă articole şi 
traduceri din opera poetului nostru național. 

Încă din anul 1879, Anzeiger des Westens” (Gazeta Vestului 
ziar independent, distribuit pentru cititorii de limbă germană, care 
apărea în oraşul St. Louis, Missouri, comunică date despre creația 
literară a poetei Carmen Sylva, „Vârful cu dor”, tradusă de Mihai 
Eminescu pentru publicul românesc*%. Câteva zile mai târziu, numele 
Eminescu este amintit şi în ziarul american „The Boston Transcript”, 
din Massachusetts, ziar de limbă engleză. 

În schimb, în aceeași perioadă, în România, poetul era publicat 

doar în câteva reviste de relevantă importanţă culturală, cu predilecție 
revista „Convorbiri Literare“ ” sau „ Familia”, ale căror tiraje“* nu 
erau în măsură să transforme numele lui Eminescu într-un scriitor de 
notorietate unanim recunoscută în România. 
Alături de editorii şi traducătorii germani care au contribuit la afirmarea 
operei poetice în spațiul de limbă germană, trebuie să menționăm pleiada 
de cercetători pasionaţi de opera şi viaţa lui Mihai Eminescu, inclusiv 
talentaţi traducători, dintre care amintim pe G. Călinescu”, Franyo 
Zoltan“, Basil Munteanu *!, D. Caracostea”, P. Cerna”, Ioan Scurtu”, 
Ion Sân-Giorgiu “5, Alexandru Bogdan“ ş.a. 


să 

Vădindu-se grijă şi respect pentru imaginea Poetului, la 
București s-a inițiat un program naţional, concretizat într-o politică 
editorială la nivel statal, vizând traducerea operei eminesciene în 
străinătate. Astfel, Emil Grigorovitza editează opera lui Eminescu în 
Germania, cu ajutorul unor fonduri obţinute din partea Ministerului 
Instrucțiunii Publice de la Bucureşti, traducere concretizată în două 
ediţii: „Deutsche Ubertragungen as den auserleseneren Dichtungen 
des verstorbenen rumânischen Poeten Michail Eminescu ”, Verlag von 
Alexander Dunker, Berlin (1892; 1901). 

În aceeaşi perspectivă, V. Teconţia traduce în limba germană 
poeziile lui Eminescu (cu o prefaţă de Ion Scurtu)", pe care le tipăreşte în 
anul 1903, la Bucureşti. 

Remarcăm în epocă intensificarea fenomenul diseminării 
creaţiei eminesciene în România, prin intermediul unor reviste 
autohtone, prin ediții de texte tipărite la diferite edituri românești, 
fenomen firesc şi explicabil. În acelaşi timp, este necesar să cunoaştem 
maniera în care a fost receptată poezia lui Eminescu în spațiul lingvistic 
de limbă germană. 

Astfel, deşi se spune că opera eminesciană este intraductibilă, 
vom întâlni în spaţiul germanic numeroase creaţii eminesciene, cărți, 
dicționare, lexicoane, lucrări colective, care au apărut la Berlin“, 
Berna“, Dortmund, Freiburgs!, Giitersloch,? Halle, Hamburg", 
Heidelberg,” Jena”, Koln“, Leer (Ostfriesl)$, Lucerna”, 
Mannheim“, MainzS!, Miinchen“?, Stuttgart”, Viena“, Weimar$5, 
Wieden“6, Wiesbaden“, Ziirich8 etc. 

Prin urmare, constatăm existenţa mai multor centre de cultură 
germane care au receptat în mod generos opera lui Mihai Eminescu, au 
tipărit studii dedicate acestuia în tiraje impresionante. 

Un rol important l-au avut profesorii de romanistică, dintre care 
amintim doar câțiva: prof. Gustav Weigand, de la Universitatea din 
Leipzis“, prof. Klaus Bochmann, tot de la aceeași universitate'0, prof. 
Rupprecht Rohr, de la Universitatea din Augsburg”! prof. Herman 
Gmelin, de la Universitatea Kiel, prof. dr. Hans Damma”?, de la 
Universitatea Viena şi mulţi alţii, inclusiv numeroasele cadre didactice 
de la catedrele de limbi romanice sau din cadrul lectoratelor de limbă 
română ale unor universităţi din Germania sau Austria. 

În acest context, vom analiza rolul cultural al Leipzigului nu 
numai în privinţa lui Eminescu, cât şi în raport cu alți cărturari români, 
care au tipărit lucrările lor la Lipsca”. 

Fără îndoială, Universitatea din Leipzig a dat strălucire acestui 
oraş, prin pleiada de absolvenți ai ei: Gottfried Wilhelm Leibniz, 
Friedrich Nietzsche, Ferdinand de Saussure, Richard Wagner, Novalis 
şi multe alte nume care au intrat în istoria ştiinţei, culturii sau chiar 
politicii! 

Încă de la sfârşitul secolului al XVIII-lea, tineri români 
(Alexandru Gheuca, diaconul Gherasim Clipa etc) sunt acceptați la studii 
în Prusia, la Leipzig”, precum şi în alte centre universitare din spaţiul 
de limbă germană. 

În timpul domniei lui Alexandru loan Cuza, statul român va 
trimite în mod frecvent bursieri la Universitatea din Leipzig (ex. Barbu 
Constantinescu, C. Dimitrescu-laşi). Aceste subvenţii vor fi acordate 
studenţilor români și după anul 1866. 

Probabil, ţinând cont de creşterea numărului de studenți români 
la Leipzig, aici apare primul ziar, tipărit în limba română, cu 
semnificativul titlu: „Fama Lipschii pentru Daţia ”, publicaţie periodică 
săptămânală, apărută din iunie până la sfârşitul anului 1827. Redactori 
au fost tinerii |. M. C. Rosetti, din Muntenia, şi Anastasie I. Lascăr, 
din Moldova, ambii studenți la medicină. 

De-a lungul vremii, la Universitatea din Leipzig au studiat ori 
au obţinut doctorate: N. lorga'€, Tudor Vianu”, 1. E. Torouţiu'$, Sextil 
Puşcariu”, Dimitrie GustiS, Pericle Papahagit!, Simion Mehedinţi*?, 
Florica Muzicescus5, Ioan S. Neniţescu5, Horia Petra-Petrescus, Ion 
Petrovici 5%, Ion A. Rădulescu-Pogoneanu 57, Demostene Russo 5, Ion 
Sân-Giorgiu 5, Lazăr Șăineanu %, C.  Dimitrescu-laşi”! , Eduard 
Gruber”, Anton Golopenţia”, H. Tiktin”, Roman Ciorogariu”, 
Romul  Munteanu%, C. Rădulescu Motru”, Theodor Capidan, 
Constantin Lacea, Toma Dicescu, C. Drăgan Iordache, alţii chiar au 
locuit o vreme la Leipzig, precum Paul Zarifopol. 

Un rol important îl va avea Institutul de Limbă Română, fondat 
de savantul Gustav Weigand %. Aceasta a fost, până în preajma 
Primului Război Mondial, cea mai importantă instituţie de predare şi 
cercetare a românisticii din afara graniţelor României. 

Sprijinit de către Bogdan Petriceicu Haşdeu, preşedinte al 


Academiei Române, filologul german a obţinut o finanţare anuală de 
6 000 lei (sporită, începând cu 1895, la un cuantum de 10 000 lei), 
pentru a întemeia Institutul de Limbă Română, în aprilie 1893, având 


caracterul unui institut privat, având o legătură formală cu 
universitatea. 


Abia în timpul Primului Război Mondial, Institutul de Limbă 
Română va fi integrat în structura universităţii, primind finanţare de 
la autorități. 

Spre sfârșitul secolului XX, acest centru de studiu al limbii 
române a avut o prodigioasă activitate. De exemplu, în perioada 1974- 
1979 la Institutul de Limbă Română din Leipzig au fost organizate nu 
mai puţin de 5 simpozioane ştiinţifice, cu participarea unor specialişti 
de la universităţile din Cluj-Napoca şi Bucureşti. Ele au continuat şi 
după anul 1989. 

Leipzig este, totodată, un important focar de diseminare a 
imaginii Luceafărului în spaţiul germanic. 

Secolul XX începea cu un doctorat dedicat lui Mihai 
Eminescu (susţinut la Leipzig de I. Scurtu, avându-l ca îndrumător pe 
celebrul G. Weigand), așa cum secolul al XIX — lea sfârşea tot printr- 
un doctorat dedicat aceluiași mare poet al românilor, susținut la 
Budapesta (1895) al celui ce avea să devină primul Patriarh al Bisericii 
Ortodoxe Române, Miron Cristea. 

În urma entuziastei primiri de care s-a bucurat lucrarea 
dedicată lui Mihai Eminescu, în limba germană, semnată de I. Scurtu, 
Prof. Dr. G. Alexici” publică la Leipzig, în anul 1906, o documentată 
lucrare dedicată istoriei literaturii române, rezervând un consistent 
capitol vieţii şi operei poetului Mihai Eminescu!%. 

Personalitatea şi opera strălucitoare a poetului nostru național 
ies în evidenţă, într-o simetrie deloc întâmplătoare, mai ales în ultimele 
decenii ale secolului al XX-lea, prin câteva reuşite culegeri lirice, 
unde opera lui Mihai Eminescu este amplu prezentă, cum ar fi, de 
exemplu, "Lyrik aus Rumănien ” Herausgegeben von Eva Behring. 
[Din lirica românească], Leipzig, Verlag Philipp Reclam jun., 
1980101. 

Chiar dacă uneori materialele care îi sunt dedicate lui Mihai 
Eminescu, mereu prezent în diverse lucrări ale editorilor din Lipsca, 
în reviste sau culegeri lirice, sunt dimensionate conform spațiului 
tipografic avut la dispoziție, numele poetului român este bine 
reprezentat, cu trimiteri la detalii biografice şi nuanţe. Fie că sunt 
medalioane literare, sumare biografii sau sinteze mai elaborate, 
privitoare la creația lui Mihai Eminescu, toate oferă cititorilor un 
binemeritat prilej de a descoperi actualitatea şi valoarea operei celui 


mai mare poet român!0?. 


Eminescu în publicaţii de limba germană 


Am arătat anterior rolul Revistei „Gegenwar?”, din Berlin 
care, în numărul XXIX al revistei, din data de 20 iulie 1878, publică 
poezia "Melancolie ” (traducerea era semnată de prinţesa E. Wedi'0:, 
mai târziu consacrată ca scriitoare, semnând cu pseudonimul Carmen 
Silva). 

Dar, oare, aceasta reprezintă prima transpunere în limba 
germană a operei lui Eminescu ? Un prim răspuns la această întrebare 
îl oferă doamna Silvia Irina Zimmermann!%, care consideră că primele 
traduceri din lirica română în limba germană ale reginei Carmen Sylva 
datează din anul 1875, acestea fiind rezultatul colaborării cu scriitoarea 
Mite Kremnitz, la care trebuie menţionată şi încurajarea venită din 
partea poetului Vasile Alecsandri. 

Ținândcontde strânsa colaborare dintre regină şi prietena ei, Mite 
Kremnitz, pot apărea unele semne de întrebare cu privire la cine este 
primul traducător, de fapt, al poeziilor lui Eminescu în limba germană? 

Un punct de vedere similar îl exprimă şi Valentin Todescu în 
lucrarea sa de doctorat „Mite Kremnitz — Un spirit german promotor 
al literaturii româneşti peste hotare” (2013), la întrebarea de mai sus 
autorul concluzionând: Mite Kremnitz are meritul ” de-a fi fost primul 
tălmăcitor în limba germană a poeziilor lui Eminescu ”.1% 

Altminteri, un martor ocular, jurnalistul britanic William 
Beatty-Kingston, primit la curtea Reginei Elisabeta, declară în cartea 
sa memorialistică, „„Monarchs 1 Have Met” (London, 1887) că primul 
traducător în germană al lui Eminescu este regina Elisabeta!%. 

Revenind la cunoscuta antologie „Rumânische Dichtungen ”, 
culegere îngrijită şi adăugită de Mite Kremnitz, retipărită în mai multe 
ediţii!07, constatăm o selecţie oarecum curioasă din operele poeţilor 
vremii. 

Într-adevăr, culegerea conţine poezii scrise atât de autori 
consacraţi, cum ar fi Eminescu, V. Alecsandri, D. Bolintineanu, de 
scriitori cunoscuţi, precum C. Negruzzi, sau mai puţin cunoscuţi, V. 
Conachi, dar şi nume care nu ne mai spun mare lucru, azi: Candiano 
Popescu, Creţeanu, Șerbănescu etc. 

Deşi am arătat că publicul şi critica germană au primit cu 
simpatie opera poetică eminesciană, referindu-se strict la debutul 
poetic eminescian în spațiul lingvistic german N. lorga dezvăluie că, 
după apariția acestei tălmăciri, în numărul următor al revistei "Die 
Gegenwart "1% un critic german îl acuza pe Eminescu de „lipsă de 
claritate și preciziune”. Să fi fost de vină poetul sau traducătorul ? 

Poezia „Melancolie” este tipărită din nou în ,„, Magazin fiir die 
Literatur des Auslandes”, în grupajul „4 Gedichte von Eminescu — 
Einsamkeit, Melancholie, Liebeslied, Der Eisvogel!%”, însă sub 
semnătura traducătoarei M. Kremnitz. 

Doi ani maitârziu, Carmen Sylva va publica „Povestea 
Codrului”, de asemeneaîn ,,Magasin fiir die Literatur des 
Auslands”!!0 , însoţind o cunoscută creaţie a poetului, cu titlul 
„Eine Satire (III) von Eminescu”, de data aceasta tălmăcită de M. 
Kremnitz ”. 1! 

Poezia „Crăiasa din poveşti” vede lumina tiparului şi la 
Bucureşti, în „„Bukarester Salon”,sub titlul ,„Mărchenkânigin ” Deutsch 
von Carmen Sylva!!2. 

De altfel, această revistă, care apare şi la Viena, în perioada 
1883-1885, a tipărit câteva poezii eminesciene, traduse în limba 


germană de aceași Mite Kremnitz: „O verweil” („,0, rămâi... ”)'':, 
"Ewiglich "(,,0O, mamă...) 4, 
„Melancholie ”,(,„ Melancolie”)!5,,T rennung” („Despărire”), 


„EinsamkeiP” („Singurătate”)!S. 


„Crăiasa din Poveşti ”, în traducerea Reginei Carmen Sylva, 
este prezentă şi în lucrarea lui Hans Grabow, „Die Lieder Aller Volker 
dZeiten ”, Hamburg, 1888 (p.566, 567-568.), figurând alături de o 
altă creație eminesciană, „Des Wăldes Mărchen”  („„Povetile 
Pădurii”). 

La puţin timp după moartea poetului, poezia „Crăiasa din 
Povești” —,„Mărchen-Kânigin” - Ubersetzt von Carmen Sylva (Cu o 
notă introductivă) se tipăreşte din nou la București în „Das 
Literarische Rumănien” |!” 

Verificând şi alte ediții ale acestei cărți '*, cum ar fi de 
exemplu aceea menţionată ca apărută la Leipzig, în anul 1883, în 
editura W. Friedrich, observăm că poeziile lui Mihai Eminescu 
lipsesc. Chiar și ediția tipărită de Carmen Sylva, la Editura Carol 
G6bl, în 1898, intitulată „Rumâănische Dichtungen iibersetzt von 
Carmen Sylva” (,„,„Poesii române traduse de Carmen Sylva”), nu 
conține nici o poezie de Mihai Eminescu. De ce oare ? 

Constatăm, de asemenea, faptul că ziarul „România Liberă”, 
tipărind în anul 1885 o biografie a scriitoarei Mite Kremnitz, preluată 
din revista „Familia”, la capitolul dedicat operei sale literare, sunt 
omise traducerile creațiilor eminesciene reunite în „Rumănische 
Dichtungen ”, ediiile 1880/1881 şi 1883119. 

A doua întrebare: Carmen Sylva a tradus „Crăiasa din 
poveşti” în limba germană, singură, aşa cum rezultă din dialogul avut 
cu ziaristul britanic William Beatty-Kingston, sau este o traducere 
comună, efectuată împreună cu Eminescu ? 

Pentru a elucida aceste aspecte, am efectuat o cercetare a presei 
din spaţiul de limbă germană. Câteva surse documentare mai puțin 
cunoscute, în limba germană, sunt păstrate la ”Staarsbibliothek zu 
Berlin”. 

Una dintre ele este ziarul „Berliner Borsen-Zeitung care 
îşi anunţă cititorii cu privire la creaţia Reginei Elisabeta, „Vârful cu 
Dor”, tradusă de Mihai Eminescu. 

BERLINER BORSENZEITUNG, 
(06.02. 1879) 


"Es ist neulich gemeldet worden, daf der Geistes zustand der 
Fiirstin Elisabeth von Rumănien zu allerlei Bedcnklichkciten Anlaf 
gebe — dieselbetrat aber nur, wie sich jetzt herausstellt, einen Opern 
verfaft. Das hochfiirstliche „„musikalische Drama '"fiihrt den Titel 
„Virful cu dor” und behandelt die Legende von Sinai. Es ist in 
Deutscher Sprache geschrieben und von Eminescu ins Rumănische 
iibersetzt, aus welcher Sprache es von dem Bibliothekar der 
Universităt; Herrn Paganini, ins Italienische iibertragen worden. 
Die Musik ist von Liubicz, dem Pianisten der Fiirstin. Der 
Impresario der Italienischen Opera, in welcher das „musikalische 
Drama". 

O ştire similară apare şi în presa vieneză, în ziarul „Neue 
Freie Presse”!?!, preluată din ziarul german menţionat anterior. 

Cititorii află că Mihai Eminescu a tradus din germană libretul 
unei drame muzicale, purtând numele de „Vârțul cu Dor”, având ca 
autoare pe prințesa Elisabeta a României, descriind legenda 
Mânăstirii Sinaia. Mai aflăm că libretul este tradus în limba italiană 
de Paganini, iar muzica este compusă de Liubicz, pianist german la 
curtea prințesei. 

Numele poetului Mihai Eminescu este scos în evidenţă și de 
redacţia unui ziar din Cehia, „Teplitz-Schânauer Anzeiger "12, care 
apărea în oraşul Teplice (Teplitz-SchOnauer, în germană). Redacţia îşi 
informează cititorii cu privire la „drama muzicală” compusă de 
prinţesa Elisabeta a României, reiterându-se informaiile apărute în 
presa din Germania şi Austro-Ungaria. 

Prin urmare, este evident că presa de limbă germană a 
contribuit la cunoașterea personalităii lui Mihai Eminescu, pe plan 
european. 


1883 Drama lui Eminescu, în surse jurnalistice de limbă 
germană 


Devenind un nume de oarecare notorietate în Germania, 
Austro-Ungaria, Franţa, Italia, Croaţia sau Cehia, situaia personală a 
poetului Mihai Eminescu este subiect de interes pentru presă. Astfel, 
acelaji ziar german, „Berliner Bărsen-Zeitung”7, publică următoarea 
notiță despre situația poetului: 

„Der Rumănische Dichter Eminescu, welchersich der 
besonderen Freundschaft der Kânigin Elisabeth von Rumănien zu 
erfreuen hatte, obgleicherRedacteur eines oppositionellen Journals, 
des ,, Timpul”, war, ist plâtzlich irrsinnig geworden. ” 

(„Poetul român Eminescu, care s-a bucurat de prietenia 
specială a Reginei Elisabeta a României, cu toate că era redactor al 
unui ziar de opoziie ,, Timpul”, a înnebunit dintr-o dată” 

Stirea este inserată şi într-un ziar de limbă germană din 
capitala Cehiei, „Prager Tagblatr”!%. Scurta notiă este identică cu 
aceea din ziarele berlineze (înnebunirea subită și prietenia cu regina 
Elisabeta). Subliniem cele două apelative folosite în acest scurt 
articol: „celebrul poet român ” şi „nefericitul poet”. 

După cum se observă, această informaie a „înnebunirii 
subite” a lui Eminescu a făcut înconjurul Europei, fiind întâlnită și 
în presa de limbă italiană. Peste aproape 6 ani, tragica despărțire de 
Eminescu este din nou ştire de breaking news în presa din străinătate. 

În ziarul „Neue Freie Presse”1% moartea poetului a constituit 
tema unui interesant articol, constituind o imagine veridică a modului 
în care a fost perceput marele dispărut în presa de la Viena, imediat 
după moartea sa. 

Necrologul publicat în acest ziar recunoaște meritele lui 
Mihai Eminescu, considerat "cel mai mare poet al României”. 
Autorul afirmă, însă, că poetul s-a născut la Botoşani, în 1849, 
susinând că acesta s-a format în şcolile austro-ungare (la Cernăuţi 
şi Blaj), la universitățile din Viena și Berlin, că a primit sprijin din 
partea „clubului literar Junimea”. 

Chiar dacă filosofia şi literatura germană şi-au pus amprenta 
asupra creaţiei lui Eminescu, opera sa este pur românească, nefiind 
o reproducere de modele străine. 

Poeme precum „Venere și Madonă”, „Epigonii”, „Împărat și 
Proletar” merită să fie cunoscute de publicul german. Articolul 
aminteşte apoi de pesimismul poetului, de activitatea sa în calitate de 
redactor al ziarului „Timpul”, de relaţiile sale cu lumea politică, de 
cauzele bolii sale, de modul în care s-au desfășurat funeraliile la 
Bucureşti etc. 


Traducătorii poemului „Luceafărul” 

După cum se ştie, datorăm Reginei Carmen Sylva primele 
traduceri în limba germană din opera lui Mihai Eminescu, tipărite într- 
un volum de poezie („„Rumânische Dichtungen ”), o culegere lirică ce 
va intra în istoria literaturii române. 

În chiar anul morţii poetului, 1889, în revista 
„Romănische Revue” editată de dr. Cornelius Diaconovici, la Viena, 
(august-septembrie 1889), este publicată biografia poetului, urmată de 
traducerea în limba germană a Poemului „Luceafărul („Der 
Abdenstern ”, p. 485 - 490), autorul - L.V. Fischer - ascunzându-şi 
identitatea sub acronimul L.V. F. Aşadar, cititorii de la Viena au fost 
primii care au cunoscut capodopera creației eminesciene, tradusă în 
limba lui Goethe, încă din anul 1889. 

Una dintre cele mai riguroase analize a 
traducerilor în limba germană a liricii eminesciene, în special a 
capodoperei sale, „Luceafărul”, a fost efectuată de Victor Morariu, în 


„a 


studiul său intitulat „Luceafărul ” în nemțeşte, publicat în „Buletinul 

Mihai Eminescu”. 
Acesta consideră că doar traducerile care redau „farmecul 
"12! sunt cele ce conferă o bună şansă cititorului din spaţiul 
lingvistic german să cunoască adevărata valoare a liricii eminesciene. 
Acesta afirmă că nu este posibilă a ierarhizare valorică a 
traducerilor, fără o analiză detaliată a fiecărei stanţe, pentru a vedea 
dacă traducerea este exactă dar în același timp poetică, sau 


originalului 


dimpotrivă, liberă, incoloră, abstractă, prost rimată etc. 

Cu toate acestea, deşi gusturile literare nu se discută, există 
voci care spun că transpunerea cea mai reuşită a poemului 
„Luceafărul” în hmba germană aparţine lui Frany6 Zoltân (1887- 
1978). Acest mare iubitor al lui Eminescu era însă şi un talentat 
scriitor şi traducător, având virtuţi de poliglot!?%. Vorbind limba 
germană la nivel de limbă maternă, el se înscrie la Universitatea din 
Viena, unde studiază, timp de şapte semestre, sanscrita, vechea 
persană şi limba chineză antică, pe lângă acestea învățând şi limba 
greacă, din care va traduce magistral. Are peste 65 de volume de 
traduceri, inclusiv din limba arabă sau chineză. Odată cu timpul, 
interesul pentru opera eminesciană a crescut în mod constant, 
amplificat prin publicarea a numeroase studii sau traduceri din opera 
sa în limba germană!%, semnate de: Georg Adam, Matei Albastru, 
Wolf Aichelburg!*, Fritz Behr!!, Eva Behring, Alexander Benedict, 
Helene Benedict, Lotte Berg, Fr. Bergamenter!*?, Bianca Bican!*%, 
Artur Bosch, Werner Bossert, N. N. Botez!%%, Martin Brand, Franz 
Johannes Bulhardt, Karl Theodor Busch, Georg Cojerean!55, Giinther 
Deicke, Hans Diplich, Ernst-Jiirgen Dreyer 156 Carol Drimer, Roland 
Erb!*7,Walter Fabius, Horst Fassel!*5, Ludvig Vinzenz Fischer!“ 
Albert Flachs!%, ZoltânFrany6!%, Dieter Fuhrmann, Emanuel 
Grigorovitza, Lazar Gusho!%?, Otto Hausser, Alfred Kittner, Mite 
Kremnitz, Alfred Klug, Hedy Medrea, Peter Neuhofer!%%, Ewald 
Ruprecht Korn, Hortense Mateescu, Alfred Margul -Spelber!“*, Hans 
Mokka, Jakob Paul Molin, Viktor Orendi- Hommenau!%, Oscar 
Pastior, 1. Pătrăscoiu!“% , Gerty Rath, Wilhelm Rudow, Konrad 
Richter!“7, M. J.Rosenkranz, Dieter Roth, Hermann Roth, Simone 
Reicherts Schenk, Christian Wilhelm Schenk, Georg Scherg, 
Maximilian W. Schroff!%5, Ingeborg Seidel, Joachim -Peter Storfa!“, 
Fritz Sohr, Olvian Sorocean!5, Carmen Sylva, N. Tcaciuc-Albu, V. 
Teconţia!S!, L. Tomaiagă!*?, Imm. Weissglas 15, Alfred Noyer — 
Weidner, Klaus Weitman, Christine Wolter etc. 

Întâlnim chiar absolvenţi ai unoruniversități din Germania, care 
scriu studii aprofundate, în limba germană, dedicate personalității 
poetului. Amintim pe Prof. dr. Friedrich Lang (studii la Universitatea 
Leipzig), autorul unei lucrări cu titlul "M. Eminescu als Dichter und 
Denker”5 , pe Walter Biemel (specializare la Universitatea din 
Freiburg) cu studiul „Eminescu, Friedrich Schlegel, Kleist"!55, 
Thomas Friihm (studii la Univ. Leipzig, Heidelberg, Bonn, Tiibingen), 
autorul studiului „Schopenhauers Einfluss auf Mihai Eminescu”.15 


Perioada interbelică — traduceri ale operelor 
eminesciene, tipărite de edituri germane 


Aşa cum am arătat în paragrafele precedente, literatura 
germană a receptat pozitiv creaţia eminesciană, indiferent de 
conjunctură sau perioadele istorice prin care au trecut cele două ţări, 
Germania şi România. 

În urmă cu aproape opt decenii, schimburile culturale 
româno-germane au cunoscut un reviriment vizibil. 

Este perioada în care numeroşi autori români sunt traduşi în 
limba germană: T. Arghezi (,„„Inschrift iiber eine Tiir”, trad. Ad. 
Heltmann), Lucian Blaga („Pan”, trad. H. Zillic), Nichifor Crainic 
(„Zueignung”, trad. H. Zilling), lon Minulescu („„Aguarell”, trad. Ad. 
Heltmann), Cezar Petrescu ( „Verfinsterung ” — Întunecare -, frag. 
Vol 2, Cap.1, trad. Ad. Heltmann) ş.a. 

Într-o notă publicată de revista „Europăische Literatur ” 
(„Țara” culturală. Recenzii)!S cititorii sunt anunţaţi că „Wiener 
Verlagsgesellschaft” (Societatea Editorială Vieneză) pregăteşte 
traduceri în germană din operele marilor scriitori români, între care şi 
Mihai Eminescu (Lyrische Lese / Antologie lirică)!58. 

Deşi lumea se pregătea de război, la rândul lor, editorii din 
Lipsca tipăreau cărți de poezie românească, desigur la loc de frunte 

fiind cunoscute poeme eminesciene. 

Despre aceste intenții aflăm în articolul "O importantă 
contribuţie la răspândirea operei lui Eminescu. Profesorul cernăuţean 
L. Tomaiagă a realizat cea mai perfectă traducere a poeziilor marelui 
nostru bard naţional. Oferta unei case de editură din Leipzig”. 1% 

Unele dintre poeziile propuse a fi cuprinse în această culegere 
apăruseră deja în „Revista Fundațiilor Regale”, iar o editură din 
Leipzig propunea tipărirea lor în volum. 

Efervescenţa era atât de mare încât, aşa cum aflăm din textul 
unei scrisori publicate în urmă cu ani, G. Galaction îi propunea lui G. 
Ibrăileanu să scrie prefața la o ediţie a poeziilor lui Mihai Eminescu 
aflată sub tipar la Leipzig!50. 

Un punct de atracție maximă printre traducători îl reprezintă 
capodopera „Luceafărul”. De aceea, această bijuterie, tipărită pentru 
prima dată la Viena, în Almanahul Societății României June (aprilie 
1883), considerată sinteza creaţiei eminesciene şi o capodoperă 
absolută a literaturii române!S!, a fost tradusă de numeroşi tălmăcitori, 
printre care: Edgar von Hertz (1893)1%, Mite Kremnitz, L.V. Fischer, 
Maximilian Schroff!$3, L. Tomaiagă!S, Albert Flachs, Konrad 
Richter (1937), G. Deicke!% (1964), Zoltan Frany6 (1972)15%, Ernst 
— Jiirgen Dreyer! (1999)ş.a. 

Acestei liste de traducători, se adaugă acum un nume nou: 
Hermann Emst Gustav Gmelin (1900-1958). Doctor în litere la 
Heidelberg (1927), profesorul universitar H.E.G. Gmelin a fost 
profesor la Universitatea din Kiel (1935-1958). Considerat drept unul 
dintre cei mai buni specialişti în studii de romanistică ai secolului al 
XX-lea, specializat în literatura italiană şi istoria culturii, Hermann 
Gmelin a dăruit iubitorilor de frumos una dintre cele mai reușite 
traduceri a Divinei Comedii a lui Dante Aligheri, conținând comentarii 
foarte utile pentru înţelegerea acestei capodopere. 


„Der ABENDSTERN” von Eminescu 


Traducerea capodoperei eminesciene se află la Arhivele de Star 
Saxone- Leipzig, având cota: 21076 Quelle & Meyer, 
Verlagbuchhandlung, Leipzig, No. 090 Das Manuskript des Gedichts 
„Luceafărul ” (Abendstern) von Mihai Eminescu . 


von Eminescu 
Ubersețst von Hernam Omolin 
So wie eo einst in liimohen war, e odață ca 'n povești, 


So wie m Hiemnals-Zeiten, ca 
grossen lerrscherhaus Din rude mari eşti 
Midchene o ramasa fata, 


Sie war der Eltern cinzig Kind, Şi era ura la i 
Herrlichsate în Allem 1 mânâra "n toate cele, 
sezia giziet eich în hor Cum e Yocioara între sfinți 
Den lonă gleich vor . Sezen. Şi dana între stele, 


Vom Dunkel priioh' Din umbra res: elor bolți 
Zrt t Sante Sa 
fă ceia wo mase inde si PE rd "n co01$ 
Abendstern 
aa ant “net 30. ii Moap oaie pei 
Er aufste ună 8 i med straluce 
Und wie er dunkle Sohiffe Tibet ze cazele căriri 
Auf viclbewegten Pfaden, iti negre duce. 
heut, ună horgen neu,]l vede azi dă porn a 
se a ÎN Verinneea * Antfel 1 do 
pre ala ee senat die Woche 1anp, Jar cl pri pp APR 
Vară ihn das Midohen teuer, șa pa a 


sich die Arne sțiitzt caer 
e fue rpm Sehlifen, '  Visână, ale ei tâmple, 
Da warden în und Hera izinay ste că țări 
So gans erfulit mit idebe, Şi mufletu=i se umple, 


michtig int er doch entbrannt tgp fa Fete e 
i An jeden neuen Abend Să 33 zii auf 

Lă 

In Schatten ihrer Papei 8 i zi ca Depeche ee castel 


Ver sie îhn dort enen. 
p ei 
e Pre Ag eee folgt er ihr sojşi ză cu pas re urma 


einen mers cer beu ata Tesfind! reci! pe-a scântei | Aa 
ra dz heisser Gu O mreniă de văpaie, 


Und wenn:das a a ue Je 9 ta 1 m ste rea 
Sich ausstr den lager, Copila să ge 
Streicht ex mit m a ihre Brust a ia manie pe pă piept, 
mă cohlicest ihr sanft dle Mimpern, Inchide geana dul 
Er flicast herab auf îhren Leib Şi din oglindă 
einen Strei? Pe 


ge revarsă 
sut înzee Augen vipere A Pe mari, bătiind Închiși, 
Auf înr t gerichtet, fața ei 


Pe ei întoarsă. 
Sie schaut ihn unter Lăchein an, za 41 privea că a P 
se psist că tâă în în del tran Sas oruzra păare în 
o foilgt er tir 
i dar ntre d prinda, 


Sie aber spricht zu îhn im Schlaf lar ca vorbind cu el ce ai 
eânen Oftână din 
m grei ză "0, „dulce-a  Tophai mele Mag 


nht 1? Vâni 


"Du lieder Herre „einer Nacht, 


Dan 'Toma Dulciu 
12.02.2021 

Note 


31. Ion Gherghel „Goethe în literatura română ” (Acad. Rom. Mem. Seci. Lit., 
Seria III, Tom. V, Bucureşti, 1930-1931, p. 243 - 411), trece în revistă în amplul său 
studiu înrâurirea culturii germane asupra literaturii române în veacul al XIX-lea 
şi al XX-lea, precum şi traducerile consistente din clasicii literaturii germane 
(Heine, Shiller, Goethe, Hâlderlin, Novalis, Chamisso, Rainer Maria Rilke, 
Brecht, Kotzebue, Lessing, Auerbach, Brentano, Mann etc), care au generat 
reminiscenie literare în poezia și proza românească. 

32. În arhiva Moses Gaster de la Institutul de Balcanistică din Berlin există 
pagini eminesciene de interes pentru biografia Luceafărului (doc. 6093 a). M. 
Gaster a fost colaborator al „Convorbirilor literare”. Îşi trece doctoratul la 
Leipzig, în 1877, cu o teză de fonetică istorică românească şi, din anul următor, 
devine colaborator al revistei lui G. Grober  „Zeirsehrift fur romanische 
Philologie”, unde-şi publică teza de doctorat. Revenit în (ară, participă la șediniele 
Junimii, fiind prietenul lui Eminescu, de la care a împrumutat sau cumpărat vechi 
manuscrise, pe care apoi le-a vândut Bibliotecii Academiei Române. (cf. Mazilu, 
Dan Horia, "Fondul Moses Gaster de la Biblioteca Academiei Române”, Valori 
bibliofile, 2006, p. 151-153), 

33. Cea mai cunoscută arteră de comerț bucureşteană se numește Lipscani, după 
numele negustorilor și mărfurilor venite din Leipzig. Denumirea a ajuns în limba 
română prin filieră slavonă, Lipsca însemnând „locul cu tei”. 

34. Doc 603 — „Documente”, sfârşitul sec. XVIII, relative la patru negustori 
revoluționari greci care aveau legături cu Țara Românească (Tit. L. 13). 

35. Ms 615 — „„4ethicus Histricus, Cosmographia”, sec. IV, cuprinzând 
informaţii despre aşezările din Scythia Minor, vechi toponime dobrogene, date 
despre farmacopeea locală etc. Copie prescurtată a versiunii latine, executată în 
scriptoriul catedralei din Freising, 764-784; Doc 616 — "Sbornic muzical, scris la 
mănăstirea Putna ante 1579”. Notaţie psaltică, text în limba slavonă (ms. sl. 12). 
Cuprinde şi trei cântări deTheodosie [Zotica], compozitor român (f. 7v , 25, 93v 
>); Doc 614 — „Matricole ale studenţilor din Țările Române care au învăţat la 
Universitatea din Leipzig în sec. XV-XIX”, între care I. Popescu (1860), Z. Boiu 
(1860-1861), N. Cristea (1861-1862), G. Petreanu (1863), |. Popea (1863-1864) 
ş.a. ; 

36. Bilanţul tragic a înregistrat 1.067 clădiri comerciale, 472 clădiri de fabrică, 
56 școli, 9 biserici, inclusiv 58 din cele 92 departamente ale Universităţii din Leipzig 
au fost lovite şi parțial distruse, printre ele şi primul laborator de psihologie, fondat 
de Wilhelm Wundt. 

37. Luceafărul”, traducere Hermann Gmelin, Arhivele de Stat din Leipzig 
(Arhivele de Stat Saxone), mss. 90 ( 21076 ), fond Editura Quelle & Meyer 
Verlagbuchhandlung. 

38. 1. Negruzzi aminteşte într-o scrisoare din 1/13 martie 1875 despre 
colaborarea tânărului bibliotecar Eminescu la Enciclopedia  Brockhaus: 
"Eminescu lucrează mereu la Brockhaus." Alte detalii le înfăţişează însuşi 
Eminescu în declaraţiile date în faţa judecătorului de instrucţie P. Stoica în infamul 
proces intentat de adversarii politici ai lui T. Maiorescu privind așa zisa dispariţie 
a unor cărţi din inventarul Bibliotecii din Iaşi (9 nov. 1876): "Am avut trebuință 
zilnică de două feluri de cărţi 1. biografii ale bărbaţilor din România, pentru 
colaborarea la Dicţionarul enciclopedic Brockhaus 2. cărți de proză şi poezie 
română pentru culegerea bucăţilor necesare pentru o carte de lectură ... Drept 
probe păstrez corespondenta cu librarul Brockhaus şi manuscriptul proiectatei 
cărți de lectură." (Eminescu în documente de familie, ed. Gh. Ungureanu, 
Bucureşti, 1977, p. 405). 

39. Fassel, Horst,, Eminescu și colaborarea la Brockhaus”, România Literară, 
33, nr.31, 2000, p. 23,78. 

40.  BA.R. Mss. rom. 4850, f. 8-10. 

41. Tânărul Eminescu suplineşte pe A.D. Xenopol, predând un curs de logică 
la Institutul Academic de la laşi (1875), fiind astfel coleg cu Nicolae Culianu, 
Petre Poni, Gheorghe Cobâlcescu, A.D. Xenopol, loan Melic şi alţi membri ai 
Societății Junimea. 

42. Cf. „Școala Română”, nr. 2, an |, Sibiu, 9 ian.1876, p.16. 

43. La Biblioteca Academiei Române (Manuscrisul 2.255) s-a descoperit o 
scrisoare, expediată din Leipzig, la 12 iulie 1875, adresată „Domnului bibliotecar 
M. Eminescu la laşi”, semnată „F. A. Brockhaus”.Documentul fost prezentat de 
Mariana Petrescu-Popa în revista „Manuscriptum”, nr. |, 1983. 

44.  Brockhaus' Konversationslexikon, F: A. Brockhaus în Leipzig, Berlin und 
Wien, 14 Auflage, 1894-1896. 

45. Sursa: http://www.retrobibliothek.de/retrobib/seite.html?id=113909. 

46. loan Maiorescu, tatăl criticului T. Maiorescu, doctor în teologie al 
Universităţii Viena, a fost şi el contributor, scriind articolul „Moldau und 
Wallachei”, în Karl von Rotteck und Karl Welcker, „Staars-Lexikon. 
Encyelopădie der sămmtlichen Staatswissenschaften fiir alle Stande, dritte 
Auflage, Bd. I ”, Leipzig, Brockhaus, 1864. 

47. Mai târziu, Meyers Neues Lexikon. Vol. I-VIII. Leipzig, VEB, 1959 
(Bibliographisches Institut), prezintă numele a 40 de scriitori din literatura 
română, printre ei figurând, la loc de cinste, şi Mihai Eminescu. Apărut sub egida 
Institutului Bibliografic din Leipzig, “Lexikon der Weltliteratur. Fremdsprachige 
Schriftssteller und anonyme Werke von den Anfăngen bis zum Gegenwart”, editor 
Gerhard Steiner, Leipzig, 1965, cuprinde numele a 20 de scriitori români, printre 
care şi Mihai Eminescu. În 1972, sub egida Bibliographisches Institut, este tipărit 
la Leipzig un nou dicţionar, sub titlul Lexikon Fremdsprachige Schrifisteller 
[Editat de Gerhard Steiner, sub redacţia ştiinţifică a lui Herbert Greiner-Mai]: 
„Dicţionarul scriitorilor de limbă străină” conţine un articol despre viaţa şi opera 
lui Mihai Eminescu. 

48.  G. Weigand, „, Jon Creangă 's Harap Alb”, Leipzig, Johann Ambrosius 
Barth, 1910; text în românește şi traducere în limba germană. 


MUZEUL PRESEI ROMÂNEȘTI 


Il. Carmen Sylva. „Rumânische Dichtungen (Poeme românești), deutsch von 
Carmen Sylva, hrsg. und mit weiteren Beitrăgen versehen von Mite Kremnitz”, |. 
Auflage, Krâner, Leipzig, 1881. 

2. În 1889, creaţia lui Eminescu, tradusă de Mitte Kremnitz, este inclusă în 
culegerea „Das buch der Liebe ”, editată de Heinrich şi Julius Hart, Leipzig, Verlag 
Otto Wigand, 1889, p. 447- 448 p. 

3. Dito und Idem, „Aus der rumânischen Gesellschaft”, (Din societatea 
românească), 2 vol., Kroner, Leipzig și Bonn, 1882; 
„Ausgewanderte ” (Emigranta), Krâner, Leipzig, 1890; Strauss, Bonn, 1890, „Ana 
zwei Welten”, von Dito und Idem (Carmen Sylva şi Mite Kremnitz), Leipzig, 
Wilhelm Friedrich, 1884. Id. ed. Bonn, Emil Strauss, 1836, 1888, 1898, 1899, 1901, 
„Astra ”, Roman von Dito und Idem (Carmen Sylva și Mite Kremnitz), Bonn, Emil 
Strauss, impr. Leipzig, 1886. 

4. Irineu Mihălcescu, viitor ierarh al Bisericii Ortodoxe Române: ,„ Thisavros 
tis Orthodoxias. Die Bekenntnisse und Wichtigsten Glaubenszeugnisse der 
griechisch  orientalischen  Kirche, im  Originaltext,  nebst  einleitenden 
Bemerkungen ”, Leipzig, 1904. ! 

5. „Chrestomatie romaine. Textes imprimes et manuscrits du XVI-me au XIX- 
me siecle. Specimens dialectales et de litterature populaire accompagnes d'une 
introduction, d'une grammaire et d'un glossaire roumain-francais de M. Gaster. 
Tome I. Introduction, grammaire, textes (1550-1710), Leipzig, (F. A. Brockhaus; 
Bucuresci: Socecu & Co. (Impr. de F. A. Brockhaus), 1891; Tome II, „7extes (1710- 
1830), dialectologie, litterature populaire glossaire ”, Leipzig, F. A. Brockhaus; 
Bucuresci, Socecu & Co. (Leipzig, Impr. de F. A. Brockhaus), 1891. 


6. „Enciclopedia română ”. 

7. Artur Gorovei, „ Credinţi şi superstiții ale poporului român”, Socec & 
Pavel Suru, Otto Harrassowitz, Gerald & Co., Bucureşti, Leipzig, Viena, 1915. 

8. Traian Bratu, „Cărţile populare germane la români”, Leipzig, 1936. 

9; Gheron Netta, înscris la Universitatea Comercială din Leipzig, absolvită 


în 1914, cu o lucrare de diplomă cu titlul „Handelsbeziehungen zwischen Leipzig 
und Ost- und Siidosteuropa bis zum Verfall der Warenmesse “ (Relaţiile comerciale 
între Leipzig și Europa de sud-est până la decăderea târgului de mărfuri). 

10. Schalk Bibliothek, Heft 5, Leipzig, 1881. 


II. Acest pseudonim aminteşte de numele reginei: Elisabeth de Wied. 

12. „Die Gegenwart” , nr. 29, din 20 iulie 1878. 

13. „Magasin fiir die Literatur des Auslands ”, t. 97, p. 289. 

14 O nouă ediţie a cărţii „Das buch der Liebe ” este pregătită de Heinrich şi 


Julius Hart, Leipzig, Verlag Otto Wigand, 1889, M.Eminescu, p.447- 448. 

15. p. 566, 567-568. 

16. „Familia” an XXVI, nr. 1/1890, din 7/19 ianuarie, p.10 

17. Articolul dedicat lui Mihai Eminescu apare la data de 26 februarie 1879. 
18. „Vârful cu dor”, baladă trad. de M. Eminescu în 1878, păstrată în B.A.R. 
mss.2.254, f. 125 a, publicată de Il. Chendi, în M. Eminescu, „Poezii postume”, Ed. 
II, Bucureşti, Minerva, 1905, p. 238 şi de A. C. Cuza, în „M. Eminescu, Opera 
complete”, laşi, Libr. 1. V. Ionescu N. Georgescu, 1914. 

19. Revista "Convorbiri Literare”, ale cărei format, obiective, tiraj au fost 
stabilite de Maiorescu şi Negruzzi, avea un conţinut divers: subiecte de literatură, 
critică literară dar şi teme ştiinţifice. Formal, "Convorbiri Literare” se voia o replică 
autohtonă a celebrelor publicaţii “Revue des deux mondes” şi “Deutsche Revue”. 
20. Tirajul iniţial al revistei era de 300 de exemplare, dintre care o parte erau 
trimise gratuit la biblioteci şi şcoli din Imperiul Austro-Ungar. Preţul era 
descurajant: | galben în România, în schimb studenţii români din Austria beneficiau 
de o reducere substanţială: 4 florini. 


21. G. Călinescu, „Das Leben Mihai Eminescus Mit einem Bildanhang”, 
Verlag Bukarest Jugendverlag, 1967. 
22. „Nicht reut es nicht... Nachdichtungen aus der rumănischen und 


Weltliteratur [Nu regret nimic... Prelucrări din literatura română şi universală], 
Bukarest, Kriterion Verlag, 1987. Cuprinde: Wunsch [Dorinţa]; Mortua estl; 
Meinen Kritikern [Criticilor mei]; Einsamkeit [Singurătate]; O, Mutter... [0O, 
mamă]; Von den vielen... [Dintre sute de catarge]; Schlummermatte Vogel 
[Somnoroase  păsărele]; Leb' wohl [Adio]; Ich schwieg... [lubind în 
taină...]; Wăldchen... [Ce te legeni...]; Sterne bespriihn... [Stelele-n cer...]. 

23. „Geschichte der neuren rumănischen Literatur. Mit 20 Abbildungen. Aus 
dem Franzosischen iibersetzt und  durchgesehen von Wolf Freiherr von 
Aichelburg”, Wien, Wiener Verlag, 1943, XI, 10 f. ilustr. (Beitrăge zur Kultur und 
Geistesgeschichte Sâdosteuropas 1). Capitol consistent despre Mihai Eminescu. 
24. „Die Ausdruckswerte der rumânischen Sprache”, Jena und Leipzig, 
Verlag von Wilhelm Gronau, 1939. (Vom Leben und Wirken der Romanen. II. 
Rumâănische Reihe, Heft 15). Vorbind despre estetica limbii autorul foloseşte 
numeroase texte din opera lui Mihai Eminescu. 

23. „Lirica de idei” - Disertaţie în vederea dobândirii titlului de doctor la 
Facultatea de Filozofie din Leipzig. Tipărită în româneşte la Bucureşti, Edit. 
Univers, 1974, 165 p. (Eseuri). Pornind de la poezia lui Mihai Eminescu, Ce e 
amorul”, a cărei primă strofă defineşte iubirea, autorul extinde discuţia, făcând 
comparații cu creațiile poetice ale lui Lamartine şi Shelley, p. 54-55. Din păcate, 
Panait Cerna s-a stins din viaţă la Leipzig, în anul 1913. 

26. "Mihai Eminescu 's Leben und Prosaschriften”, teză de doctorat, sub 
îndrumarea lui Gustav Weigand, tipărită la Leipzig în 1903. Definit de Perpessicius 
ca fiind "Adevărat și conştiincios editor ştiinţific", |. Scurtu oferă cititorilor de 
limbă germană „cea dintâi bună biografie a unui scriitor român ” (N. Iorga). 

27. Neue deutsche Ouellen bei Mihail Eminescu. [Noi izvoare germane în 
opera lui M. Eminescu], Jena und Leipzig, Verlag von Wilhelm Gronau, 1941. 
(Vorăffentlichungen des Deutschen Wissenschalfilichen Instituts in Bukarest. 
Vortrăge, 2). 

28. Alexander Bogdan, „Die Metrik Eminescus”, Diss., Leipzig, 1904, în 
Anuarul institutului de limba română din Lipsca, 1904. Autorul analizează rolul 
metricii gramaticale şi al metricii poetice, care contribuie la expresivitatea liricii 
eminesciene, prin întrebuinţarea măsurilor şi dispunerea accentelor. 

29. Eminescu, Gedichte, Verlag des „Rumânischen Loyd”. 

30. „Die Weintraube. Rumânische Erzăhlungen. Herausgegeben von Sextil 
Puşcariu [Ubersetzung aus dem Rumănischen] ”, Berlin, Wien: Karl M. Bischoff, 
1943. Cuprinde: Am Namenstag [La aniversară], p. 117-127 ; 

86. Jaspert, Reinhard: Lyrik der Welt. [Din lirica universală]. Vol. II. Berlin, 
Safari- Verlag, 1948, 753 p. Cuprinde: Klage des Hochwaldes [Ce te legeni], trad. 
Konrad Reichter, p. 704, Draussen ists Herbst [Afară-i toamnă], trad.Otto 
Hausser, p. 706, 

87. Maurer, Georg: ,„Rumănien erzăhlt. Einblick in die rumânische Literatur ”, 
(România povesteşte. Privire asupra literaturii române)  [Ausgewăhlt und 
zusammengestellt von...]. Berlin, 

88. Volk und  Wiessen Volkseigener Verlag, 1955. (Literatur der 
Volksdemokratien Band 5). Cuprinde: Kaiser und Proletarien (fragment), 
92; Wiedersehen [Revedere], 96; Uber Wipfel... [Peste vârfuri], 97; Was zauderst 
du? [De ce nu-mi vii], 98; Der Weiher [Lacul], 99; Schlafverlorene Vogelein 
[Somnoroase păsărele], 100. 

89. Ediţia a Il-a, 1967, Frankfurt am Main — Hamburg, Fischer-Biicherei; 
90. Die Gliicksmiihle. Klassische rumăânische Erzăhlungen. [Moara cu noroc. 
Povestiri clasice româneşti]. Ausgewăhit und iibersetzt von Dr. Jakob Paul Molin. 
Yorwort und Biographien von Romul Munteanu. Berlin, 


91. Buchverlag „Der Morgen”, 1959, 424 p. Cuprinde: Ein Mădchen wirbt 
um Liebe [Cezara], p. 194-227; 
92. Trănen und Rosen. [Lacrimi şi trandafiri]. Krieg und Frieden im 


Gedichten aus fiinf Jahrtausenden (Lacrimi şi trandafiri. Război şi pace oglindite 
în poeziile din cinci secole). Ausgewăhlt und herausgegeben von Achim Roscher. 
Berlin, Verlag der Nation, 1965. Cuprinde: Engel und Dămon [Înger şi demon], 
trad. Konrad Richter, p. 149. 

93. Ediţia a Il-a, 1967; 

94. Der Prinz aus der Trâne. Rumăânische Kunstmărchen (Ausgewăhlt und 
kommentiert von Klaus Hammer, Mit 34 Illustrationen von Peter Nagengast). [Făt- 
Frumos din lacrimă. Basme româneşti Culegere şi comentarii de Klaus Hammer. 
Cu 34 de ilustraţii de Peter Nagengost]. Berlin, Riitten Loening, 1976, 34 f. pl. 
Cuprinde: Der Prinz aus der Trâne [Făt-Frumos din lacrimă]. Trad. Alfred Klug; 
Călin der T6lpel [Călin Nebunul]. Trad. Wolf Aichelburg, p. 228-268. Ed. a 2-a: 
1981, cuprins identic; 

95. Die Feenkânigin. Mărchen rumânischer Dichter [Zâna Zânelor. Povestiri 
ale poeţilor români], Berlin, Der  Kinderbuchverlag [1976]. Cuprinde: Kalin der 
Tâlpel [Călin Nebunul], trad. Ingeborg Seidel, p.165-185. 

96. Ernst - Jiirgen Dreyer, „Der Abendstern: Gedichte” ; Rumânisch-Deutsch, 
mit einem Nachwort von Geraldine Gabor und Ernst-Jiirgen Dreyer. - Rumănisch- 
Deutsch [auflage], Mainz: Dieterichsche Verlagsbuchhandlung, 1999. 

97. Kindlers Literatur Lexikon. Vol. VII. Ziirich, Miinchen, Kindler Verlag, 
1965-1972. Date despre Mihai Eminescu, precum şi comentarii sumare referitoare 
la nuvelele Cezara şi Geniu pustiu, în cadrul capitolului Rumânische Literatur, 
redactat de prof. Block, p. 216-221; 

98. Biographisches Lexikon zur Geschichte Siidosteuropas. Editat de Mathias 
Bernath şi Felix V. Schroeder. Vol. . Miinchen, Oldenburg, 1974, p. 458-459. 
Articolul despre Mihai Eminescu este scris de Aneli Ute Gabanyi; Aneli Ute 
Gabanyi; Radler. Band 5. Herausgegeben von Walter ns. Miinchen, Kinder Verlag, 
1989, Paginile consacrate lui Mihai Eminescu conţin o bibliografie critică şi 
articole despre: Călin (file din poveste), Cezara, Făt-Frumos din lacrimă, Geniu 
pustiu, Luceafărul, Panorama  deşertăciunilor, < Sărmanul Dionis, Scrisorile, p. 
181-186. 

99. Felden, Erich: ,„,„Doch immer behalten die Quellen das Wort. Lirik-Brevier 
der Weltliteratur "[Dar totdeauna izvoarele au cuvântul. Breviar liric din literatura 
universală], Stuttgart,  Rottacker,  [1947].Cuprinde:  Abendsmiide Vogel 
[Somnoroase păsărele], p. 97; 

100. Lexikon der Weltliteratur. Band I. Dritte neuarbeitete Auflage, Stuttgart, 
Alfred Kroner Verlag, 1988, Mihai Eminescu prezenta succint cu o fişă 
biobibliografică, p. 424-425. 

101. „Die Weltliteratur Biographisches, literarhistorisches und biographisches 
Lexikon in Ubersichten und Stichwărtern. Herausgegeben von E. Frauwallner, H. 
Giebisch und E. Heinzel,,, Band 1. Wien, Verlag Briider Hollinek, 1951. Eminescu 
are aici o notă biobibliografică, p. 434-435; Braun, Felix: Die Lyra des Orpheus. 
Lyrik der Vâlker in deutscher Nachdichtung. [Lira lui Orfeu. Din lirica popoarelor 
în reversificare germană de Felix Braun]. Wien, Zsolnaj Verlag, 1952, 985 p. 
Cuprinde: Warum wiegst du dich, o Wald? [Ce te legeni...], trad. Georg 
Drozdowski; Mortua est!, trad. Franz Jost, 901-903. Ediţia a Il-a, Wien-Hamburg, 
1963; Franyo Zoltan, Rumânische Lyrik. Eine Auswahl, iibersetzt und 
herausgegeben von Franyo Zoltân.  [Prefaţă de Perpessicius]. Wien, Bergland 
Verlag, 1969. 

102. Lexikon der Weltliteratur. Weimar, Weimar Volksverlag, 1963. Literatura 
română este reprezentată de 14 scriitori, printre care şi Mihai Eminescu. La 
Freiburg, în cadrul Rumanisches Institut se găseşte manuscrisul - MS 359 - 
conţinând poezia Criticilor mei, [circa 1876-1877], text autograf eminescian, 
dedicat reginei Carmen Sylva. 

103. „Orient und Occident”, Wieden, s.a. 

104. Brockhaus Enzyklopădie in zwanzig Bănden, Wiesbaden, 1968. În articolul 
dedicat lui Mihai Eminescu, se consemnează că trăsătura de bază a liricii 
eminesciene este resemnarea pesimistă, ca urmare a unei răzvrătiri eşuate, apogeul 
artistic fiind poemul Luceafărul (Der Abendstern); Pongs, Hermann: Lexikon der 
Weltliteratur  Handworterbuch der Literatur von 4-Z, Wiesbaden, E. Englisch 
Verlag, 1984, Mihai Eminescu figurează cu o scurtă notă biografică şi cu poezia 
Dintre sute de catarge, în versiunea germană a lui Hermann Roth. 


105. „Schweizer Lexicon in sieben Bânden”, Ziirich, 1945-1948. Vol. UI 
cuprinde un articol despre Mihai Eminescu cu caracter biografic, însoţit de Foto 7, 
p. 1 522. 


106. Gustav Weigand a înființat la Leipzig, în 1893, Institutul pentru Studiul 
Limbii Române, fiind ales, cu un an înainte membru de onoare al Academiei 
Române. 

107. Prof. Klaus Bochmann a primit funcţia de şef al catedrei de limba română 
de la Universitatea Leipzig, în 1978. În anul 2005 a înfiinţat Institutul Moldova în 
cadrul Universităţii din Leipzig, alături de dr. Vasile Dumbravă. 

108. „Eminescu in a European context” | Univ. Augsburg, 1988; Southeast 
Europe Ges. I. Constantinescu (ed.) With contribution from Rupprecht Rohr. (în 
limba germană). 

49. Hans Damma, „Aspecte din activitatea studentului Eminescu la Viena 
(1869-1972) ”, Unirea, Wien, 2/1989, p. 10-11. 

50. Carmen Sylva, „Sappho”, Leipzig, F. A. Brockhaus, 1880; idem, 
„Hammerstein”, Leipzig, F. A. Brockhaus, 1880; idem, „Sturme”, Bonn 1881, Emil 
Strauss, Impr. Breitkopf und Hartel, Leipzig; idem, „Jehovah”, Leipzig, Wilhelm 
Friedrich 1882; idem, „Meine Ruh” [377 poezii]. Mit einem Titelbild, Imprim. W. 
Drugulin, Leipzig 1883. 


SI. Cancelarul german, Angela Merkel este absolventă a Universității din 
Leipzig. 
52. D.C. Amzăr, „Studenţi români la Universitatea din Leipzig”, Cercetări 


literare, publicate de N. Cartojan. Vol. V., Bucureşti, Monitorul Oficial şi 
Imprimeriile Statului, 1943. 


53. Obține doctoratul în istorie la Universitatea din Leipzig (1893). 
54. Studii la Univ. din Leipzig (1920). 
55. I. E. Torouţiu, „Deutsch-Rumănisches Taschenwârterbuch”, Lepzig, 1912; 


„Rumânisch-Deutsches Taschenwoârterbuch”, Leipzig, 1912. 

56. Studii la Leipzig (1895-1899), unde îşi dă doctoratul cu Gustav Weigand. 

57. D. Gusti, întemeietorul sociologiei româneşti. Din 1900, studiază la 
Leipzig, unde obţine titlul de Doctor în filosofie cu disertaţia „FEgoismus und 
Altruismus. Zur soziologischen Motivation des praktischen Wollen ”. 

58. Studii la Univ. Leipzig, unde îşi ia doctoratul în filosofie. Colaborează la 
„Jahresbericht des Instituts fiir rumânische Sprache zu Leipzig ”. 

59. Doctorat la Leipzig cu teza „Uber die kartographische Induktion (1899)”. 


60. A studiat la Conservatorul din Leipzig cu maestrul Robert Teichmiiller, aici 
fiind celebra şcoală de pian germană de la Leipzig. 

61. Doctorat la Universitatea din Leipzig, cu o teză despre Spinoza: „Die 
Affektenlehre Spinoza 5”, (1887). 

62. Doctorat la Leipzig, sub îndrumarea lui Gustav Weigand, cu o teză espre 
viaţa şi opera lui I. L. Caragiale (1910). 

63. Două semestre de studii filosofice la Leipzig şi Berlin, avându-i ca prof. 


deW. Wundt, Volkelt, Fr. Paulsen, W. Dilthey. 

64. Dr. în filosofie al Univ. din Leipzig (1901), cu o teză despre V. Conta. 
Tipărită sub titlul „Uber das Leben und die Philosophie Contas ” (Leipzig, 1902). 
65. Studii la Univ. din Leipzig, unde îşi dă şi doctoratul în litere cu o teză despre 
„filosofia şcolii din Ghaza” (1893). 

66. Studiază filologia şi filosofia la Univ. Leipzig. Germanist, studii despre M. 
Eminescu şi cultura germană. 

67. Doctorat în filologie la Univ. Leipzig (1889), cu o teză având titlul „Les 
Jours d'emprunt ou les Jours de la vieille”, apărută în revista „Romania", în 1889. 
Lazăr Şăineanu, absolvent al Universităţii din Leipzig, dă la iveală, în 1911, un 
Dicţionar Universal al Limbii Române, aidoma modelului cunoscut al Lexiconului 
ieşit de sub teascurile celebrei edituri din Lipsca. 


68. Rector al Univ. Bucureşti, profesor de filosofie, autorul primei teze de 
doctorat în estetică de la noi (Conceptul de frumos - Leipzig 1877). 

69. În anul 1893 îşi ia doctoratul în psihologie la Leipzig. 

70. Anton Golopenţia este unul dintre fondatorii şcolii române de geopolitică, 


cu studii la Leipzig, în perioada interbelică. A studiat cu profesorii Frezer, Gehlen, 
Vossler, finalizând o teză de doctorat despre ontologia lui Comte privind fiinţa 
spirituală. El va primi titlul de doctor în timpul semestrului de iarnă 1936/37. 


TI. H. Tiktin a dat un doctorat la Univ. Leipzig în anul 1884. 

72. Roman Ciorogariu, viitor episcop în Transilvania, se afla la studii la 
Leipzig în 1877. 

73. Doctor al Universității din Leipzig cu teza „Aspectele şi dimensiunile 


luminismului românesc (1960). 

74. Studiază la Leipzig (1890-1893), obținând un doctorat cu teza: „Zur 
Entwickelung von Kant's Theorie der Naturkausalităt ”. 

75. Gustav Weigand este autorul primului atlas lingvistic al limbii române 
(1897), însă tipărit abia în anul 1909.Este considerat unul dintre primele atlase 
lingvistice pe plan mondial. 

76. G. Alexici (1864-1936), cadru didactic la Școala de Limbi Orientale din 
Budapesta (1891-1897), apoi „privat docent” (1897-1909), transferându-se la 
catedra românească a Universităţii din Budapesta, din anul 1909. 


77. „Geschichte de rumânischen Litteratur von Dr. G. Alexici In deutscher 
Umarbeitung von Dr. K. Dietrich”, Leipzig, C. F: Amelangs Verlag, 1906. 
78. Lucrarea cuprinde: Kaiser und Proletarier (4Auszug) [Impărat şi proletar, 


fragment], trad. Giinther Deicke, Der See [Lacul], trad. Christine Wolter, 68-69, 
Der Abendstern [Luceafărul], trad. Giinther Deicke, p. 69- 81; Den Pappeln nach 
[Pe lângă plopii fără soţ], trad. Christine Wolter, p. 65-82. 

79. Eichelberger, Ursula: „Zitaten Lexikon”, Leipzig, VEB Bibliographisches 
Institut, 1981, (M. Eminescu este menționat cu un citat din Engel und Dămon). 
La rândul său, "Zitaten Lexicon”, Leipzig, Bibliographisches Institut, 1984, 
prezintă cititorilor aforisme, cugetări aparţinând lui Mihai Eminescu. În "Lexikon 
von A bis Z in einem Band. Leipzig, VEB Bibliographisches Institut, 1982, poetul 
nostru naţional este prezent cu o scurtă prezentare biobibliografică. În final, mai 
evocăm încă două lucrări care se referă la Mihai Eminescu: „Taschenlexikon 
Rumăniens”, Leipzig, 1985, (Bibliographisches Institut), respectiv 
„Schriftstellerlexikon ”, Leipzig, 1988. 


80. Wedi este de fapt o anagramă a patronimicului Wied, iar E. este prescurtarea 
prenumelui Elisabeta. 

81. Silvia Irina Zimmermann, "Carmen Sylva, Regina Poetă Literatura în 
serviciul coroanei ”, Editura All, Bucureşti, 2013, p. 20. 

82. Rezumatul Tezei de Doctorat, p. 8. 

83. Dan Toma Dulciu, „1877 - William Beatty-Kingston, ziarist britanic, 
traduce din Eminescu ”, Lumină lină, New - York, 2017, an XXII, nr. 1, p. 35 - 48. 
84. „Rumânische Dichtungen, Deutsch von Carmen Sylva. Hrsg. und mit 


weiteren Beitrăge versehen von Mite Kremnitz”, Leipzig, W. Friedrich, Verlag des 
"Magazin fiir die Literatur des In- und Auslandes", Krâner, 1881. 

85. „Gegenwart”, nr. XV nr. 17, p. 363; N. lorga, "Eminescu luptător politic”, 
în "Istoria literaturii româneşti contemporane. Partea întâia, Crearea Formei 
(1867-1890)”, Bucureşti, Editura "Adevărul", 1934, p. 295 

126. În "Magazin fiir die Literatur des Auslandes ”, 1880, 50, vol.99, p.130. 
127. t. 97, p. 289 

128. Idem, 1881, 50, vol.99, p. 391. 

129. "Bukarester Salon”, 1 (1883), nr. 4, august, p.171-172. 

130. în "Der Bukarester Salon”, Bucureşti, 1884-1885, p.5. 

131. idem, Bucureşti, 1884 -1885, p.149. 

132. idem, 1884 - 1885, p.245. 

133. idem, Bucureşti, 1884 - 1885, p. 457. 

134. „Das Literarische Rumăânien”, 1889, nr.7-8 (iulie-august, p. 251-252). 
135. „Rumănische Dichtungen. Deutsch von Carmen Sylva. Hrsg. und mit 
weiteren Beitragen versehen von Mite Kremnitz, Leipzig, 1883. 

136. „Mite Kremnitz” în "România Liberă”, anul IX, nr. 2287, p.3. 

137. „Berliner Bârsen-Zeitung ” , nr. 61 din 06.02.1879. 

138. „Neue Freie Presse”, din 7 feb. 1879. 

139. Până la proclamarea Regatului, soţia lui Carol I, precum şi Domnitorul 
nu puteau folosi denumirea de Rege/Regină. 

140.  „„Teplitz-SchOnauer Anzeiger”, Samstag, den 15 Februar 1879, p.7 

141. „Berliner Bârsen-Zeitung ” din 06.10.1883, p.7 

142. „Prager Tagblatt”, 5 oct.1883, p.7 

143. „Neue Freie Presse”, 6 iulie 1889, pagina 5. 


144. Dumitru Caracostea, „Expresivitatea limbii române”, Fundaţia Regală 
pentru Literatură şi Artă, Bucureşti, 1942, p.152 
145. În timpul Primului Război Mondial este mobilizat ca ofiţer, 


luptă pe Frontul din Galiţia, este rănit, ajunge la un spital din capitala Austiei, apoi 
lucrează la Arhivele Militare din Viena, ocazie cu care se împrietenește cu marii 
scriitori Rainer Maria Rilke şi Stefan Zweig. În anul 1921 a fost ales membru de 
onoare al Societăţii „România Jună ” din Viena. 

146. Pentru evoluţia traducerilor în limba germană, vezi Hans Diplich şi 
Dieter Roth: „Eminescu in deuschen  Ubersetzungen şi Gedanken zu einen 
deutschen Eminescu ”, Stuttgart, 1977. De asemenea, Iv. Martinovici, „Cele dintâi 
traduceri în limba germană din poezia lui Eminescu”, în „, Poesis”, Satu Mare, 
2000, nr. 10-11-12, oct.- nov-dec., p. 65 (Moment de istorie literară); Luminiţa 
Fassel, „Eminescu în limba germană (între realitate şi speculație) ”, în „Vatra ”, 
Târgu Mureş, 2001, nr. 1, ian., p. 29-34 (Eminescologia anului 2000); Horst 
Schimmel Treu, „Eminescu în Germania ”, „Cetatea culturală”, Cluj, 2000, nr. 3, 
mart., p. [1]-2. 

147. Wolf von Aichelburg, „Eminescu auf deutsch. Ubertragungsprobleme” 
(Eminescu în germană. Probleme ale traduceri), Univ. Augsburg, 1989. 

148. Fritz Behr, „Poezii românești în traducere germană”,„,O Mutter..”, 
Preocupări literare, Revista Societăţii „Prietenii Istoriei Literare", 3, nr. 08, 
octombrie 1938, p. 367 

149.  „Poesii patriotice de Autori Români versificate în limba germană de Fr. 
Bergamenter Vaterlăndische Gedichte Rumănischer Autoren in Deutscher Sprache 
mit beigefiigtem Originaltexte. In Versen iibersetzt von Fr Bergamenter”, 
Bucuresci, Tipografia Curţii Regale F. G5bl Fii, 1900. 

150. Bianca Bican, „Eine deutsche Quelle des Eminescu Gedichtes Egipetul ”, 
în Germanistische Beitrăge, Universităt Hermannstadt, Lehrstuhl fir Germanistik, 
1993. 

151. N. N. Botez, Mihail Eminescu, „Gedichte ” Ubersetzung von N.N. Botez, 
Socec, Bucureşti, 1931. 

152. Georg Cojerean, „Versuch einer Darstellung der Eminescu - Rezeption im 
deutschen Sprachraum” (Eseu asupra receptării eminesciene în limba germană), 
Augsburg,1989. 

153.  Ernst-Jirgen Dreyer „Was heift "Der Stern"? Gottfried Keller und Mihai 
Eminescu. Sonderdruck aus "Archiv fiir das Studium der neueren Sprachen und 
Literaturen", Band 238, Erich Schmidt Verlag, 2001. 

154. Roland Erb, „Hunderte von Masten, Gedichte / Mihai Eminescu ; Aus dem 
Rumânischen Herausgegeben von Roland Erb ; Mit einem Essay von Tudor Arghezi 
in der Ubersetzung von Roland Erb, [Ed. l-a], Leipzig, Insel-Verlag, 1982; Erb 
Roland und Lewinger Ernst, M. Eminescu, „Angel und Demon”  Dichtungen, 
Reclam, Leipzig, 1972. 

155. Horst Fassel, „Lenau und Eminescu, Die Leistungsfăhigkeit eines 
Vergleichs”, (Lenau şi Eminescu Valenţele unei comparații), Univ. Augsburg, 1989. 
156. „Der Abendstern ” [Luceafărul Fragmente], Trad. de L.V. Fischer. Buletinul 
Mihai Eminescu, 1939, nr. 17, p. 3—8. După „Romanische Revue”, 1889, nr. 8-9. 
157. Albert Flachs, „Anthologie Românischer Lyrik 1740 — 1900 ; Ausgewăhlte 
Românische Gedichte im Versmasse des Originals in 5 Deutsche iibertragen von Dr. 
Albert Flachs, Bucureşti, Verlag der Graphischen Kunstanstalt Cartea Românească, 
s.a. (Timişoara, Druck der Graphischen Kunstanstalt Cartea Românească). 

158. Der Abendstern / Luceafărul. Rumânisch und deutsch. Metrisch 
iibertragen von Zoltan Franyo, |Ed. a II-a]. Timişoara, Verlag „Literatura”, [1943]. 
159. Albanez de origine, Lazar Gusho face studii la Berlin (Studiu: Neinșelesul 
Eminescu, La Steaua). 

160. Peter Neuhofer, „Zur dichterische Entwicklung Eminescus” (Despre 
evoluţia poetică a lui Eminescu). 

161. Mihai Eminescu, „Gedichte ” [Poezii], Bukarest, Staatsverlag, 1950; „Der 
Abendstern”, trad. Alfred Margul — Sperber. 

162. Der Abendstern [Luceafărul], în „Ausgewăhlte Gedichte Deutsche 
Ubersetzung von Viktor Orendi-Hommenau ”, Timişoara, 1932; Mihai Eminescu, 
Revista limbii şi culturii germane, Bucureşti, 1942, nr. 2, iul.— sept., p. 121-130. 
Reprodus fragmentar şi în: „Prietenie şi luptă, Buletinul Asociaţiei Româno- 
Germane ”, Bucureşti, 1943, nr. 6-7, sept.—oct., p. 58-59 (Unsere Anthologie). 
163.  I. Pătrăscoiu,,„M. Eminescus pessimistische Weltanschauung mit besonderer 
Beziehung auf den Pessimismus Schopenhauers”, Târgu-Jiu, Verlag Milosescu, 
1905. 

164. Konrad Richter, „Gedichte / Mihail Eminescu, iibersetzt von Konrad 
Richter”, Jena und Leipzig, Verlag von Wilhelm Gronau W. Agricola, 1937. 
(Weimar : Druck von G. Uschmann); ed. a doua: 1943. 

165.  Schroff, Maximilian W, „Gedichte Novellen ”, Samitca, Craiova, 1913. 

166.  Joachim-Peter Storfa, „Die politischen Schriften des Mihai Eminescu ”, 
Universităt Wien, Dissertationen der Universităt Wien; Bd. 21, WUV-Univ. Verl,, 
1995. 


109.  Gedichte M. Eminescu, Deutsch von Y Teconţia; [Vorwort von Dr. lon 
Scurtu] ”, Bukarest, Verlag des „Rumânischen Lloyd”, 1903. 


110. „Gedichte [Poezii]. Erster Band, iibersetzt von Laurent Tomaiagă ”, 
Cernăuţi, Edit. Mitropolitul Silvestru, 1943, cu portr. Conţine şi Der Abendstern 
[Luceafărul]. 


111. Hyperion / Luceafărul, [Traducere de] Imm. Weissglas. Bucureşti, Edit. 
Cartea Românească, 1940, 30 p. Cuprinde: [Cuvântul traducătorului], 7; Hyperion 
[Luceafărul], p. |l. 

112. Friedrich Lang, „M. Eminescu als Dichter und Denker ”, (Eminescu — poet 
și gânditor), „Minerva “ Literarische und Graphische Kunstanstalt A.G., Cluj- 
Klausenburg, 1928. 

113. În revista „Klingsor” (nr. |, ianuarie 1938). 

114. Thomas Friihm, „„Schopenhauers Einfluss auf Mihai Eminescu ”, „Influenţa 
lui Schopenhauer asupra lui Eminescu”, în „Jahrbuch der Schopenhauer 
Gesellschaft”, Heidelberg, Band 23, 1936, p. 269 — 280. 

115. nr. 475, din 4 dec.,1942, p.2 

116. „Aus Griinen Wăldern Weht der Wind : Rumânische Gedichte / 
Herausgegeben von Herman Roth ; [iibersetzt von Arnold Roth]”. - Wien ; Leipzig, : 
Wiener Verlagsgesellschaft, 1941. 

117. „România ” - Bucureşti, 1939, nr. 441, 21 aug, p. 7. 

118. „Scrisori către G. Ibrăileanu”, Vol. I-II. Ediţie îngrijită de M. Bordeianu, 
Prefaţă de N. I. Popa. Bucureşti, Edit. pentru Literatură, 1966-1971, (Studii şi 
documente). 

(ianuarie 2009). 

120. „Der Abendstern ” (Luceaferul). Deutsch von Edgar von Herz, Graeve & 
Co, II-I11/1893, S. 176. 

121.  M.Schroff, „„Gedichte, Novelen ”, Ed. I-a, Craiova, Ed. Samitca, 1913, Ed. 
a Il-a, Socec, 1923; acesta era prof. la Lic. Carol I, Craiova. 

122. Laurentie Tomoiagă, „Eminescu în versiune germană”, Revista Fundațiilor 
Regale, An V, 3/1938, 1 martie,  p.541-548. 

123. Mihai Eminescu, „Der Abendstern: gedichte”, Berlin, Aufbau Verlag, 

124. „Der Abendstern”, Michael Eminescu; metrisch iibertragen von Zoltan 
Franyo, Timişoara ; Verlag „Literatura”, 1943, 38 p. 

125. Ernst - Jiirgen Dreyer, „Der Abendstern: Gedichte” ; Rumânisch-Deutsch, 

Deutsch [auflage], Mainz, Dieterichsche Verlagsbuchhandlung, 1999. 


PAGINA 30 


REVISTA MUZEUL PRESEI ROMÂNEȘTI 


An INr. 1 Martie 2021 


PAGINA 31 


REVISTA 


An I Nr. 1 Martie 2021 


ARHIVA MIHAI EMINESCU 

O IUBIRE FĂRĂ SFÂRȘIT 


31 decembrie 1879 
Dragă și dulce Veronică 


Mulțumindu-ţi pentru toată 
fericirea — pot zice singura pe care am 
avut-o de când sunt — pe care ai 
răspândit-o asupra vieții mele, te întreb, 
de-mi mai dai voie, şi te rog să mă ierţi 
pentru lipsa mea de delicateță. Nu ţi-am 
scris — 0 repet că e vina mea - pentru că 
boala m-a oprit de-a ieşi din casă şi 
pentru că în genere în zilele acelea n-am 
ieşit de acasă şi nu m-am dus nicăieri. Tu 
— ca să faci să simt toată amărăciunea 
acestei neglijențe în parte involuntare, şi 


— de-ai fi dreaptă - poate cu totul 
involuntare comandezi prin el Paris- 
Murcie deşi exemplarul tău stă de zile 
întregi la mine în birou, deşi nu ţi l-am 
Trimis. 

Du reste c est une bgtise ! Încă o dată te 
rog cu umilinţă iartă-mă, serbează anul 
nou cu speranţe bune pentru viitor şi când 
vei adormi după reveillon, gândeşte la 
mine un moment măcar. 

Dă-mi voie dar să te sărut de mii de mii 
de ori de la picioare pân-în creştet și nu 

mă mai nebuni cu trimiteri de 
mărcuţe pentru Paris-Murcie, 
mărcuțe care pot aveao 
destinație mult mai bună. 


Al tău pentru totdeauna 
Emin 


Foto: Tanţa Tănăsescu 

PRIMIM DIN DIASPORA 


Cea de a XXVII-a ediţie a Simpozionului „Mihai Eminescu”: 11-12 ianuarie 2020, New York 


Pr. Prof. Dr. THEODOR DAMIAN 


Eveniment cultural în diaspora româno-americană 


Cu prilejul tradiționalei manifestări de înalt nivel 
ştiinţific, de elevată şi aleasă distincţie intelectuală şi 
culturală, dedicată „Luceafărului”, Pr. Prof. Dr. Theodor 
Damian a prezentat recenta lucrare a colegului nostru, 
Dan Toma Dulciu, motiv pentru care îi mulțumim 
călduros. Cu permisiunea Părintelui Profesor, 
reproducem aici prezentarea rostită cu această ocazie 
(Redacţia): 

Cercetătorul român Dan Toma Dulciu din Viena, 
specialist în orientalistică, în istoria culturii române şi în 
eminescologie, vice-preşedinte al Asociației Scriitorilor 
Români din Austria dar şi a altor importante organizații 
culturale din ţară şi din străinătate, membru al Uniunii 
Ziariştilor Profesioniști din România, autor a numeroase 
volume în domeniile amintite, face cadou culturii române 
un alt volum, rod al recentelor sale cercetări, Eminescu — 
fascinația prezentului (tipărit în regie proprie, Viena, 
2020, 244 pp). 

Volumul se deschide cu o analiză a unui tablou de C. 
Jiquidi, intitulat „O sută de tipuri de România ”!, în care 
îl identifică, între numeroși politicieni şi oameni de 
cultură români, pe Grigore Ventura, cel ce trimitea 
rapoarte şi note informative despre Eminescu serviciilor 
secrete austro-ungare. 

Aflăm din volum că, în cadrul unei consfătuiri 
secrete a societății „Carpații”, unde Eminescu era 
membru, el a propus ca studenții transilvani de 
naționalitate română care frecventau instituţii de 
învățământ din România, la întoarcerea în vacanțe în 
Transilvania să pregătească formarea opiniei publice în 
favoarea Daciei Mari şi că Austro-Ungaria era neliniştită 
de posibilitatea unui Imperiu Daco-Român, fapt ce 
justifica activitatea de spionaj a Vienei în Transilvania şi 
în România asupra celor care promovau această idee, 
Eminescu fiind în acest sens o voce însemnată, fără însă 
ca el să fi fost ținta principală (p. 29). 

Detalii interesante sunt oferite despre contextul 
politic al epocii cu o bogăţie de nume şi date pe care Dan 
Toma Dulciu le interpretează şi explică atât logic cât şi 
istoric. 

În capitolul următor autorul vine în actualitate şi, 
pornind de la mişcările care urmăresc demolarea şi 
profanarea statuilor istorice şi a simbolurilor reper în 
Statele Unite, în Anglia şi în alte țări, ajunge la situația 
din România, unde deja de mai mulţi ani profanarea 
simbolurilor naţionale, incluzând aici pe Eminescu, a 
devenit o plagă pe care nimeni, mai ales guvernele de 
după 1989, se pare, nu poate să o oprească. 


Lista acestor simboluri naționale vandalizate, incluzând statui de scriitori, 
artişti, domnitori, eroi de război, cimitire şi altele, este pe cât de impresionantă pe 
atât de tragică. 

Autorul este precis informat despre acest fenomen diabolic, venind cu date 
exacte despre ce statuie, când şi în ce loc a fost profanată, şi indignarea sa şi a 
cititorului creşte pe măsură ce realizează că acest lucru s-a întâmplat şi se 
întâmplă, nu izolat, nu ocazional, ci pe tot teritoriul României şi Basarabiei ca 
într-un plan bine organizat şi executat. 

Într-o documentată secţiune a cărţii autorul demonstrează apoi faptul că în 
presa, cataloagele şi dicționarele literare ale vremii — chiar din tinereţea lui 
Eminescu —acesta era extrem de apreciat de critici şi considerat „un clasic în 
viață ”, adevăr despre care s-a scris foarte puţin sau deloc în unele aspecte ale 
acestor consideraţii, şi care, iată, acum sunt redate publicului şi puse în largă 
circulaţie. 

Într-o altă secţiune a volumului, studiind în detaliu Codul Ocupaţiilor din 
România cu cele aproape 4000 de înregistrări conținute, Dan Toma Dulciu 
ajunge la concluzia că polivalenţa şi expertiza lui Eminescu în mai multe 
domenii de activitate a fost subestimată până în prezent. 

Autorul identifică nici mai mult, nici mai puţin de 39 de domenii în care 
Eminescu s-a implicat în mod activ, de la actor şi analist politic, la bibliotecar, 
jurnalist, traducător, şi multe altele... până la 39, de unde reiese admirabila şi 
incredibila implicare a lui Eminescu în viaţa timpului său pe multiple paliere de 
activitate. 

De aici Dan Toma Dulciu revine în actualitate analizând pandemia ce 
bântuie lumea în care trăim pentru a demonstra cum Eminescu a studiat istoria 
epidemiilor lumii şi a scris în detaliu despre acestea, dovedind solide cunoștințe 
despre acestea şi devenind astfel un veritabil precursor al cunoştinţelor 
epidemiologice din ţara noastră (p. 140). 

O altă descoperire pe care autorul a făcut-o, în colaborare cu eminentul 
jurnalist Miron Manega, este legată, şi explicată pe larg în volum, de un titlu 
suveran bancar pe numele lui Eminescu, necunoscut până în prezent 
eminescologilor noştri, titlu care implica o dobândă perpetuă de 5% pe an dintr- 
o sumă de 5000 lei — mare la vremea aceea — şi despre care încă se mai fac 
cercetări pentru a se afla numele celui care a beneficiat de această importantă 
sumă de bani. 

În ultima parte a volumului, pornind tot de la criza legată de pandemia prin 
care trece lumea curentă, Dan Toma Dulciu purcede la examinarea atentă a 
„Dosarului medical al lui Mihai Eminescu ” şi la interpretarea lui într-o nouă 
perspectivă. 

Autorul discută cauzele bolii lui Eminescu, etiologia, patogenia, 
simptomatologia, evoluţia şi tratamentul specific ce leagă acestea de ceea ce s-a 
numit mai târziu Encefalită letargică, boală cunoscută şi sub denumirea 
„Sindromul dr. von Economu ”. 

Această boală, necunoscută de specialişti în vremea lui Eminescu, nu a putut 
fi detectată, deşi despre aceasta s-au pronunţat în total nu mai puţin de 64 de 
medici (p.184), fapt pentru care a existat atâta confuzie în diagnosticarea şi 
tratarea sa de către specialiști. 

Totuşi Dan Toma Dulciu, în baza documentelor cercetate (scrisori ale lui 
Eminescu, mărturii ale altor persoane şi atestate medicale) stabileşte o legătură 
vizibilă între simptomele, manifestările şi efectele sau consecinţele acestei boli 
şi cazul lui Eminescu. 

Şi pentru că suntem în epoca măştilor, autorul îşi încheie volumul cu un 
interesant excurs în istoria măştii la nivel cultural, sociologic şi filosofic, 
începând cu etimologia cuvântului, oferind consideraţii istorice de ordin general 
dar şi legate de folclorul românesc şi ajungând la literatura universală şi, desigur, 
română, pentru ca, în final, să discute sensul măştii în opera lui Eminescu. 


Concluzii 

Dan Toma Dulciu este un cercetător de vocaţie. Cu pasiune pentru detaliu, 
cu un har special pentru observaţie, analiză şi interpretare, dar şi de a vedea 
legăturile — uneori ascunse — dintre lucruri şi apoi de a le explica, el răscoleşte 
bibliotecile Europei pentru a merge pe urmele lui Eminescu, găsind documente 
pe lângă care alţii au trecut fără să le vadă, dar şi lucruri cu totul noi, devenind o 
voce care vorbeşte cu autoritate şi de care cultura română, mai ales în contextul 
actual în care simbolurile semnificative ale noastre sunt atacate cu totală 
impunitate, are în mod imperativ nevoie. 

DE ÎNCEPUT 


Sosit-a vremea! Anul, cum, trecut-a? 
Cu mine duc povara-ndurerării 

Şi frică mi-i că singura, Tăcuta, 
Dezleagă-n vis priponul depărtării! 


Vrăjmaşă cale mi se-arată-n faţă, 
Trufaş, Irod îmi râde, nici nu-i pasă, 
Privirea lui de jude mă îngheaţă, 
Sărutul vieţii, moarte, mie-mi lasă! 


Aş vrea să strig, dar nimeni nu m-aude, 
La cap de pod se-arată vinovatul, 
Cuvintele-s de piatră şi zălude, 
Afla-voi, oare, Tată, neaflatul? 


Tu, umbra mea, m-ai lepăda pe dată, 
Iar gândului ascuns i-ai face parte... 
Ce cruce grea... Lumina, sfârtecată, 
De chipul tău tăcerea mea desparte! 


DE SINGURĂTATE 


Mai singur decât mine cine este? 
Privirea-i mută, barba colilie, 
Povestea mea de azi nu-i o poveste, 
Golgota urc, mă rog la Sânt Ile 


Să dea Jăratic roibilor visării, 

A gurii vorbă, vorba să amâne, 
Setos adun pustiul disperării 

ŞI rog lumina, tainic, să mă-ngâne! 


Departe văd hotare-n pustiire, 

Vechil ajuns-am — temnicer al sorții, 
Pendula-şi face rondul cu sfiire, 

Să pot aş vrea să-ngrop inelul morţii... 


E rima prorocirii infidelă? 
Stiharul tace, faţa şi-o ascunde, 
Oriunde caut, pururi, santinelă, 
De tine dau ascunsă undă-n unde! 


DE ŞTIRE 


Sunt cel ce sunt, rosteşte-ntr-una cerul 
Şi numai Cronos murmură în şoaptă, 
Furat de val, dezbrac pe-ascuns misterul, 
Kairos tace, lumea nu e dreaptă! 


Înfige hâda colţii-n carnea vieţii, 
De strajă timpul negru e tăciune, 
Pe ţolul disperării, dimineţii 

Înalţ însemnul crucii — rugăciune! 


Aproape-i Caron! Larii sunt departe, 
Cuprinsu-m-a deodată înserarea, 
Se-ncuibă-n mine moartea! Altă carte 
Să scriu nu pot, căci sora — disperarea, 


Pe stele ostenite-mi dă de veste 

Că-n urmă zidul nopţii se dărâmă, 
Departe-i ţărmul, pân” la mal mai este, 
Din cel ce-am fost rămas-a o fărâmă! 


POEME 


MUZEUL PRESEI ROMÂNEȘTI 


THEODOR RĂPAN 


DE IERTARE 


Îmi spun în gând, ei nici nu ştiu ce fac! 
Şi-ntreb norocul: rătăcit-am drumul? 
Vântoase crude iţele-mi desfac, 
Smintit aed, dau înmiit uiumul! 


E-o linişte ciudată-n mine ziua, 
Adânc închis sub lespedea peceţii, 

La moară-n vad mă macin, cântă piua, 
Din balamuc fugit-au toţi poeţii! 


Să-l ştiu aş vrea pe-acel ce nu se-arată, 
Pe cel ce minte, fură şi înşală, 

A vieţii boală-i fără de erată, 

În faţa soartei da-vom socoteală! 


Iertare, deci, Părinte — bucurie! 
lisus Hristosul plânge sus pe cruce, 
De unul singur — lacrimă pustie, 
Mă aflu eu, asemeni, la răscruce! 


DE DOR 


De dorul-dor se-nturnurează dorul, 
Cocoşii cântă, nu e dimineaţă, 

Ursit să scriu, pe mine Ziditorul 

Mă dă pierzării şi m-afund în ceaţă... 


La zaruri joc odihna pietrei mute 
Şi-n ritmul ploii cântă filomela, 
Mă mir de toate, coasa dinţi ascute, 
Cu tine-n gând ridic degrabă vela! 


Am iarnă-n suflet, Doamne, cât mai ninge? 
Câmpia mea suspină şi se tace, 

Scânceşte bobul — azima nu-l plânge, 

Sub ţestul vrerii se-mplinesc soroace... 


Şi iarăşi Timpul, singura povară 

A tot ce-am fost în viaţa de din urmă, 
Ia plugul minţii pe ascuns şi-mi ară 
Acest ogor în care moartea scurmă! 


DE ÎNSOŢIRE 


Tu, umbra mea însoţitoare-n viaţă, 
Nălucă surdă, pururea codaşă, 
Pariu voi pune — până dimineaţă 
Îmi vei fura şi ultima cămașă... 


Himerelor mă vei zvârli pe dată, 
Al meu inel îl vei ascunde-n stele, 
Pustie, surdă, pururi neaflată, 

Vei fi poteca şerpuind spre ele... 


Vom merge-n moarte braţ la braţ, se ştie, 
În faţă eu, în spate veşnicia, 

Sub Pomul Yggdrasil, tu, din pruncie, 
Rodiri mi-ai dat şi-n lacrimi — Poesia! 


Bătrân de toate, fug de mine, umbră, 
În care loc găsi-vom ascunzişul? 
Iscoada mea, sosit-a Clipa sumbră, 
Degeaba-mi scoţi în cale luminişul! 


DE TRECERE 


Să trecem, Doamne, Styxul împreună 
E-o treabă grea şi, zău, nu se cuvine... 
Luntraşul tace. Oare, ce-o să spună, 
Că timp de toate încă-i pentru mine? 


Foşniri şi ape, lotca e-n derivă, 
Tăcerea-n maluri surpă Carul Mare, 

Se sparge-n valuri gândul... Dimpotrivă, 
Să cert lumina nu pot, că o doare... 


Mă-nham la jug şi fug spre căi lactee, 
Arată-mi-te, buno, eşti pe-aproape? 

Te chem în vers, o lungă epopee 

Voi scrie-n vis, iubirea să ne-ngroape... 


Zăvoru-i tras! Veni-vei mâine iară? 

În cer o uşă veşnic e deschisă, 

Tiptil, aşa, frumoasă şi hoinară, 
Te-aştept pe fluturi — hronică nescrisă! 

DE UITARE 


Să uit aş vrea, dar sluta-n pândă şade, 
Cu ochi viclean şi mână-nhăţătoare, 
Mortal rănit, fugi-voi în Cyclade, 
Salvat, cumva, de gheara trădătoare! 


Încerc s-adorm, dar gândul zări străbate, 
Aproapele mereu se-ndepărtează, 
Salcâm bătrân, minciunii nu-i sunt frate, 
Eternul Tată cerul meu veghează! 


Din ce potir să beau licoarea mută? 
Zălog lăsa-mă-voi pe mine, vântul 
Doar el vui-va pacea neştiută 

Şi-n locul ei tăcea-mă-va Cuvântul! 


Cerneala uită c-am iubit odată — 
Nespusă şi durută întâmplare, 

Mai naşte-mă, o, mumă, înc-o dată 
Să pot să ar cu foc marea cea mare! 


DE CREZĂMÂNT 


Crezut-am, jur, în tine, Fericire, 
Şi-n sora-lună, candidă mireasă, 
În Tine, Tată, jertfă şi mărire, 

Istovul de-a fi om pe om apăsă! 


În zborul pietrei cred, cum cred în Cruce, 
Atoateţiitorul Unul este, 

Păzită-i Calea, zarva unde duce? 

Cu lacrimi scriu a mea şi-a Ta poveste! 


Mă mântuie, Stăpâne! Datul lumii 
Se tubură de sine — rău îmi pare, 
Tăcute vorbe trec prin gândul humii, 
De n-ai fi tu, zeiţa-ndurătoare! 


Din patul deznădejdii strigă-mi: scoală! 
De voia Ta mă umplu şi mi-e bine, 

E Raiul gol? Scăpat de-acum de boală, 
Mă-nsingur în iubirea doar de Tine! 


DE ÎMPĂCARE 


Certat cu lumea, lumii nici nu-i pasă 
C-aş fi sau nu eu iarba care creşte, 
Un lotru sunt şi timpul greu apasă, 
Ştiind că vremea vreme vremuieşte... 


Cântaru-i strâmb, ocaua mult prea mică, 
Să fur aş vrea ce este sub lăcată, 
Mă-mpac cu umbra, zică ce-o să zică, 
Învins mă las şi bun de tras pe roată... 


ŞI văd, şi-aud cum iadul plânge-n mine, 
Pe câmpul bucuriei — ce mai luptă, 

Sub candela sublimelor terţine, 

Mă mor şi-nviu cât inima se-nfruptă 


Din hoitul poftei — luntrea e-n derivă, 
Fac pace azi cu cel de ieri — trădare! 
Securea-ngrop, doar umbra-i împotrivă, 
Smerit mă plec şi, Tată, cer iertare! 


DE ISPĂŞIRE 


Fiind, desigur, unul, vinovatul, 
Pedeapsa-ndur s-o ispăşesc degrabă, 
O ştiu doar eu, dar şi împieliţatul 


Stârnit-a-n Joc, vai, mintea mea neghioabă... 


Sentinţa-i gata! Făr” de apărare 

Mă simt acolo-n ştreang bătut de vină, 
Nimic nu cer, nici milă, nici cruţare, 
În ochii tăi străvăd o ghilotină... 


Scăpa-voi, oare? O minune, poate 
Va face Tatăl unui hoţ ca mine? 
Răscumpăr totul, inimă, socoate, 
Iubit-am slova slovelor creştine! 


Ce vis nebun... Ce crudă întâmplare... 
Hidalgo mut cu dragostea-n pustie, 
Să mor nu vreau şi lupt care pe care, 
Cu mine însumi — flacără târzie! 


DE ÎMPRESURARE 


Mă-mpresură în taină, ia-mă-n braţe 
Şi zarea făr” de margini dă-mi-o mie, 
A voii vrere noaptea să mă-nhaţe, 
Sortit aed, mă mor în Poesie! 


Ce boală dulce visul meu visează? 
Plăti-voi birul negreşit, prea bine, 
Dormind pe spini, nici moartea nu cutează 
Să-mpartă-n doi himere şi destine! 


Purtat mă las de tine-n legănare, 
Bacantelor un semn le fac din goană, 
Nepotcovit mi-e calul — îndurare! 
Nu-i timp acum să te-nzidesc, o, Ană! 


Galop de foc... Biciuşca-n mână arde! 
Zăbala vieţii doare şi mai tare, 
Lăuta cântă, cântă fără coarde, 
Sărman poet lipsit de apărare! 


DE LUMINARE 


Lumină-mă-n lumina pururi vie, 

Al căii drum să-l pot găsi-n uimire, 
Mă-ndrept ţintit, o ştii, melanholie, 
Să mint nu pot, mi-e dincolo de fire... 


Din beznă vin, în beznă mă voi duce, 
Al meu Graal departele pătrunde, 

Ca Moise fug, mereu pe căi năuce, 
De tine, noapte, voi a mă ascunde... 


Pe chip adoarmă roua dimineaţii 

Şi linul bucuriei dă-mi-l iară, 
E-aproape Iadul? Raiul bătrâneții 
Mă-mpinge-ades la vorbe de ocară... 


Lumina mea, lumină-ntre lumine, 
Sfârşitu-s-a şi ceara-ndurerării, 
Acesta-i omul care fără tine 
Cerşeşte morţii ceasul amânării! 


MUZEUL PRESEI ROMÂNEȘTI 


DE ÎNTREGIRE 


Întreg la minte n-am fost niciodată 
Şi nici n-am rupt cu lira gura lumii, 
Mereu am vrut să cânt, iar tu, mirată, 
Să crezi c-aş fi un fel de zeu al humii! 


M-adun din cioburi, oale şi ulcele 
Zac toate vraişte, mâna-i vlăguită, 
Cu mirul frunţii spăl în gând podele, 
De dragul tău, iubita mea iubită! 


Silabă-n goană fost-am, rău nu-mi pare, 
Al meu ceasornic bate-n odihnire, 

A uşii cheie verturi nu mai are, 

Ce-ar mai urma, să fug din a mea fire! 


Un pas alături! Golul plin se face, 
Căznitul suflet numele mi-l ştie, 

Un vers în plus? Lumină! Ea mă tace! 
Sunt viu ori mort? Ce mai călătorie... 


DE PROFUNDIS 


Final de drum! O, Via Dolorosa — 
Pierdută urmă-n colbul mântuirii, 

În timp ce tu, mereu, vittoriosa, 

Mi-ai dat să-ndur pedeapsa răstignirii... 


Mă-ndeamnă Sfinxul, umbra e şireată, 
Şerpească vorba poartă măşti o sută, 
Priveşte-n mine, nu-i timp de răsplată, 
Decât să mint, mai bine beau cucută! 


Mi-e drag s-ajung cu gândul unde gândul 
Se leapădă de sine fără voie, 

Cerneala plânge, iară eu, plăpândul, 
Zidesc, zidesc, cu chin şi anevoie 


Dau drumul Clipei să pândească cerul 
Şi sap fântâni, chiar dacă dorul doare, 

Îţi scriu s-o ştii, ascuns de noi misterul 
Nu-l vom afla nici dincolo de zare! 

PE MASA DE LUCRU 


CORINA VLAD DIACONESCU 


Când am venit pe lume, în 9 aprilie 1948. 
tatăl meu, era primarul oraşului Brad. Fusese 
numit în această funcţie, căci aşa se petreceau 
lucrurile atunci (pe timpul acela nu se făceau 
alegeri pentru funcţia de primar). Abia îşi 
începuse cariera de avocat stagiar dar n-a avut 
încotro şi a trebuit să renunţe la meseria pentru 
care studiase. 

De-a lungul anilor am auzit multe 
amănunte despre acea perioadă, însă, ca orice 
copil, nu le-am dat importanţă şi nici nu le-am 
reţinut pe toate. Ce noroc că am găsit printre 
dosare şi hârtii, două autobiografii din diferite 
perioade, scrise de tatăl meu. Aşa se cerea pe 
vremuri. Acum se numesc CV-uri. Aceste 
autobiografii conţin multe evenimente pe care eu 
le-am uitat. Sunt mulţumită că pot să le 
consemnez în această carte. 

Copiii noştri au fost foarte ataşaţi depărinţii 
mei, mama Neli şi de papa, (după cum îi numeau 
ei), aşa încât cred că o să fie interesaţi de fiecare 
amănunt despre cele întâmplate înainte de a se fi 
născut ei. 

Dintre cele notate de tatăl meu în 
autobiografie aflăm că părinţii săi, moşul Vasile 
Vlad şi buna Ana (pe care nu am cunoscut-o), 
fuseseră ţărani săraci de la Ribiţa. Dar în pozele 
păstrate, ei apar foarte demni, îmbrăcaţi frumos 
şi cu o atitudine distinsă. 

În 1907 moşul a plecat în America, 
împreună cu alţi români, pentru a munci şi a 
strânge bani. Acolo a devenit secretarul 
Societăţii Negru Vodă. Nu a reușit să strângă 
prea mulți bani. 

Revenit în ţară, ei au plecat din Ribiţa după 
1912 şi s-au angajat ca servitori la bogătaşul 
Bogdan Ion, fost primar al Bradului. Aşa notează 
tatăl meu în autobiografie. 

Moşul a luat parte şi la Primul Război 
Mondial şi a participat la lupte grele, după cum a 
lăsat scris. Ne putem mândri cu el. A făcut parte 
din Garda Naţională şi în 1918 el a fost cel care 
a depus primul drapel tricolor la Primăria 
oraşului Brad. 

Prin 1924, Vasile Vlad, autodidact, obţine 
un post de funcţionar la Percepţie, apoi ajunge 
funcționar inferior la Primărie. 

În 1924 s-au împlinit 100 de ani de la 
naşterea eroului moţilor, Avram lancu. Cu 
această ocazie au avut loc serbări grandioase. Au 
venit la Țebea regele Ferdinand şi regina Maria, 
însoţiţi de importanţi oameni politici. 


TATĂL MEU 


Membrii familiei regale au plantat doi 
goruni, care există şi acum. 

Tatăl meu povestea cu multă emoție 
dar şi mândrie în acelaşi timp, că a participat 
la serbarea de la Țebea. La umbra gorunului, 
copil de 7-8 ani, îmbrăcat în costum moţesc, 
el a recitat cu mult patos poezia Pui de lei 
scrisă de loan Neniţescu. 

Atât de frumos au răsunat aceste 
versuri în atmosfera de înaltă simţire 
patriotică, acolo, la ebea, încât regina 
Maria l-a mângâiat pe obraz şi l-a îmbrăţişat 
pe tatăl meu. Acest moment emoţionant a 
rămas în sufletul său pentru totdeauna. ÎL 
povestea cu mare bucurie. [...] 

Tatăl meu, deşi părea un tânăr timid şi 
fragil, după cum îl arată fotografiile, căci a 
fost înalt şi slab întotdeauna, era de fapt un 
om ferm, voluntar şi îndrăzneţ. 

Un exemplu ar fi decizia importantă pe 
care a luat-o singur, pe la vârsta de 14-15 ani. 
După primele patru clase ca elev la Liceul 
Avram  lancu din Brad, simțindu-se 
nedreptăţit de unii profesori, desconsiderat 
pentru că provenea dintr-o familie de 
categorie socială inferioară, deşi era cel mai 
bun elev din şcoală şi nesuportând să fie 
trecut pe al doilea plan, în 1930 a fugit la 
Orăştie şi s-a înscris la renumitul Liceu Aurel 
Vlaicu. 

Familia tatălui meu era săracă, dar nu 
uit discuţiile din casa moşului (bunicului) 
meu Vasile, primul născut între cei 11 copii, 
despre starea lor de ,, neamuri înalte” dar 
lipsite de avere. 

Rudele venite prin alianţă în familia 
Vlad făceau haz uneori de „boieria” noastră, 
nesusținută de proprietăţi şi averi, iar o 
mătuşă de la Arad, propunea glumind, să fie 
refăcută stema familiei, şi anume "broasca- 
npapă” ... 

De fapt, în copilărie, auzeam vorbindu- 
se despre originea voevodală a familiei 
Vlădeștilor din Ribiţa. 

Printre strămoşii celor din neamul Vlad 
sunt cneazul Vladislav şi cneazul Miclăuș, 
care au ridicat în 1417 la Ribiţa, biserica 
Sfântul Nicolae, important monument de artă 
veche românească din Transilvania. 

Tabloul votiv îi înfăţişează pe cneazul 
Vladislav şi pe fratele său Miclăuş oferind 
chivotul bisericii Sfântului Ierarh Nicolae. 


Pentru mine biserica aceasta este unul 
dintre cele mai sfinte locuri din lume. Este 
biserica moşilor şi strămoşilor mei. 

Când eram copilă ştiam doar că 
străbunicii mei Dumitru şi Sofia Vlad au 
donat un prapor brodat cu numele lor. 

Abia mai târziu am început să înţeleg 
ce înseamnă această biserică pentru neamul 
Vlad şi pentru tot neamul românesc. 

La Orăştie tata a fost bursier şi 
premiantul şcolii. La examenul de 
bacalaureat, în iunie 1933, a fost primul pe 
ţară. 

Păstrez şi acum diploma impresionantă 
pe care a primit-o la acest examen. Sub 
portretul regelui Carol al II-lea se află 
următorul text: 

Noi, Ministerul Instrucțiunii, văzând 
încheierea comisiunii a examenului de 
Bacalaureat ţinut în sesiunea lunie 1933 în 
oraşul Orăştie, dăm elevului Vlad V. loan 
absolvent al liceului: Aurel Vlaicu” din 
Orăştie, prezenta Diplomă de Bacalaureat 
obținută cu nota EXCEPŢIONAL, spre a se 
bucura de toate drepturile acordate de 
legile în vigoare... 

În același an s-a înscris la Facultatea 
de Medicină de la Cluj. În ciuda faptului că 
fusese primul pe ţară la examenul de 
bacalaureat, nu a obţinut nici o scutire de 
taxe şi nici bursă. De acestea beneficiau pe 
vremea aceea, doar copiii politicienilor. 
După trei luni a fost nevoit să se retragă de 
la cursuri pentru că nu a mai avut cu ce să se 
întreţină. 

În anul următor, s-a înscris la 
Facultatea de Filosofie şi la Facultatea de 
Drept din Bucureşti. Nu i-a fost uşor. Ştiu că 
a locuit în gazdă pe strada Toamnei, la 
madam Caragea. 

Din anii aceia de lipsuri, când, pe 
stomacul gol, madam Caragea îl servea cu 
dulceaţă sau peltea, tatăl meu nu mai 
suporta nici să le vadă. 

Povestea că, uneori, câţiva studenţi se 
adunau la grădina de vară unde cânta Maria 
Tănase. Artista, cu un suflet mare, ştiindu- 
le situaţia grea de studenţi săraci veniţi în 
capitală, le comanda câte o porție de 
mâncare, de obicei cartofi prăjiţi, dacă ţin eu 
bine minte... 

Tatăl meu a reuşit să termine cu bine doar 
Facultatea de Drept, la care a putut obţine câteva 
scutiri de taxe. 

Imediat a fost încorporat în armată, a urmat 
Şcoala de ofiţeri de rezervă, iar în 1944 a fost 
trimis pe front. 

Revenit acasă, cu diploma de avocat în 
buzunar, abia îşi începuse cariera în baroul de pe 
lângă tribunalul din oraş că a fost numit primarul 
oraşului Brad. Iar din 1949 a devenit secretar al 
Comitetului Provizoriu al Plăşii Brad. 

După ce i s-au impus diferite funcţii, şi toate cu 
un salariu foarte mic, abia în 1956 şi-a reluat 
activitatea de avocat pledant la Colegiul Regional 
de avocaţi, fiind numit şi directorul baroului din 
Brad. 

A fost şi profesor, a predat economie politică 
şi bazele cunoştinţelor politice în diferite forme de 
învățământ din Brad. 

Pentru activitatea sa bogată tatăl meu a fost 
distins cu medaliile : Eliberarea de sub jugul 
fascist, În cinstea încheierii colectivizării 
agriculturii, Medalia jubiliară a xx-a aniversare a 
zilei armatei RPR şi Insigna de veteran de război. 

Din perioada când a fost primar al Bradului, el 
a lăsat ceva bun în urmă. S-a ocupat de construirea 
unei clădiri, Baia comunală, ce adăpostea un bazin 
de înot, o saună, duşuri şi vestiare. 

A fost o realizare importantă pentru brădeni, 
fiindcă mergeam des să înotăm, copii şi adulți. Ne 
mândream cu acest bazin şi ştiu că a rezistat mulţi 
ani în peisajul oraşului. 

Aducându-le aminte  brădenilor despre 
contribuţia tatălui meu la dezvoltarea oraşului, în 
2006, cu ocazia Zilelor Municipiului Brad, 
avocatul loan V. Vlad, fost primar, a primit 
diploma de Cetăţean de onoare, post mortem. 

În calitate de avocat, tatăl meu era recunoscut 
ca un om drept. După ce asculta pricina spusă de 
client, tata îi spunea dacă are dreptate sau nu iar pe 
unii îi sfătuia să nu înceapă procesul pentru că nu 
are sorți de izbândă. Atunci aceştia angajau un alt 
avocat. 

Tata era pasionat de meserie şi nu o practica 
doar de dragul de a câştiga bani. Ca dovadă este 
faptul că nu a avut economii, atunci când ne-am 
mutat la Bucureşti în 1966. 

Avea multe de povestit din experienţele trăite 
ca avocat. Nu-mi amintesc decât foarte puțin. Dar 
ţin minte una dintre ele, spuse şi de mama şi de 
tata. 


În primii anii de avocatură, avea 
biroul de consultaţii acasă, în sufragerie. 

O dată, făcând curat, mama a găsit 
câteva perle pe jos, pe covor. Nu erau ale 
ei. Ale cui să fie? Cum au ajuns pe covorul 
din sufragerie? Întrebări, mici bănuieli... 
Când a venit acasă de la barou, mama i-a 
povestit despre perlele găsite pe jos. S-a 
gândit tata şi apoi a găsit explicaţia. 

Într-o zi stătea de vorbă cu o doamnă 
care venise pentru divorţ. La un moment 
dat, a intrat val vârtej soţul, furios şi 
violent, a vrut să o lovească, i-a rupt 
colierul, iar perlele s-au împrăştiat pe jos. 
Le-au adunat ei dar câteva tot au mai 
rămas. 

Aceasta e povestea perlelor din biroul 
avocatului... 

Dar tatăl meu nu era cunoscut doar 
pentru că fusese primar şi avocat, ci şi 
pentru numeroasele conferinţe despre 
Avram lancu, despre Horia, Cloşca şi 
Crişan, precum şi despre alte evenimente 
importante din istoria zbuciumată şi tragică 
a românilor din Ardeal. 

Mergând pentru aceste conferinţe prin 
şcoli, prin cămine culturale din localitățile 
raionului Brad, el îşi asuma un mare risc, 
pentru că vremurile erau destul de tulburi, 
şi nu erau mulţi cei care aveau curajul să 
vorbească despre asemenea evenimente 
istorice. 

Tatăl meu vorbea cu pasiune despre 
eroii neamului, ştiind în acelaşi timp, că era 
atent urmărit pentru că la conferinţe spunea 
şi anumite adevăruri istorice despre care nu 
se prea vorbea, dar şi pentru calitatea sa de 
intelectual şi de patriot... 

Citez un fragment din revista Pentru 
apărarea patriei nr. 10, oct. 1959, pag.7, 
sub titlul Sărbătoare la Curechi: "Munţii 
Apuseni păstrează mărturii ale luptei 
moților împotriva asupririi și exploatării. 
Una din aceste mărturii există şi în satul 
Curechi, raionul Brad, acolo unde, în 
toamna anului 1874, răsculații de sub 
conducerea lui Horia, Cloşca şi Crișan sau 
ciocnit cu căpeteniile administrative ale 
stăpânirii... În jurul acestui monument de la 
Curechi s-au adunat, într-una din. 


duminicile lunii septembrie locuitorii 
comunelor din jur. Adunarea a fost 
inițiată de comitetul organizatoric 
raional  A.V.S.A.P. Brad. Despre 
evenimentele petrecute cu 175 de ani în 
urmă pe acele locuri a vorbit profesorul 
Ioan VladCuvintele vorbitorului au fost 
ascultate cu interes de cei prezenţi — 
urmași demni ai răsculaților din 1874, 
oameni ce astăzi şi-au dobândit 
libertatea visată de Horia, Cloşca şi 
Crişan.” 


Îmi amintesc cum, odată, la 
întoarcerea de la Târgul de Fete de pe 
muntele Găina, unde iarăşi ţinuse o 
vorbire despre Avram lancu, eroul său 
preferat, (am şi o fotografie cam ştearsă 
de atunci) l-am auzit pe tata spunându-i 
mamei, mai în glumă mai în serios: 

- Să ştii că mi-o fost frică să nu mă- 

mpuşte careva...! 


CORINA VLAD DIACONESCU 


(Fragment din Comoara 
amintirilor, volum în pregătire) 


Corina Vlad Diaconescu 

Corespondenţă din ITALIA de la 


IULIA-SANDRA VIRSIA 


»DIVINUL COSMOS” 


700 de ani ai lui DANTE ALIGHIERI - POET AL CERULUI 


2021: Italia celebrează 700 de ani de la moartea 
lui „Sommo Poeta Dante Alighieri”, autorul Divinei 
Commedia şi Părintele limbii italiene, simbolul unităţii 
naţionale şi creatorul unei limbi ale cărei cuvinte răsună 
cu tărie şi după 700 de ani de la moarte. 

Dante Alighieri s-a născut la Florenţa între mai şi 
iunie 1265, într-o familie de mici nobili legați de 
curentul guelfilor şi a murit în exil la Ravenna la 14 
septembrie 1321. Evenimentul cel mai important din 
viaţa sa a fost întâlnirea cu Beatrice, femeia pe care a 
iubit-o şi exaltat-o ca simbol al graţiei divine. 

A întâlnit-o pentru prima oară pe cînd avea nouă 
ani iar când a revăzut-o a doua oară, a rămas atât de 
fascinat încât Beatrice a devenit personajul principal ale 
rimelor. 

Dar cea mai importantă operă este Divina 
Commedia, o capodoperă a poetului florentin, 
considerată a fi cea mai importantă mărturie literară a 
civilizaţiei medievale şi una dintre cele mai mai opere 
ale literaturii universale. Titlul întreg este „Commedia 
di un fiorentino di nascita e non di costumi” iar 
apelativul de Divina i-a fost dat de către Boccaccio, 
apărând pentru prima oară ca parte integrantă din titlu, 
în 1555 într-o ediţie venețiană a lui Ludovico il Dolce. 

Titlul Divina Commedia a rămas aşa de-a lungul 
secolelor, indicând grandoarea poetică a conţinutului, a 
stilului poemului Dantesc. A fost scrisă în perioada 
exilului, între 1308 şi 1320. 

Opera este împărțită în trei cânturi: Infernul, 
Purgatoriul şi Paradisul, cu 33 de cânturi fiecare 
(Infernul are unul în plus, ca Introducere). Divina 
Commedia poate fi considerată o călătorie către salvare 
prin intermediul analizei tuturor pasiunilor umane care 
ne îndepărtează de aceasta. Este un portret al umanităţii, 
cu viciile şi perversiunile sale dar şi cu aspectele sale 
pozitive de generozitate. 


S-a ales ziua de 25 martie ca şi DANTEDI (Ziua 
Naţională dedicată marelui poet, scriitor, om politic, studios de 
filosofie şi teologie), simbolul începutului călătoriei 
subpământene a lui Dante Alighieri în Divina Commedia şi de 
ce nu, simbolul unui nou început? 

Există deja peste 200 de evenimente, desfășurate în 
mediul online, dedicate lui DANDEDI - Ziua lui Dante, 
instituită în 2020 de către Consiliul de Miniştri la propunerea 
Ministrului Culturii, Dario Franceschini- şi într-un moment atât 
de dificil ca acesta, în jurul lui Dante se simte o mare vitalitate 
ŞI o coeziune a comunităţii naţionale. 

„În fond-adaugă ministrul Franceschini- Dante ne-a 
indicat calea, când, la sfârșitul călătoriei lungi în INFERN, a 
pronunțat: „am ieşit să revedem stelele”. Deci, va sosi foarte 
curând momentul în care vom putea ieşi să revedem stelele: se 
va întoarce muzica pe Străzi, se vor întoarce spectacolele 
teatrale, vor reveni sărbătoririle”. 

Începând din 25 martie, se vor desfăşura, şi vor continua 
pe parcursul întregului an, până pe 14 septembrie 2021, expoziţii 
digitale, webinar, direct streaming, live, pe YouTube, cu lecturi, 
seminarii, spectacole, expoziţii de documente de arhivă, 
manuscrise dantești, tour virtual, marcând împlinirea a exact 700 
de ani de la moartea marelui poet. 


Roma, 25 martie 2021 

FOTOGRAFIA - ARTĂ A INEFABILULUI 


In acest număr sunt prezente câteva din 
creaţiile semnate de 


DUMITRU-TUDOR TĂNĂSESCU 

